
rajina, u hrvatskoj povijesti krvava košulja, 
bijaše živa dionica u radu oko narodnoga 
preporoda u prvoj polovici XIX. vijeka, 
pa mu je i podala nekoliko naših iza¬ 
branih glava. Feudalnih privilegija i ustavnih tradicija 
nije u Krajini bilo; zato je pravac preporodnom poli¬ 
tičkom životu udarila feudalna građanska Hrvatska, 
čuvarica hrvatskoga ustava. Ali u Krajini, gdje se 
najduže sačuvao naš junački život, u liku našega 
krajišnika, junaka od junaka, najvjernije se uzdržao, 
najjače se razvio i najdublje ukorijenio svojeviti naš 
narodni značaj, koji se lijepo istakao u preporodnom 
prosvjetnom životu. U tome značaju bijaše nešto 
istrajno i nepognuto, stvoreno u skladu velike fi¬ 
zičke i duševne energije; nešto tvrdo i otporno, na 
čemu se od vijekova razbijala prijeka turska sila, a 
u drugu ruku: u njemu je najveće obilje miline i 
čuvstvovanja, da se smrviš na srcu. Krajišnička 
majka bijaše tvrda srca u svakojakoj muci i nevolji, 
u kojoj bi se našla, ali u domu svome budila bi 
svoje čedo: „Ustaj, srce, rodilo se sunce!" U životu 
Krajine dočuvao se heroizam onih vremena, kad se 
cijenila samo tvrda vjera i junačko poštenje, a na 
domu krajišnika, u kamenici ushodnici i u drvenoj 
potleušici, u krilu svojih, topila se obajana srca od 
punoće najnježnijih osjećaja; tu se osjećalo, radovalo, 

odbolijevalo, živo kao u ono doba, kad nam jezik 
stvaraše od silne nutarnje nužde ono obilje riječi i 
izričaja za sve tančine čuvstava i misli; pa onu lje¬ 
potu, neposrednost i bogatstvo naših riječi od mila i 
onu tančinu imena za našu svojtu i bližiku. 

Krajina je dala hrvatskom preporodu bana Jela- 
čića, narodnog junaka, i čitav niz pjesnika. Krajišnici 
su preporodni pjesnici: Josip Kundek, Josip Marić, 
Mato Topalović, Luka Ilić, Nikola Borojević, Franjo 
Turić, Nikola Hranilović, Ognjeslav Utješenović Ostro- 
žinski i Petar Preradović, koji se od preporodnih 
pjesnika najdublje zarezao u dušu narodnu. Oni su 
preporoditeljima učitelji čistoga narodnoga govora, a 
u njihovu je kolu i Fran Kurelac, koji je sav svoj 
život posvetio samo učenju i naučanju jezika kao 
svetinje narodne. 

Fran Kurelac rodio se 14. siječnja god. 1811. u Bruvnu u 
Krbavi, od oca Ivana, krajišničkog časnika, rodom iz Ogulina. 
Krajišničku njemačku pučku školu, započetu u Švarči kraj Kar¬ 
lovca, svršio je u Rakovcu, gdje mu je otac služio kao kapetan. 
U jesen god. 1823. stupi u karlovačku gimnaziju, gdje je s odličnim 
uspjehom svršio prva dva razreda, a onda ga otac pošalje u 
Grac, da nastavi nauke. Tu je svršio Kurelac treći gramatički 
razred i dva godišta humaniora, ali je zapeo u prvom godištu 
filozofije. Daleko od oca i njegove gvozdene stege, u velikom 
gradu, Fran je učio, za čim ga srce vuklo, a ne ono, što bi morao; 
u nježnoj dobi otisnut u široki svijet, on je postao vječiti putnik, 
koji se nigdje i nigda nije mogao smiriti. 

Uto je Franov otac kao kapetan s naslovom majora stupio u 
mir radi stare neiscijeljene rane, dobivene u Rusiji, gdje se borio 
pod zastavom Napoleonovom. On se povukao u Oštarije kraj Ogu¬ 
lina, kupivši tu malu krajišničku kućicu, a Fran je morao zapevši u 
školi prekinuti nauke, dok bi otac otkidajući od mirovine isplatio 
kućicu. Tako je Fran u jesen god. 1829. došao u Oštarije. 

U Gracu upoznao je Fran mladoga Ljudevita Gaja, poto¬ 
njega hrvatskog preporoditelja, koji je i u njegovu dušu bacio 
prvu iskru narodne svijesti i srce njegovo otvorio narodnoj 
misli. Kurelac tu tako prionu za knjigu, da mu ona više nije 
mogla otići u vjetar ni u njegovu zatočenju u Oštarijama. Tu je 
on otvorena srca slušao najčistiji narodni govor s usta popa 
Jova Popovića iz Munjave, o kome sam kaže: „Kad ta usta 
zbore, prohode nam slova dušom, kako plav po tišini morskoj.“ 
A kad je u Udbini pohodio baku po ocu, dopade mu ruku 
„Bukvica" Dositeja Obradovića. „Kad ja nazad u Oštarije, — 
kaže sam o tom — u hižici moga pokojnoga oca svi zidovi 
zazvoniše od mudrosti Dositijeve." 

U jesen god. 1830. dođe Kurelac u Zagreb, da nastavi 
nauke, pa ga tu viđamo oko prvih budilaca u osvit narodnoga 
preporoda. U Zagrebu svršio je prvo godište filozofije i stupio 
u drugo, ali kad mu uto umrije otac, pođu ponovo nauci po zlu. 
On je oduvijek strastveno volio knjigu, koja bijaše po srcu nje¬ 
govu, a ipak uza sav veliki talenat nije mogao da douči školske 
nauke. U rujnu god. 1833. došao je u Beč, gdje je kao izvan¬ 
redni slušač na sveučilištu učio i izvrsno naučio talijanski 
francuski jezik, a kako je u Beču bilo đaka svih slavenskih na¬ 
rodnosti, lako je naučio i slavenske jezike. Prosuvši ono malo 
baštine pomišljao je, da svrši započete nauke, pa ga u jesen 
god. 1834. vidimo kao đaka drugoga godišta filozofije u evange- 
ličkom Liceju u Požunu. Fran je tu puka sirotinja, bez kruha i 
ruha, a prijateljski ga pomažu klerici Stjepan Mlinarić i Mato 
Topalović. U Liceju požunskom bio je đakom Jan Kollar, čuveni 
pjesnik djela „Slavy dcera“, poslije njega Fr. Palacky, historik i 
politički vođa češkoga naroda; napokon u Požunu živio je kao 
privatni učitelj Pavao Šafafik, veliki češki slavista. Tako je u 
Požunu ostala živa tradicija mladovanja tih najsvjetlijih glava 
češkoga preporoda, a u duhu njihova rada razvijala se na Liceju 
slovačka omladina, koja je imala i svoje književno „Slavensko 
društvo." Vođa te omladine je Ljudevit Štur, o kome je Kurelac 
kasnije rekao: „Ja sam mu gledao mladost, ja pridahnuo njegovu 
cvijetu, ja se grijao njegovim ognjem, a uza me toliki drugi mladi 
Slovaci." I Kurelac se ističe u njihovu kolu. Ali u Požunu ima 
i hrvatske omladine, mladih jurata, koji su uz 1 hrvatske poklisare 

došli ovamo na zajednički ugarsko-hrvatski sabor, pa se Kurelac 
uhvatio i u njihovo kolo. 

Kurelac bit će da nije u Požunu svršio filozofije, pa više 
nije ni nastavio redovitih nauka. U listopadu god. 1835. vidimo 
ga već u Pešti, gdje se živo ističe među našom omladinom, 
kojoj je duševni vođa pjesnik Jan Kollar, lutoranski slovački 
propovjednik u Pešti. Poslije živi Kurelac najviše u Beču, i to 
kao privatni učitelj jezika. On je umio francuski, talijanski, 
njemački, madžarski i sve slavenske jezike. U Beču vezalo ga 
lijepo prijateljstvo s Vukom Karadžićem. Vuk je pripovijedao, 
kako mu je Kurelac jednoć zadugo nestao s vida, a kad tamo, 
za nekoliko mjeseci opazi ga u dvorskoj kočiji; učio je nekoga 
nadvojvodu u slavenskim jezicima. U Beču bio je i učiteljem 
grofa Lava Thuna, potonjeg ministra prosvjete. Tako je Kurelac 
kao „Sprachmeister und privatisirender Gelehrter" živio čas u 
sjaju i obilju, a čas u bijedi i nevolji, jer se kraj svojeglave i 
opore ćudi nije mogao nigdje održati. God. 1844. došao je u 
Krumlov, da uredi knjižnicu kneza Adolfa Schwarzenberga, ali 
po godine nije uradio ništa, već samo čitao knjige, i tako je 
morao ostaviti Krumlov. Odavle dođe u Prag, a ne zadugo vratio 
se u Beč. God. 1846. zaputio se iz Beča među ugarske Hrvate, 
sabirajući njihove narodne pjesme u županiji šopronskoj i željeznoj, 
ali taj rad prekine, kad god. 1847. pođe kao pratilac ruskoga 
generala Čertkova u Lindewiese, a zatim u Mletke. 

Uoči revolucije god. 1848. Kurelac je ponovo u Beču, 
gdje ga je zatekla u ožujku bečka revolucija, koja je srušila 
Metternicha i donijela narodima tri tekovine: ustav, slobodu 
štampe i narodnu stražu. Poslije toga došla je u Beč sjajna 
hrvatska deputacija s 400 članova u narodnom odijelu, donijevši 
kralju „Zahtijevanja naroda**, pa kad se ona sastala s drugom 
deputacijom češkoga naroda kralju, udešen je 2. travnja sastanak, 
na kome je uz Hrvate i Čehe bilo Slovaka, Poljaka i Srba. Na 
tom sastanku s ushitom deklamuje Kurelac na poljskom jeziku 
Mickiewiczevu pjesmu „Reduta ordona**. Neobično jaki dojmovi 
velikih događaja oko njega ustalasali su napokon i mirnu glačinu 
njegova duha, i on se tih dana javio iz Beča prvim svojim 
objelodanjenim radom. U „Zori Dalmatinskoj“ od 17. travnja 
1848. izišao je plameni Kurelčev poklič: „Zori Dalmatinskoj. 

Rodu Dalmatinskomu", kojim on iz srca prepuna nove slobode 
pozivlje Dalmatince na hrvatski sabor i propovijeda ujedinjenje 
Hrvatske, Slavonije i Dalmacije. Takav se hrvatski govornik 
dotad nije čuo, niti je takvim prelijepim jezikom u prozi dotad 
hrvatsko pero uspisalo. Bilo je jasno, da Hrvatska Kurelca pre- 
prijeko treba. I on je napokon iza toga krenuo u domovinu, 
svu u plamenu, ali ipak nije hitio, već je udario preko Ugarske, 
da obađe još mošonjsku županiju i upotpuni svoju zbirku „jačka" 
ugarskijeh Hrvata. Kurelac je narodu govorio, „kako čovjek, 
komu je prah zadahnuo", i tako bi u Mošonju uhićen, odveden 
u Stari grad i tu bačen u tamnicu, u kojoj je čamio 40 dana, a 
zacijelo ne bi se bio tamnice oprostio, da nije velika skupština 
zagrebačke županije izdala proglas radi utamničenja njegova i da 
nisu neki uglednici mnogo radili, da se oslobodi. 

Kad je Kurelac došao u Hrvatsku, bilo je upravo uoči rata 
između Hrvata i Madžara. On se ističe kao nenatkriljiv pisac 
vatrenih proglasa: na krajišnike, ugarske Hrvate, Nijemce i 
Rumunje, pa na Slavonce. Ali Kurelac je nesamo lijepo pisao 
već je još i ljepše govorio. Zato ga Bansko vijeće poslalo, kako 
sam kaže, po Slavoniji putovati, narodu proglase pročitavati i 
tumačiti, srca dizati i hrabriti. Za stečene zasluge imenovalo ga 
Bansko vijeće 20. siječnja 1849. privremenim učiteljem narod- 
noga jezika u gimnaziji na Rijeci. To je Kurelčeva prva javna 
služba. Rijeka je za nekoliko godina, što bijaše pod banskom 
vlasti, dahnula novim duhom, a riječka gimnazija, koja je dotad 
bila rasadište tuđega duha po Hrvatskom Primorju i kameni zid, 
o koji su se odbijali preporodni pokušaji buđenja narodne svijesti, 
sad je uz rad Kurelčev postala upravo ognjištem narodne misli. 
No to ne potraja dugo, jer se u doba apsolutizma (1850.—1860.) 
i kod Hrvata ugušivao svaki narodni pokret. God. 1853. izišla je 
naredba, da se riječka hrvatska gimnazija ima postepeno pretvoriti 
u njemačko-talijansku gimnaziju. Kurelcu je ponuđeno, da bude 
učiteljem njemačkog jezika, da ne ostane bez hljeba, ali on je 
to odlučno odbio, a zatijem je po nalogu c. kr. ministarstva 
od 24. siječnja 1854. dignut s učiteljske službe. 

Kurelac, navikao beshljebovanju, nije klonuo. Na Rijeci 
ostao je za doba apsolutizma i tu živio kao privatni učitelj je¬ 
zika, baveći se nešto življe i književnim radom. Oko njega 

skupljali su se i sada najdarovitiji riječki đaci, i njegovim duhom 
disalo se sve ovo vrijeme na riječkoj gimnaziji, i ako on u njoj 
nije učiteljevao. Pače, on je sada mogao još slobodnije raditi, 
pa se odbijao, kadgod bi mu se prohtjelo, u Istru, u Hrvatsko 
Primorje ili na Kvarnerske otoke, i što je pritisak tuđinštine na 
Rijeci bio jači, to se uz njegov rad većma budila i jačala na¬ 
rodna svijest oko Kvarnera. Kurelac je u to doba postao prepo¬ 
roditeljem Hrvatskog Primorja i Istre. 

Kad se vratilo ustavno doba, nastojao je Kurelac, da svome 
„tolikogodišnjemu beshljebovanju i mučeništvu za dom i za pravdu 
konac učini", a i prijatelji njegovi rado bi ga vidjeli, da se gdje 
smirio, da uzmogne što više raditi o knjizi. Mato Topalović javlja 
mu 13. kolovoza 1860. želju vladike Strossmayera, da dođe u 
Đakovo i da tu bude učiteljem staroslovjenskog jezika u sjeme¬ 
ništu. A ne zadugo šalje mu Franjo Rački u ime biskupovo već 
i putni trošak, da odmah dođe u Zagreb, a odavle da krene u 
Đakovo. Ali Kurelca bijaše već teško otkinuti s Primorja, gdje 
se toliko udomaćio. Tek negdje početkom god. 1862. došao je 
Kurelac u Đakovo i nastupio povjerenu mu lijepu službu, ali ne 
održa se dugo. Strossmayer podupiraše i Kurelčev književni rad, 
a zacijelo je volio neobičnoga svoga naučenjaka, ali osebujan 
način Kurelčeva života zadavao mu je često i neprilika, i tako 
se Kurelac već god. 1866. stvori u Zagrebu, kamo ga jamačno 
privlačio i snažan pokret oko stvaranja naše nauke uoči osnutka 
„Jugoslavenske akademije". Namjesničko vijeće imenovalo ga 
otpisom od 27. listopada 1866. „nuzučiteljem" francuskog jezika 
na zagrebačkoj gimnaziji i realci, ali tu bijaše još slabije sreće, 
jer je povodom jedne političke demonstracije već slijedeće go¬ 
dine dignut s te službe. Međutim upravo ga je uto u sjednici 
dne 25. srpnja 1867. Jugoslavenska akademija bila imenovala 
svojim pravim članom, biskup Strossmayer podupire i dalje njegov 
književni rad, a prijatelji i učenici raspačavaju njegove knjige. 
Akademija dala mu i potporu, da su mu oči u starost mogle 
vidjeti domovinu starih pisaca, što ih je toliko volio, Dalmaciju 
i Dubrovnik, a god. 1872. dala mu i stalnu mjesečnu potporu, 
tako da je mogao bez životnih tegoba raditi samo oko nauke. 
Ali već 18. lipnja 1874. u Zagrebu umrije i smirena srca pade 
u slavni grob. 

II. 

Fran Kurelac, nešto mlađi vrsnik Gajev, živo se 
ističe već u osvit narodnoga preporoda. Vidimo ga 
u Gracu, Zagrebu, Beču, Požunu i u Pešti; dakle 
svuda, gdje iz kola naše omladine dolaze glavni po¬ 
ticaji za buđenje narodne svijesti. Svuda je u njihovu 
kolu i kolom uzmahuje; veže ga s njima ono lijepo 
preporodno prijateljstvo; iste ideje i osjećaji, zanos i 
volja. Ali dok oni, mladi i zeleni, svoje maštanje pre¬ 
tvaraju u čin, on i dalje mašta, uči, vječno đakuje i 
čeka, da mu misli dozore. Svi oko njega pjevaju i 
pišu, smatrajući najvećom srećom, kad im u „Danici” 
osvane pjesma ili koji redak proze, a on jedini među 
njima za cijelo doba preporoda do revolucije nije ništa 
objelodanio. Pjesnikovanje, koje bismo mogli nazvati 
pestis illyrica, nije ga moglo zaraziti, niti ga privla¬ 
čila slava njegovih vrsnika, tako je u njega bila tvrda 
odluka, da prije prodre u duh jezika, negoli perom 
uspiše. 

Kurelac je veoma rano odavao osobiti književni 
talenat, pače počeo je i pisati, ali svojih radova nije 
objelodanjivao. Sam kaže, kad su ga pozivali, da piše, 
kako bi odgovarao, da mora najprije proučiti jezik; 
prebacivali su mu, da je odmetnik i ljenivac, ali on 
je to pregorio. Kurelac je cijenio riječi, što ih je ka¬ 
snije pisao učeniku Ivanu Dežmanu: ,,Nu Bog te 
ohrani, da mi zaboga ne budeš onih jedan, koji ne 
umijedu pričekat i kojim se ne će ispravljat. Takovi 
se ničemu ne nadajte nu kratku životu i spomenu 1 . “ 
Zacijelo se niko od preporoditelja nije knjigom toliko 

1 Građa, IV. str. 23. 


XI 








bavio kao Kurelac, pa ipak on jedini od početka pre¬ 
poroda do revolucije nije ništa objelodanio, ma da bi 
njegov jezik i stil u posve oskudnoj preporodnoj prozi 
bio ono, što je stil i jezik Mažuranićev u preporodnoj 
poeziji. 

Kad se Kurelac prvi put oglasio kao književnik, 
nesamo da je savršeno lijep njegov jezik, već on ima 
i jasno određen pravac svoga književnikovanja za sav 
život. Ali i različit udes Kurelčeva života odbijao se 
u njegovu književnu radu, koji po razvitku možemo 
razdijeliti u tri razdoblja: prvo od revolucije do gu¬ 
bitka službe na Rijeci (1848.—1854.), drugo dalje do 
svršetka apsolutizma (1854.—1860.), a treće u doba 
konstitucije do smrti (1860.—1874.). 

Kurelac počinje svoj književni rad plamenim pro¬ 
glasima, koji su remek-djela govorničke vještine, a 
prožeti duhom narodnoga oslobođenja. Po tim pro¬ 
glasima on je kao prozaik pravi Tirtej našega narod¬ 
noga pokreta burne godine 1848. Ali bojni njegov 
poklič već ovdje nadilazi ideja, za koju valja da teče 
borba; misao vodilja, kojoj je namijenio sav svoj knji¬ 
ževni rad: da naš narod sačuva u svoj čistoći, jasno 
kao pod suncem, na oči čitavu svijetu, sva obilježja 
svoje duše; da mu ni kultura ni politika ne zatre 
ništa od bivstva njegova ; a kao romantik vidio je 
biće narodno najjače izraženo u jeziku. „Mi hoćemo 
— kaže Kurelac u jednome proglasu — da nam se 
tuđin u zemlju ne seli; ne ćemo guju u njedrima da gri- 
jemo; mi želimo, da na našoj zemlji bude našega orača, 
našega kopača; po našim pašama našega pastira, naše 
djevojčice: neka pjevaju, neka se igraju; mi bismo 
htjeli, da po našim vodama naš brodar zavesla, naše 

jadro razvija: i po Savi i po Dravi i po sinjem moru; 
da ostane naše gore list i u Fruškoj gori i u Velebitu 
i u svakom grmku; mi hoćemo, da nam se ne kvari 
hrana materina, matere hrvatske, matere slavonske, 
te da babo unuka ne pozna; no i odsele da poteče 
čista hrana, hrana obilata od materinskijeh dojaka, 
koje su nam doslije lijep porod odgajile; po tom će 
sinko nalik biti ocu, a pleme nam se ni zatrti ni pomi- 
ješat ne će. Mi hoćemo, da nam nitko u običaj ne 
dira; da ostane vesela ćud i živo srce naroda našeg; 
da ostane slatko grlo i pjevanje mladeži naše, te 
nam vila v pjevačica nikad ne umukne; da se nosimo, 
kako su nam se i stari nosili. Mi hoćemo, da nam 
milo zvonce našega jezika svudaj pozvonkuje, onoga 
jezika, koga su kod nas i ptičice izučile, a naviklo 
mu drvlje i kamenje, te je njime zadahnula sva mi¬ 
lina zemlje božje od Balkanske gore čak do sinjega 
mora .** 1 A upravo tu, na Jadranu, kad je misao na¬ 
rodna pobijedila, postao je Kurelac prvim učiteljem 
narodnoga jezika na riječkoj gimnaziji, i tu je s odu¬ 
ševljenjem, koje nije moglo jenjati, radio po udare¬ 
nome pravcu. 

U Hrvatskoj postao je hrvatski jezik službenim 
tek god. 1847., a do toga vremena vladao je u svem 
javnom životu, pa i u školama, jezik latinski. Zato je 
sada i valjalo hrvatski jezik utvrditi, pokazati njegovu 
silu i ljepotu, stvoriti udžbenike za školu u jeziku 
narodnom. Kurelac je prvi sve to primio u svoj po¬ 
sao. U Programu riječke gimnazije (1849.) izišli su 
njegovi „Govori iz rimskijeh pisac**, kojima on 

x ) Fr. Kurelac : Odgovor na one madžarske hartije, što je 
tužna Rothova vojska kući ponijela**. Flum. str. 152. 

hoće poslije diletantizma i uboštva jezika preporodne 
knjige da dokaže, e je hrvatski jezik, što se bogatstva, 
jedrine i ljepote tiče, ravan jeziku rimskijeh klasika. 
U Programu riječke gimnazije (1852.) priopćio je prvu 
svoju raspravu „Kako da sklanjamo imena ili 
griješke hrvatskih pisac glede sklonova- 
nja“. U to doba preveo je iz francuskoga djelo L. 
Bande-a „Pripovijesti iz Svetoga pisma 44 , na¬ 
mijenivši ga „za djecu i za škole 44 , ali ono je ostalo 
neštampano, kao i nedovršeno izvorno djelce njegovo 
„Pregled knjige slovinske na jugu 44 , prvi ove 
ruke rad u hrvatskoj književnosti. Kurelac je napokon 
kao učitelj narodnoga jezika uveo na gimnaziji riječkoj 
običaj, da bi na svršetku školske godine koji od po¬ 
najboljih đaka izrekao hrvatski govor, dok su prije 
toga bili u običaju latinski govori, a on je sam sa¬ 
stavljao za te zgode hrvatske govore. „Govor o 
preporodu knjige slovinske na jugu 44 po¬ 
sljednji je takav njegov govor, jer u to — kako je 
sam rekao — jako se smrklo i nastalo doba gluho, 
ie se njegovi govori nikako čuti ne dadoše. „Svrglo me 
dakle i oborilo s učiteljske stolice, da polnoć miruje. 441 ) 

U prvome razdoblju književnikovanja Kurelac 
kao pisac proglasa i kao učitelj narodnog jezika ima 
već određen pravac svoga rada, pa on i kraj svoje 
sporosti radi dosta mnogo, ali sve su to kraći radovi. 
Jezik mu je nada sve lijep, čist i narodan, a od po¬ 
tonjih svojih arhaizama upotrebljava tek nekoje na 
pr. kratak genitiv plurala. Ali Kurelac je u to doba 
na Rijeci, u Hrvatskom Primorju i u Istri upoznao u 

Fluminensia, str. IV. 

tančine čakavsko narječje, što je sačuvalo u obli¬ 
cima i glasovima daleko više starine nego ostala 
hrvatska narječja, a pored toga ono je sačuvalo 
i najviše čistoće jezične, naročito u sintaksi, ne¬ 
taknutoj od duha tuđinskoga. To je začaravalo Ku- 
relca, jer se podudaralo s njegovim idealima o je¬ 
ziku. Ali on je s čistoćom narodnoga duha ča¬ 
kavskog narječja u Primorju zavolio također bogat¬ 
stvo i starinu čakavskih oblika. Uza to Kurelac je tu 
dublje prodr'o i u jezik stare hrvatske književnosti. 
Knjižnica riječke gimnazije bila je puna djela starih 
pisaca, kakvih u ono vrijeme nije bilo u Zagrebu, a 
Kurelac je strastveno zavolio te svoje „drevnjake 44 . 
Obilazeći prijatelje i znance po otocima, u Hrvatskom 
Primorju i po Istri, nalazio bi i tu svuda stare is¬ 
prave glagoljske, pa i te „hrvatulje 44 , kako ih je na¬ 
zivao, bile su mu po srcu. On je u „drevnjacima 44 i 
„hrvatuljama 44 također otkrio bogatiji i čistiji jezik 
nego u suvremenih hrvatskih književnika, i tako se 
sve više sklanjao na jezičnu starinu. Zato drugo raz¬ 
doblje njegova rada ispunja traženje i stvaranje no¬ 
voga književnog jezika. On i sada piše, pače za¬ 
mišlja i veća djela, ali živeći u najtežim prilikama, 
siromah bez hljeba nasušnoga, često ne može da do¬ 
vrši i sitan kakav rad. Iz ovoga vremena ostala su 
nam tri odlomka govora, što ih nije mogao dovršiti 
„radi teškote vremena tad sužnjevita . 441 Tako je po¬ 
čeo prevoditi Platonova „Fedona 44 i „Disticha mo- 
ralia Catonis 44 , ali ni jedan prijevod nije dogotovio. 
No i u najvećoj bijedi on je neumorno radio oko 

1 Fluminensia, str. 37. 

velikoga „Slovara** (rječnika), za koji je povadio riječi 
iz svojih „drevnjaka**, „hrvatulja i srbulja**, pa sta¬ 
rijih rječnika, a pored toga je putovao, da ga „živa 
usta nauče, što knjiga pozabila .** 1 

Kurelčev ,,Slovar“ nije nigda dogotovljen, ali go¬ 
lema sabrana građa' svjedoči, koliko je ljubavi i znoja 
u najteže doba njegova života kanulo na taj posao. 
Nekoliko je djela Kurelac ipak i sad započeo i do¬ 
gotovio : god. 1857. prevodi najmanje Tacitovo djelo 
„Agrikolu“, koji mu uopće za života nije izašao; 
iste godine prevodi i „Stope H ris tove", objelo¬ 
danjene mnogo kasnije, a poslije toga radio je neko¬ 
liko godina oko bogata tumača „Pokornih psala- 
ma David ovih* * 4 Šime Budinića. 

Kad je vraćena konstitucija, i Kurelac kao da je 
počeo živjeti novim životom. Dovršio je najprije tu¬ 
mač Budinićevu prijevodu „Pokornih psalama Davi- 
dovih**, i djelo je domalo izišlo na svijetlo (Rijeka, 
1861.). U Severinu, u dvorcu Josipa Vranicana, kamo 
se svratio kao gost, napisao je knjigu „Recimo 
koju** (Karlovac, 1860.), gdje se ogleda sve njegovo 
mišljenje o jeziku, o knjizi i narodu. Tu je knjigu, 
lijepu i prelijepu, osobito prigrlila omladina. Bijaše to 
čas, kad je iza apsolutizma ponovo uveden u javni 
život hrvatski jezik, pa je i Kurelac, naš najveći 
učitelj jezika, počeo osjećati, da mu smirenu valja štc 
više raditi o knjizi, a i prijatelji su nastojali, da m■* 
rad olakšaju. Udomivši se u Đakovu kod vladike 
Strossmayera našao je nesamo novih pobuda već i 

1 Kurelčevo pismo Hanki. Isp. B. A. ^paHijeBt: HucLMa K’t 
BaqcciaBy TaHKfc, str. 564. 

* U Arkivu Jugoslavenske akademije u Zagrebu. 

prostranu ruku za svoj književni rad, pa i kad je iz 
Đakova došao u Zagreb, vladika mu nije ustegao ruku 
pomoći, i on se mogao i dalje upirati na dobrotu nje¬ 
govu. U Đakovu sredio je u jednu knjigu zbirku svojih 
omanjih radova: proglasa, govora, prijevoda i raspra- 
vica, pa kako je najveća čest toga nastala na Rijeci, 
nazvao je knjigu „F1 umin e nsia** (Zagreb, 1862.), 
Ona je izišla o trošku vladike, kao i poslije toga Ku¬ 
relčev prijevod „Stope Hristove** (Zagreb, 1868.), 
Kako se uto bio u Zagrebu razvio jak naučni pokret, 
kojemu je početak Jagićev „Književnik** (1864.—1866.)* 
a najvažnija posljedica osnutak Jugoslavenske aka¬ 
demije (1867.), i Kurelac je prionuo življe za na¬ 
učni rad. Njegova oveća radnja „Imena vlastita 
i splošna domaćih životin** (Zagreb, 1867.) po¬ 
kazala je našem naučnom svijetu, kako je Kurelcu 
širom otvorena bogata riznica čudnoga blaga, jezika 
hrvatskoga. A kad je postao akademikom i mogao 
živjeti o svome peru, — a malo je on za svoj život 
i trebao — zaredale su u ,,Radu“ Jugoslavenske 
akademije njegove rasprave, od najveće česti iz po¬ 
dručja hrvatske frazeologije i semasiologije, 1 kojima 
je znatno obogatio i očistio naš književni jezik. 

U ,,Radu“ izišle su ove Kurelčeve rasprave: 

1. Placere. 

2. 0 korijenu teg i njegovih žilicah. 

3. Silva. 

4. Brojanica ili deset glagolskih zrnac. 

5. Vlaške riječi u jeziku našem. 


Semasiologija je nauka o razvitku značenja riječi. 

6. Stariji oblici samostavni. 

7. O glagolu „objicere", kako nam ga na našem 
jeziku izreći. 

8. Mulj govora nespretna i nepodobna ili o bar- 
barizmih. 

9. Koje su u nas riječi za vuhvenike, vuhvenice 
i t. d. ? 

Ali Kurelac i u to doba misli na svoje mile „drev- 
njake“, pa je izdao knjigu „Runje i pahuljice" 
(Zagreb, 1868.), zbirku različitih pjesama porugljivih 
i pastirskih iz rukopisa, ponajviše dubrovačkih, na 
koje se bio namjerio za svoga boravka u Dubrovniku 
i u Dalmaciji. Napokon na sklonu života izdao je 
Kurelac najveće i najranije svoje djelo: „Jačke" 
(Zagreb, 1871.), narodne pjesme ugarskih Hrvata, koje 
bijaše skupljao prohodeći za mladih dana po se¬ 
lima, što ih je daleko od domaje hrvatska ruka ,,op- 
sadila i obgradila, uljudila i upitomila", otevši tako 
propasti krasan dijelak narodnoga blaga u tuđini, 
„cvijetak i oduh srca i misli" ugarskijeh Hrvata. 1 

III. 

U preporodno doba stvarao se naš književni je¬ 
zik u Zagrebu, prosvjetnom središtu hrvatskoga na¬ 
roda, u srcu kajkavštine, a u javnom životu i u knji¬ 
ževnosti isticali su se mnogo, gotovo najjače, rođeni 
kajkavci. Oni su se oduševljavali za narodne pjesme, 
slavili su stare dubrovačke pjesnike, ali kako nije bilo 
narodnih škola, a književnost bijaše malena, to je i 
njihovo poznavanje štokavskog narječja bilo veoma 

1 Jačke, str. V. 

stegnuto. Oni su se uopće dugo kolebali, bi li za 
književni jezik prihvatili štokavsko narječje ili bi sta¬ 
panjem narječja stvorili novi književni jezik. Na jezik 
preporodne knjige utjecao je pored toga jezik latinski, 
koji je u Hrvatskoj još živio u svem javnom životu, 
i jezik njemački, koji je prevladao u životu društve¬ 
nom, a mladi su preporoditelji na njemu i stekli svoju 
višu naobrazbu. Tako se u Zagrebu razvio književni 
jezik, što ga je Kurelac nazvao „njemačko-hrvatskim." 
Ne baveći se ničim nego studijem jezika on je upravo 
zamrzio na „pisariju" preporodnih pisaca, bojeći se, 
da nam jezik ne izgubi svu svoju jednostavnost, la¬ 
koću, prirodnost, svoj kolorit, gipkost i svu svoju 
ljepotu. Kurelcu bijaše to književnost na brzu ruku, 
bez zakona i pravila, jer joj se jezik odvrgao od 
čistoće. Njega je boljelo, što se naša krv odmetnula 
i odrodila, pa nas predobiše i premogoše tuđin i otu- 
đenik. Škola tuđinska posta potkopnik čistoći jezika. 
U knjizi našoj nit su misli naše, a ni za nas, nit nam 
je u peru žile jezika svoga. „Sve je po tuđoj stopi 
omjereno, po tuđem stasu okrojeno." „Nikada ga na 
svoje gusle ne igramo .*' 1 Kurelac je živo osjećao, 
da smo mrtvi na duhu, da kopnjivamo i tajemo kao 
snijeg proljetni, jer nam je klica, iz koje jezik klija, 
onemogla, oslabila i omlitavila. Zato on kao pisac i 
kao učitelj jezika na Rijeci počinje borbu protiv duha 
tuđinskoga, koji je otupio naš duh i omlohavio tvo- 
revne sile jezika našega. Protiv „zagrebačke škole** 
on je osnovao svoju „riječku školu**, „Ako nam se 
knjiga razboljela — govorio je svojim učenicima — 


1 Fluminensia, str. 224. 

sa slabosti narodne osvijesti u čas preporoda; ako 
vođe naši umjeli nisu boja biti sa zmajem duha tu¬ 
đinskoga: zaždenimo se mi našom silom i mladim 
krilom na tog protivnika, te mu onu horugvu iz ruku 
izmaknimo, koje prvi zatočnici nikada ne oteše; te se 
onim lovorom okitimo, kojim se, iza boja ljuta, druga 
netom vojska diči, iza prve izmučene i šuštale . 1 * 1 Ta 
je borba sa ,,zmajem duha tuđinskoga** najhitnije obi¬ 
lježje Kurelčeve „riječke škole**. On je takvu tešku 
borbu i mogao zapodjeti, jer je sav svoj život nasto¬ 
jao oko jezika, ,,ne bi li mu sgledao lica i dočuo 
mu tajne **; 2 ili kako dobro reče njegov učenik Bude 
Budisavljević: on je vijek svoj uz knjigu proveo, je¬ 
ziku svu ćud proučio, svu snagu i silu oćutio . 3 

Kurelac isticao je nedostatke i uboštvo prepo¬ 
rodne knjige, koja proze gotovo i nije imala, ali prepo¬ 
rodni ideali bili su ipak i njegovi ideali; no kao veoma 
dosljedan i tvrd značaj on ih je proveo s daleko 
većom upornošću i s jačom dosljednosti od ostalih 
preporoditelja. Kako je rad narodne ideje Kurelac 
proveo potpuno očišćenje jezika od svake sjene duha 
tuđega, tako je rad slavenske ideje nastojao, da 
književni jezik primi grb i pečat vremena preporod¬ 
noga, vremena ljubavi među plemenima slavenskim, 
i to je drugo bitno obilježje „riječke škole**. Kao uče¬ 
nik Kollarov on hoće, da se slavenski jezici ne od¬ 
miču nego primiču jedan drugome, da nam knjiga 
bude jedna drugoj bliža. Stvarajući svoj jezik Kurelac 

1 Fluminensia, str. 28.-29. 

2 Fluminensia, str. V. 

3 Dr. Branko Drechsler: Iz ostavštine Frana Kurelca, Građa* 
VIII. str. 100. 

je uzeo kao osnovu čisti narodni govor narječja što¬ 
kavskoga, očistivši ga od svake natruhe tuđinske i 
oplemenivši ga za misli čovjeka umnika, ali u isti 
mah on je gradio i na osnovu ideje slavenske, arhai- 
zirajući jezik u oblicima, biranju riječi i u sintaksi, 
jer je starina naša imala više srodnosti s jezicima 
slavenskim. On je svoj književni jezik nastavljao, pre- 
vijao i obrubljivao, da bude bliži slavenskim jezicima, 
od najveće česti na osnovu jezika starohrvatskoga, 
jer je u toj starini osjećao nesamo veće srodstvo sa 
Slavenstvom, već i jači disaj naše narodne duše i 
jači udarac narodnoga nam bila. 

Napokon i južnoslavenska ideja, što ju je iznio 
hrvatski preporod pod imenom ilirskim, odražava se 
u Kurelčevu jeziku, a u potpunome skladu s osta¬ 
lim obilježjima njegova jezika. U književnom jeziku 
ima da bude ujedinjeno južno Slavenstvo, koje mora 
da ima jednu knjigu prosvjetnicu. Zato, i ako je što¬ 
kavsko narječje glavni stožer njegova jezika, on se 
obazirao i na čakavsko i kajkavsko narječje, gdješto 
i na susjedni slovenski jezik, ali i tu su ga najviše 
privlačile riječi i oblici, koji su sačuvali više starine 
prema pomlađenim oblicima narječja štokavskoga. 
Kurelac je držao, da bi valjalo, da se sva naša na¬ 
rječja sliju u jedno, i takav bi idealni književni jezik 
bio podoban prosvjetno ujediniti južne Slavene, ali 
sam je priznavao, da on takav jezik nije stvorio, jer 
je prizirao „većma cijelo Slovinstvo nego Slovinstvo 
južno .** 1 

Kurelčev književni jezik, stvoren prema određe- 
1 Recimo koju, str. 145. 

nim idejama, bio bi nakaza, da u njega nije bilo taka 
golemo znanje gramatike, da on nije izvrsno pozna¬ 
vao sve slavenske i jezik staroslovjenski, i da nije taka 
duboko proniknuo duh čistog narodnog govora, i — 
što je najvažnije — da nije u njega bilo tako ne¬ 
obično mnogo osjećanja za ljepotu jezika. On prvi 
od naših gramatika nad oblike ističe važnost sintakse 
jezika, i u njoj, najteže okuženoj duhom tuđinskim, 
traži čistoću duha narodnoga, pa utvrđuje prebogatu, 
narodnu frazeologiju. U jednu riječ, Kurelčev umjetni 
jezik nešto je osobito u hrvatskoj knjizi, jer on nije bio 
samo vrstan gramatik nego* i izvrstan stilist, vanredna 
istančana umjetničkog ukusa, na žalost prvi i posljednji 
među našim gramaticima. 

Kurelac je gradio književni jezik nesamo prema 
općenim idealima našega preporoda, već i prema 
idealu svoga izvornoga stila. Zavolio je stare oblike, 
riječi pa frazeologiju svojih „drevnjaka" nesamo zato, 
da se približi ostalim slavenskim jezicima, već i zato, 
jer su ti arhaizmi bili za nj stilistički vredniji od po¬ 
mlađenih rastegnutih oblika novijega jezika. Kurelac 
je ideal stila ocrtao lijepo u govoru: ,,Kakvu je biti 
slovu", a sam se je najbliže prikučio ovome idealu. 
U stilu ,»zagrebačke škole" osjećao je samo povo¬ 
đenje za stilom njemačkim, dok je on htio, da nam 
stil bude prilikom naroda našega; u stilu „zagrebačke 
škole" nije osjećao nikakva pečata individualnosti po¬ 
jedinih pisaca, dok je on htio, da stil svakoga pisca 
bude prilikom duše njegove. U „zagrebačkoj školi“ 
isticala se težnja za mekotom jezika i nastojanje oka 
razvitka sve bujnijega vokalizma, po čemu je taj 
stil postao razvučen. „Ima jezik još mekši, — kaže 

Kurelac — gdje se govori ipekakuanka, u njega se 
dakle prelijmo i pretopimo, da nam prava slava 
sine !" 1 Njegov ideal bijaše: harmonija i jedrima; 
zato se uklanjao, gdjegod je mogao, prevelikom voka- 
lizmu, voleći starije kraće imenske i glagolske oblike, 
pa zbijenije rečenične izričaje u sintaksi, da mu jezik 
bude ožet, skočan i lagahan, a rečenica jedra, pružna 
i vitka. Kurelčev stil dobio je tako britkost i ja¬ 
kost, upravo klasičku jezgrovitost i jedrinu, pa snažan 
ritam. On je time učinio hrvatski jezik i ljepšim nego 
što on i jest; za nj nije postojao prostor, kuda se 
naš jezik razvijao, niti ga vezalo vrijeme, već je sa¬ 
brao sve ljepote, odasvud i oduvijek, da stvori novi 
književni jezik, koji bi odgovarao njegovu idealu, a 
taj bijaše, što se tiče oblika, klasički, a što se tiče 
duha, narodno-romantički. 

IV. 

U kolu učenika Kurelčevih, koji su i perom ra¬ 
dili, bilo je najviše njegovih đaka s riječke gimnazije 
(Ivan Dežman, Marijan Derenčin, Ivan Fiamin), ali i 
omladinaca, koji nijesu nigda u školi njegovu riječ 
slušali, već ih je on sam privio na srce, živući bez 
službe na Rijeci, jer je i tada bio vazda s knjigom 
u ruci, a u društvu učenika (Franjo Rački, Matko 
Baštijan, Bude Budisavljević). No privlačivost njegova 
bila je i veća: on je imao i takovih učenika, koji 
svoga učitelja nikad ni vidjeli nisu, već ih je on pre- 
dobio svojim književnim radom i uvrstio u svoju voj¬ 
sku (Lavoslav Vukelić, Franjo Marković, Tadija Smi- 


1 Fluminensia, str. 224. 


XXIII 




čiklas). Kako je on jezičnu svoju školu osnovao na 
Rijeci, a uza nj su pristali s najveće česti Riječani, 
Primorci i Istrani, to je ona i nazvana „riječkom 
školom." Najvjerniji učenik Kurelca, „starinom Ogu- 
linca, a rodom iz Bruvna u Krbavi", bijaše ipak ro¬ 
đeni Ličanin, Bude Budisavljević Prijedorski; on bijaše 
po srcu njegovu, kao da ga je sam rodio, i on je do¬ 
segao jedini milotu i čistotu njegova jezika. U Đakovu 
bijaše utjecaj Kurelčev neznatan, ali je vrijedno spo¬ 
menuti, da mu je tu bio đakom Ilija Korajac, kojega 
je od milja zvao Iljuškom, a Korajac je to ime za¬ 
držao kao svoj književni pseudonim. 

Kurelac je umah prvom svojom raspravicom „Kako 
da sklanjamo imena" započeo borbu sa „zagrebač¬ 
kom školom"; rekao je jasno i odrješito svoju, ali na 
mejdan mu ne izađe niko, kao da u Zagrebu uto još 
nije bilo borca, njemu podobna. No kad se vidjelo, 

kako se mnogo omladine okupilo oko njega, i da je 

„riječka škola" postala strujom, s kojom valja raču¬ 
nati u razvitku hrvatske knjige, javio se kao pred¬ 

stavnik „zagrebačke škole" Adolfo Veber-Tkalčević 
s vrsnim pomagačem, mladim slavistom Vatroslavom 
Jagićem. Borba se najjače razmahala, kad je izišla 
knjiga „Recimo koju", prava apologija „riječke škole". 
Kurelac je zbijao mnogo smijeha, pišući o zagrebač¬ 
kom genitivu plurala na -ah (na pr. žen ah, junaka/z), 
po čemu je i nazvao te pisce „ahavcima"; on je svuda, 
gdje bi se pomolio, umio sipati na pregršti doskočica 
o njihovu nakaznu jeziku, ali u književnoj polemici 
nije bio ni tako odrješit, ni tako ustrajan. Kad su 
Veber i Jagić jasno, naučnom argumentacijom, doka¬ 
zali, da se razvitak jezika ne može više umjetno za- 

držati, pa da valja priznati živi jezik, a ne zatjecati 
se mrtvom starinom, Kurelac nije dalje mogao da se 
nadbija, a među učenicima nije mu bilo zamjenika. Ni 
jedan od njih nije se posvetio lingvistici, a u drugu 
ruku: Kurelčevim jezikom i do skrajnosti etimolo¬ 
škim pravopisom mogao je pisati, a da ne bude smi¬ 
ješan, samo onaj, koji bi poput učitelja bio vrstan 
gramatik, dobar poznavač nesamo jezika narodnoga, 
već i jezika slavenskih, staroslovjenskoga i starohr¬ 
vatskoga. A takova učenika nije mu majka rodila. 
Napokon, šezdesetih godina, kad je poslije povraćena 
ustava procvala hrvatska nauka i beletristika, bilo je 
posve jasno, da se više ne bi u tako odmakloj knji¬ 
ževnosti mogla izvesti osnovna promjena u književ¬ 
nom jeziku, pa ni onda, da je Kurelac bio ustrajniji,. 
manje spor i nedostižan, a više produktivan, i da je 
„riječka škola“ dala hrvatskoj knjizi više pisaca, po 
jeziku i stilu njemu ravnih. Uvidjevši sve to njegovi 
učenici — ta nestalna, mlitava, bojažljiva i mučljiva 
pilad njegova — prilagođivali se polako „prokletom 
koljenu ahavaca“. U njemu je srce prenemoglo, pa 
kad je slutio, da će se i posljednji učenik iznevjeriti 
„zakonu ugovorena jezika", bojao se, da će mu do¬ 
skora biti žao, što je ikada i živio. Omladina pristala 
je uz ono, što bijaše najljepše i najvrednije u Kurel- 
čevu radu: uz njegov izvoran stil, koji bi bio jednako 
lijep i bez teških arhaizama, pa uz bogat njegov jezik 
i vanrednu frazeologiju. U tome ostali su mu oni 
uvijek tvrde vjere. Ali tu se nitko ni iz „zagrebačke 
škole" nije mogao opirati Kurelcu. Zato su učenici i 
nagovarali svoga učitelja, da se izmiri. No u njegova 
značaju, i uz toplo srce, nije bilo sklonosti za izmi¬ 

renje. Ipak, što je bivao stariji, postajao je popustlji¬ 
viji. U arhaizovanju jezika nije polazio dalje, pače 
nešto se od toga i ustezao, a veselio se radovima 
učenika, ako su nastojali oko izvornoga stila, čistoće 
jezika, narodne frazeologije i održali bar koji njegov 
arhaizam. Jedno nijesu nikako smjeli: upotrijebiti aha- 
vački genitiv, jer je ta „aharija" podjarivala u njemu 
gnjev, koji nije mogao stišati, i srdžbu, koju nije mo¬ 
gao prekinuti za svega vijeka svojega. 

Veber je držao, da je „zagrebačka škola" pobije¬ 
dila. Nije. Održalo se njezino načelo, da književnim 
jezikom ostane živi govor s usta naroda, kako se 
najljepše razvio do našega doba, ali izgrađivao se taj 
jezik za idealne ciljeve narodne književnosti i rješa¬ 
vao se duha tuđinskoga pod neodoljivim utjecajem 
„riječke škole." „Vi Zagrepčani, — rekao je Kurelac 
— ima vas svakojakih, ali vam je jezik svim jednak. 
Kakav? Njemačko-hrvatski." Tu bijaše on jak i ne- 
pobjedljiv; tu ga nitko ne premože. Nitko se nije 
mogao oteti čaru njegova stila, čistoći njegova jezika, 
sjaju i bogatstvu frazeologije. Mudrost riječi, po nje¬ 
govu mišljenju, srcu ne pomaže, ako nije našla pot¬ 
puni izražaj u prirodnom i izvornom jeziku. Zato je 
on naglasio potrebu izvornoga stila, u kome bi se 
ogledao značaj našega naroda i duše piščeve. U tome 
bijaše najveća snaga ,,riječke škole", hrvatskoj knjizi 
prijeko potrebna, naročito u ono doba, kad se za¬ 
pravo tek počinje razvijati hrvatska proza. 


V. 

Kurelac je o svome đakovanju u Gracu napisao:: 
,,Četiri godine na školi mene pililo i tesalo i strugalo* 

nu sve uzalud: tvrda je gora ispod Kleka .“ 1 Tako je 
on sam najljepše istaknuo glavnu crtu svoga značaja. 
On je osebujna, samorasla, tvrda i jaka ličnost, svagda 
i svuda svojevita. Od naših preporoditelja ostao je on 
najdosljedniji: nosio je do svoje smrti narodnu surku 
i ostao vjeran preporodnim idealima. Mnogi su naši 
preporoditelji stekli u javnom životu odlična mjesta, 
a on nije ni težio za častima, jer mu je sva želja 
bila, da uz koru kruha ostane dovijeka onaj ,,gra- 
bancijaš đak", koji narod budi iz mrtvila. Ništa ga 
nije moglo dići iz uboštva. U Beču je učitelj nekoga 
nadvojvode, zatim grofa Lava Thuna; kod kneza 
Schwarzenberga je knjižničar, u Đakovu kod vladike 
Strossmayera učitelj staroslovjenskog jezika, ali on 
nije umio ni da se uzdrži na takvim mjestima, a 
nekmoli da se i na više uzdigne. Ostao je vječni tucak, 
u dvorovima velike gospode, i u svojoj ubogoj i hlad¬ 
noj komori. Ali njegova duša uvijek se žarila od 
sreće, jer je u sebi osjećao golemo bogatstvo jezika, 
i jer je oko njega uvijek bilo učenika, s kojih se nje¬ 
govo srce topilo, kad im je otvarao bogatu riznicu 
svojega blaga. 

Kurelac je često u životu nastradao upravo zato, 
što ga je u školi uzalud „pililo i tesalo i strugalo", 
ali to ga nije nigda „opametilo". Životom i navikama 
svojim izazivao je čas grohotan smijeh, a čas sablazan, 
ali svako je znao, da je u njega vanredno meko i 
dobro srce, i sve bi mu se obično praštalo. Tvrdoća 
značaja i nepopustljivost vodila ga u ljutu borbu, što 
je nije mogao izdržati, jer on je uistinu bio „čovjek 


Recimo koju, str. 21. 

mirovit i spore nakane", a vrlo topla srca. U borbi 
prevladao bi u njega osjećaj, što ga je sam nada sve 
cijenio, smatrajući toplotu srca jednim od bitnih obi¬ 
lježja i svoga naroda, pa je o nama lijepo rekao, da 
smo toplijega srca i bolje znamo, što je brat, što je 
sestra i što je rođak, nego ikoji drugi narod pod 
suncem . 1 Ni jedan od suvremenih naših književnika 
nije imao tako bujan i originalan život kao Fran Ku¬ 
relac. U sredini, kamo ga udes zanio, nicale su o 
njemu anegdote, koje su se širile dalje, a živu i danas. 
Zato on i nije mogao imati pravih neprijatelja, jer je 
bio i suviše zanimljiv, ali nije stekao ni pravih na¬ 
sljednika, jer je bio suviše svojevit i originalan. 

Kurelac je osebujan lik našega Ličanina, koji je 
poput ostalih preporoditelja pronicao sve pojave kul¬ 
ture, ali ona nije mogla zatrti ni oslabiti crte njegova 
značaja; pače, u višem duševnom životu, kamo ga 
kultura digla, njegov se značaj, pun obilježja ličkoga 
kraja, još i jače ističe. Misao vodilja svega Kurel- 
čeva rada, od vatrenih prvijenaca do učenih poznina, 
jest, da nam valja sačuvati čistoću naše narodne duše, 
sva obilježja narodnoga značaja i stvoriti pravu na¬ 
rodnu kulturu, a oko toga on i ne bi bio mogao ra¬ 
diti, da sam nije sačuvao i odgojio svoj osobiti zna¬ 
čaj. Kurelčev značaj naročito se ogleda u njegovu 
stilu. I za nj vrijedi ona Buffonova: ,,Le style c’est 
I’ homme meme", ili kako je to Kurelac vanredno 
lijepo preveo: ,,Kako mu duša diše, onako mu i pero 
piše." I u najsitnijoj stvari, u prijevodu kakve ne¬ 
znatne književne radnje, on je umio pečat duše svoje- 


1 Zora Dalmatinska, 1848. str. 63. 

na vidik iznesti; i svaka njegova riječ, gdje ju god 
ti našao, iz ustiju ti slovce izmamljuje: jest , to je on ! 

U Kurelčevu radu ogleda se i njegova oporost, 
spora nakana pa nesređen život Zato i nije stvorio 
ni jedno veliko djelo, već mu je rad fragmentaran, 
prigodan, raskidan, nejedinstven. Jedino, što je u 
tome radu ustaljeno i sređeno, jest jezik , koji je od 
svih narodnih pitanja jedini bio stjecište svega Kurel- 
čeva studija i zanimanja. 0 jeziku on je umio pisati 
i pisao je divnim jezikom, a inače; sve široko po¬ 
dručje, kud se kretao rad romantika, bijaše za nj 
zatvoreno. V. Jagić je dobro rekao, da je sav Ku- 
relčev rad bio čisto filologijski značaja sredovječnih 
humanista. 1 Njegov se rad u glavnome ograničuje na 
komentare starih pisaca, spise o jeziku, sabiranje na¬ 
rodnih pjesama i na prijevode. Romantika zagrijala 
ga za studij slavenskih jezika, ona mu je otvorila 
duboko shvatanje narodnog jezika kao potpunog iz¬ 
ražaja naše duševnosti; ali inače on je ostao đakom 
naših starih feudalnih škola, pa je naročito retorika, 
koja se u njima učila, ostavila znatan trag u njegovu 
radu. Njegovi govori posljednji su ostaci te retorike 
u našoj književnosti. Starina opojila je duh njegov, i 
on joj je podlegao nesamo svojim jezikom, već i sa¬ 
držajem svoga rada, pa i zato nije utjecao na suvre¬ 
menu hrvatsku književnost, koliko bi prema svome 
talentu bio mogao, a po svome stilu i jeziku morao. 

U hrvatskoj novijoj književnosti ni jedan pisac 
nije bio toliko učitelj i odgojitelj kao Kurelac. To bi¬ 
jaše najsvjetlija crta njegova značaja. Oko njega sve 

1 McTopia CJiaBHHCKO« (J)HJiOJiorin (Petrograd, 1910.) str. 734 

se preporađalo, jer on je iznosio nauk, koji mrtvilo 
budi. Jedina njegova radost bila je knjiga, uz koju je 
mogao što naučiti, i mlada duša, koju je mogao na¬ 
stavljati. Dekreti nijesu ga učinili učiteljem, a niti su 
mogli učiniti, da ne bude učiteljem. Riječani izvrsno 
su istakli to njegovo obilježje, kad su govorili, da je 
on učiteljem ,,piutosto per passione che per dovere." 1 
Jedan njegov učenik kaže, da od mlade čeljadi, kad 
je Kurelac došao na Rijeku, niko nije ni znao za 
hrvatsku knjigu, a u početku apsolutizma bilo je pače 
hrvatsko ime tu mrženo i prezreno. Zato, veli, mora 
da je u Kurelca bilo nešto vanredno, kad je on ipak 
u srcima njihovim umio uzbuditi nesamo ljubav, već 
i ushit za narodnu misao. Bilo je u njega uma, bilo 
je srca, bilo je značaja. On se pojavio kao čovjek 
opširna znanja, a govora divna, pa uza to onako skro¬ 
man, te je gdjekad rado prisluhnuo i kojoj od svojih 
učenika, da što nauči. Uza nj bijaše omladina u školi, 
kod kuće i na šetnji, a on ju je umio odgajati, a ne samo 
učiti; umio je udahnuti ljubav za knjigu, da mu 
jedva i poslije bilo premca. 2 

Knjiga i nauka bila je Kurelcu uvijek nešto puno 
čara, mladosti i mirisa, a učenici bili su cvijeće nje¬ 
gova vrta. Kad bi se sjetio kojeg učenika, osjećao 
bi, kako je ugodno procvao pred veselom mu dušom. 
I njihov mili spomen na njegovu je srcu veselo cvao, 
niti je ikada uvenuti mogao. Kako je Kurelcu bilo, 
slušajući mladoga Ljudevita Gaja i čitajući Kollarovu 
,,Slavy dceru“, kao mu je tko usta medom omazao 


1 Građa, VIII. str. 79. 

2 Nešto o pokojnom Kurelcu. Obzor, 1875. br. 64. 

i bolje je k tomu pridisao nego k ljiljanu i čeminu, 
tako je on iste osjećaje za knjigu budio i u dušama 
svojih učenika. „Pridahni, pridahni, momče!" podvi- 
kivao bi vesela srca, potičući učenike, da prionu za 
knjigu. Učenici bili su djeca njegova, što ih je on 
,,posinovio“, a oni su ga i voljeli kao oca. Ivan Crnčić 
zove ga u pismima „Predragi Učitelju!", Joso Gržetić 
„Mili othranitelju!", Bude Budisavljević „Mili i pre- 
mili dobrotniče!", a Franjo Marković samo jednom 
velikom riječi „Učitelju!“ Duša njihova žarila se uvijek 
onom ljubavi prema njemu, kakvu je on gajio prema 
„piladi" svojoj. „Vjerujte, piše mu Bude Budisavljević, 
da mi srce za veći blagdan ne zna, van kad Vašu 
riječ čujem" 1 . U povijesti hrvatskoga školstva nema 
primjera tako idealnih veza između učitelja i uče¬ 
nika, a oni su ga tako voljeli, jer ih je nastavljao u 
svemu, što je bilo po srcu njihovu. On ih je poticao,, 
da se puna srca zanose u djela naših pisaca; da 
duhom zarone u događaje i ljude naše ; da im ništa 
tuđe ne bude, što se naroda i domovine tiče; da se 
okupaju u vilinskim vodama naše narodne poezije, 
jer će samo tako smetnuti sa sebe „šugu tuđinsku", 
a naša će knjiga zadahnuti „mirisom domaćijeh travic, 
našega cvijeća" ... To je narodna odgoja, što ju je 
Kurelac dao svojim učenicima, a ništa više, ljepše L 
potrebnije nije mogao dati hrvatskoj književnosti svoga, 
i našega vremena. 

1 Građa, VIII. str. 111. 


Dr. Branko Vodnik . 

Kakvu je biti slovu. 

Govor Frana Kurelca 
duhovnoj mladeži sjemeništa đakovačkoga.* 

v 

Č asni gospodičići! Duhovni mladenci, mili moji uče¬ 
nici, zdravo! Iza žetve i jematve, Bogu hvala, 
obilate; iza jeseni tako divne i prijatne; iza odmora 
i počitka toliko vam potrebna i ugodna; iza teška vi 
rastanka i s ocem i s majkom, s rodom i sa prijatelji: 5 

danas nut vesele mi oči opet vas gledaju, gdje ste 
došli sa svih krajev zemlje Slavonske i zemlje Bo¬ 
sanske, da uz knjigu i nauk opet prionete, da si 
čelo poštenim znojem oznojite, da u glavu posijete 
sjemena obilatu strnu duhovnomu, da u srce zasa- 10 
dite klicu slatku bilju duševnomu, da si ono priba¬ 
vite, čim se može pastirovati u korist brata svoga, 
u napredak roda svoga i u lijepu slavu božju. 

Sinci moji! I težaku slađi bude trud i veselije 
ore, bolje kosom zamahuje: kad u prozorje zoru 15 

Govor „Kakvu je biti slovu", ili kako ga Kurelac 
zove: „O pisanom slovu", bijaše njegovo nastupno predavanje u 
sjemeništu đakovačkom, gdje ga je biskup Strossmayer g. 1862. 
imenovao profesorom jezika staroslovenskoga i hrvatskoga. 

2. jematva, f. berba. 

4. vi, dat. pl. mj. vam (st. slov. bm mj. BaMi*; vi mj. vam 
govori se i danas u Crnoj Gori). 

10. strn, f. i m. strno žito (zob, pir, pšenica, raž i ječam). 

gleda, što mu lijepi danak nosi, kad ga proljetno 
sunašce milo ogrije, a ptičica ševa, visoko se vijući, 
bistro mu nad glavom cvrljika; a kad jesen dođe, 
blagoslovom svojim i nagradom svojom: onda mu 
djelo za tegotu ne zna, rad mu se provrgne igrom, 
srpu žetelice i kosiru trgačevu kao da ruke ni ne 
treba. 

Druga li je s vami, učenici moji! Težaku ljeto 
može rodit i ne rodit, Bog može dat i ne dat; ali 
trud dobra učenika, što se naukom zanio i njim 
opojio, vaša rabota na livadah umlja i mudrine, mili 
gojenci moji: taj trud i ta rabota nikad uzalud ulo¬ 
ženi nisu; volje li je i truda li je u vas, to je vaša 
žetva svakad izobilna i zaliha, vaša trgadba uvijek 
bogata i gobzovata. 

Nu čim vam je s nauka slast i uživanje, čim vi 
je suđeno i namijenjeno druge učit i nastavljaj, čim 
ljude vježbamo i svicamo nesamo slovom, koje go¬ 
vorimo, nu i slovom, koje napišemo: to je i meni, 
učitelju vašemu, naučit vas i naputit, kakvu je biti 
slovu, koje uspišete, kakvom ima biti knjiga, koju na 
svijet da iznesete i med ljude rasturite. 


20. tegdta, f. težina, teška stvar. 

21. kosir (pravilno: kosi jer, kosijera), m. krivi nož za 
rezidbu (na pr. za rezanje grožđa). 

29. zalih, adj. zališan, preobilan. 

30. gobzovat (st. slov. ro6i>30BaTb), adj. povoljan, obilat. 

33. svicati, trajni glagol prema svršenom svići ili sviknuti. 

_ slovo, n. u Kurelca pl. slovesa i slova; a značenja su u njega 

ova: 1. riječ, govor; 2. slovo (littera, der Buchstabe); 3. stil* 
način pisanja. 

1. Slovu je biti zrnatu; ne komušastu, nu golu i 
jedru; da je mučno i krušno, a ne pljevasto i šuš- 
njato, po onom zakonu, što ga narod pronio: jednu , 
ali jedru; pak po onom: ne plaši se vuk šušnjatom 
granom. Velika je sila i strah s besjede rijetke, raza- 
brane, pune i tvrde. Lijepa je lijeka i zdravlja s be¬ 
sjede pospore nu mudre. I milosti zbor, kao pupak 
ruže, što je kraći, to bolje dahne. Svaka sila na srcu 
je nikla: i hrabrost i mudrost i milost; nu čvrsto li 
je srce: bolji mu je junački mah, dublja mudrost, 
plamenitija milost. I vode su jače, uzahnim li koritom 
teku; a i misli bolje poniru i prodiru klancem i tje¬ 
snacem. Vodi razlivenoj za maticu ne znaš, niti kudaj 
struji: mislim, široko se razišlim, žice ni stazice ne 
razbereš. Nije snage u poždora ni pijanca neg’ u tre- 
zvenika; nije ploda ni blagoslova pohotniku ni ras- 
košniku nego stidu i poštenju. Tako nam je znati, 
koliko i besjeda teži , koliko je umovi ljudski ponimiti, 
koliko je vrste ljudstva probaviti mogu. Besjedu je 
primjeriti k umu onoga, koji te sluša, i k njegovu je 
srcu prikladati, a ne sipat ju i trpat ko u pusto ždri¬ 
jelo, gdje te briga nije, kako se odzove. Ko besjedom 
meće i pomeće, svetinju je slova oskvario. Stisni be- 

38. komušast, adj. prema imenici komuša, komušina, 
f. lišće od kukuruza; kdmuškav, adj. o biljci, u koje su plo¬ 
dovi u komuškama (mahunama). 

39. mučan, adj. brašneni; prema imenici muka, f. brašno. 
— šiišnjat, adj. na čemu ima lišća; lisnat. 

50. matica, f. u rijeci, gdje voda najjače teče. 

52. poždor (običnije: proždor), m. proždrljivac. 

53. pohotnik (st. slov. iioxoti>hhk'b), m. raskošnik, bludnik. 

55. ponimiti, pojmiti. 

60. oskvariti, oskvrniti. 

sjedu, da ne bude plitka, i da ono ne ishlapi, što je 
u njoj. Skrati besjedu, da ne umoriš onoga, što ti 
uho priklonio, jer ti je znati, brate učenice, da nije 
Bog svakomu knjigu dosudio (a kud zdravlje i žila¬ 
vost ljudskoga roda, da je sve knjigu prihvatilo), da 
ga nije svakomu s mudraci plandovat i u knjigu pi- 
ljit, ako je rad, da bude kući gospodar, društvu ko¬ 
risnik, pomoćnik rodu, obranitelj domu; ali ono, što 
iz nje pozoblje: zrelo budi, puno budi, sitljivo budi, 
a ne puhlo i snitljivo; da ostane knjizi čast i vlast, 
i da odista svetom i bude, kako ju narod za svetu 
i drži. Raskalašila se knjiga doduše u gdjekojih su¬ 
sjedov naših, nu ne treba se za njimi povesti, nit ga 
pomislimo, da smo mudri, kad smo nevaljali. Knjizi 
je ohranit nje svetinju i dostojnost, jeda se domogla 
i poznijih vijekov. Eto gle! Rimljani i Grci ne živu li 
i danas ? S čega ? S toga, što im je knjiga zrnatica 
bila. Danas se tko digni te ju gledaj istrijebiti: svi 
narodi skočiše i povikaše: ne damo , naša je. Viđte, 
mladenci, slave onoj knjizi, u koj se zrno vnježilo. 

2. Slovu je biti oslasnu i zamamljivu. — Teško li 
je ugoditi narodu preživjelu i svega situ, kojemu 
ničega ne možeš pokazat, čega on vidio, ničega do¬ 
kazat, čega on dočuo nije. Nu duh čovjeka mišlje- 
nika i umjetnika i tuj je premogao, i tu je goru pre¬ 
valio; te otiđite med Francuze ii Ingleze, te se čudom 
ustrmite, gledajući, kako tamo život vri i ključa, 

69. siiljiv, adj. ono, što čovjeka siti. 

70. puhli, adj. šupalj. — snitljiv , mj. snijetljiv, adj. glavničav, 
njem. brandig ; snijet, f. i m. glavnica, der Brand im Getreide. 

75. obraniti, očuvati. — nje (genet.) mj. njezinu. 

80. vrijeziti (starohrv.), prigledati. 

85. premoći, premognem: nadvladati. 

kako je sve nabreklo i zakipjelo, kudaj li oči poziru, 
čemu li uha nasluškuju, kamoli srca tih ljudi klone, 
kamol’ im se požude zanose. 

Inako je u nas. Jedan smo narod, a dvije vrste 
ljudstva, kojih prva tuđim se kvascem okvasila, mal’ 
da ne tuđim mlijekom zadojila, nu odista tuđom knji¬ 
gom odgojila. Otoj vrsti onoga ne pričaj, što je ona 
dočula iz knjige tuđinke, nu gotovo ni onoga ne, čega 
još ne zna: jer nije vikla svoju knjigu prebirati, svoja 
slova gledati. — Druga vrsta inoga je duha, inoga 
sluha. Sto joj god pričaš, rado posluhne. Sve je novo 
za nju, sve milo joj i drago. Nu knjige joj ne po- 
nuđaj, tomu ona vješta nije. A i onaj dijelak naroda 
našega, što se knjigom tobož’ omrsio, ni on joj od 
srca ne prija, jer mu ne ide u slast ono germanizi- 
rano, modernizirano, neologizirano i spiritualizirano 
tenfanje. Uz čitanje takvih knjig našemu seljaku onako 
biva, kao kad ga po slučaju velik gospodin na čast 
pozove, s koje on, pored svega izobilja gospodskoga 
stola, gladan se kući vraća: jer nije zagledati mogao 
one pečenice, što mu ju umije ispeći Kata ili Janja. 
Tako su i naš jezik zakrčili kojekakvim đakonijami 
i tobož’ slašćicami, koje su ga pritisnule kao guste 
maglušine, tako da ni moje oči čista mu srebra ra- 

89. kloniti, klonim: naginjati k čemu. 

104. tenfanje, n. pridušivanje, zadušivanje (prema njem. gla¬ 
golu dampfen). — U Kurelčevu rukopisu glasilo je ovo mjesto: 
„tenfanje kuhinje zagrebačke uz pijanu im grama¬ 
tiku", ali urednik „Pozora" izostavio je taj žalac protiv pred¬ 
stavnika t. zv. zagrebačke škole. Kurelac je germanizmom „ten¬ 
fanje" htio označiti jaki njemački utjecaj u frazeologiji i sintaksi 
pisaca zagrebačke škole. 

109. đakonija, f. gospodsko jelo; u Kurelca: prismok. 

zabrat ni ugledat ne mogu, a kamo da težak. Sla¬ 
vonac nam uz knjigu još ni pridahnuo nije, a kra¬ 
jišnik nije voljan, da bude puntar. Srbija i vojvodova 
i kneževa, druga slova prebireta, Dalmacija se istom 
nakanila u knjigu poviriti, a Bosna jedva što o njoj 
i dočula. 

Viđte, sinci moji, tužnoga i jadnoga stanja knjige 
i naroda našega: gdje se jedna vrsta nam je otuđila, 
rasprokšila i odmetnula, a druga nam je ostala sirova 
i pusta. Teška li tuj posla i jada književniku našemu. 
Što da pišeš, komu da pišeš i kako da pišeš: ili po 
gospodsku ili po težačku, po govoru li ove strane, 
po govoru li one, te kojimi slovi? 

Dalje sam zaišao nego sam htio (a koga srce da 
ne zanese uz te tolike neprilike naše ?), nu bud što 
sudba nam dosudila (koja nam je baš ove godine 


114. puntar , m. buntovnik. U Krajini, prema Kurelčevoj 
izjavi, u ovo doba čitati hrvatsku knjigu značilo je buniti se. 
Bit će da je Kurelac pretjerivao, jer se u preporodno doba 
upravo po Krajini mnogo širila naša knjiga, i u kolu preporodnih 
pjesnika vidimo više krajišnika: Preradovića, Trnskoga, Ognje- 
slava Utješenovića i druge. — Srbija vojvodova i kneževa mj. 
Srpska Vojvodina i kneževina Srbija. Srpska Vojvodina 
uređena je previšnjim patentom od 18. studenoga 1849. kao 
osobita krunska zemlja u monarkiji, a bila je sastavljena od 
ugarskih županija: bačke, bodroške, torontalske, temešvarske i 
krašovske te iz kotara rumskog i iločkog u hrvatskoj županiji 
srijemskoj. Kralj je primio naslov velikog vojvode ove zemlje. 
Ali već god. 1860. listopadskom diplomom ukinuta je Vojvodina. 
— Kneževina Srbija postoji od g. 1815., kad je Miloš Obre- 
nović proglašen knezom, pa do proglašenja Srbije kraljevinom 
god. 1882. 

115. prebireta mj. prebiraju; stari dualni oblik (proteže se 
na dva subjekta: Vojvodina i kneževina Srbija). 

tužno zagatala), bud komu ili kojoj vrsti našega na¬ 
roda vi uspisali: oslasno budi i zamamljivo. 

Kako rekoh: malo toga mi još znamo, da ne reku, 
nimalo; mnogo koječega te baš svašta mi trebamo : 
crpimo i hvatajmo iz toga dubokoga jaza nevolje 
naše, te navrnimo govor na zemlje i krajine naše i 
na te tolike strane naroda svoga, ta na ono, što mu 
je najpreče, najsilnije. Ako se i o kom reći može, to 
doista o nam: da je silnoga djela nu težakov malo. 
Drugi su narodi obišli i razgledali svu oblicu ovoga 
svijeta i znadu joj za svako zlo i dobro, htjeli bi se 
još i u mjesec ispeti, a mi još svoje međice ogledali 
nismo. — Ispravit nam je i zemlju našu i čovjeka 
na njoj, nu ovoga li ne ispraviš, ne ispravi se ona. 
Sto je čovjek ljepši na umu i na srcu, to mu je s neke 
ruke i zemlja ljepša, i milije na njoj stanovanje. Čo¬ 
vjeka li u knjizi takneš i spomeneš (ali vjerno, ali 
mudro i duboko), pak da ga ne primamiš ? Da ti on 
knjige ne prihvati? Ta komu smo najbliži? Sebi. 
II ti pisao pjesmu ili povijest, propovijed ili glumu 
ili što mu drago: svud čovjeka zatečeš, sve se oko 
njega vrti i pusta mu srca, i njegov napredak i ispra¬ 
vak njegov, sve da i pop nisi, sveđer ti na pameti 
budi. 

Ali da tuđa knjiga, koja se u nas tako zagnijez- 
dila, tvoje ne preteče (kako je naumila x podobro 

128. tužno zagatala. Kraljevskim otpisom od 8. studenoga 
god. 1861. raspušten je hrvatski sabor i Hrvatska ostade pune 
četiri godine bez sabora, a god. 1862. počinje se protiv starog 
hrvatskog ustava sve jače provoditi Schmerlingov centralizam. 

130. reku, mj. rečem. 

136. težakov , gen. pl. mj. težaka. 

uspjela), da je ne isturi i mjesta ne preotme: nakiti 
i osladi, sinko, svoj umotvor svakom umićom i vje¬ 
štinom, s koje znaš, da bi knjiga ljudskomu srcu 
omiljeti mogla. 

Gledaj dakle, da bude mudra, nek se vidi iz nje, 
da si prebirao znance i mudrace, da si prošao svijeta 
te vidio ga i kušao. Podaspi štogod iz događajev 
ljudskih, gdje je mjesto i prilika: jer ti ne ima takve 
srcolovke, što je povijest; tuj ti čarolije i šarolije 
izobila. Treba da štiocu i misli razigraš, jeda mu mozak 
uskćpori, a srce ne zadrijema; pak i rekao koju 
doslije taku nerečenu, i snio štogod doslije nesnivena 
ni smišljena tako : tek da si timi rašljami istinu po- 
dupr’o. Proiznesi još i riječi, s kojih srce raste i čuv¬ 
stva se griju, pouznesi ljude velike i divne, a ukori 
gada i zlikovca, te otim putem predobivaj one, što 
te štiju ii* slušaju, za božje i za sveto, za dom svoj 
i za rod, i za dobrinje i milinje svako. A za jezik 
što da vi reku ? Znati ga je, trijebit ga je, pilit ga 
je, mijesit ga je, motat ga je i ovijat kao neuku igra¬ 
čicu — nu što ja govoru ? Stvorit i bogatit ga je: jer 
stvoren nije, čim mu zakona ne ima; bogat nije, jer 
je bogat samo prema siromaštvu naših misli, naše 
vijesti, našega rukotvora, našega prometa i života 

155. umića, (starohrv.), f. umijeće. 

159. znanac, m. ovdje ima značenje: znalac; onaj, koji zna. 

164. uskoporiti , uzavreti; koporati, koporem: micati se, 
vrcati se. 

171. dobrinje, n. dobro. 

174. govoru mj. govorim. 

177. vijest, f. u Kurelca znači: znanje (scientia), a svi¬ 
jest u njega znači: savjest (conscientia). 

našega. Rekao bim, da nam je perom preticati ono, 
čega nam život , hud i pust, žalibože ne zna, kad ne 
mogu ujedno potezat. Mučno je, sinci, oslasno napisat, i*® 
ali slavno, 

3. Biti je slovu tvomu prilikom tvojom. 0 dobru 
piscu govore Francuzi: kako mu duša diše, onako mu 
i pero piše. Tako i biva u ljudi, koji, ne tajne i grihote 
svoje (jer to može svaki što knjige spomenice piše), 185 
nu pečat duše svoje na vidik iznesti umijedu, kojih 
svaka riječ, gdje ju god ti našao, iz ustiju ti ovo 

slovce izmamljuje: jest 1 to je on; a čim u njihovoj 

knjizi na uljepak nastupiš stran i peru i njihovoj 

misli, odmah povičeš: stan’, to nije njegovo. Ima 190 

pisac, koji su, rekao biš, bez ikakva pečata kao 
depko i žmurkasto djetence, što ga majka umijesila, 
dvije mu suhvice utisnula i na česnicu ii božitnjak 
prilijepila. Nu ima kukavic i takvih, što se tuđim 
perjem kite, koji tuđe bilje vješto i nevješto, kako 195 

178. bim mj. bih; Kurelac dosta često upotrebljava stare 
oblike za kondicional iz jezika starohrvatskoga, koji još gdješto 
žive kod čakavaca: bim, bis (ili biš), bi, bimo (ili bihmo), bite, 
bi (i bidu). 

183. Ova, u jezik hrv. prelijepo pretočena riječ, francuski 
glasi: ,,Le style c'est l'homme meme“ (Stil je čovjek sam). 

186. umijedu (dijal.) mj. umiju. 

192. depki , adj. depnast; koji je debela a malena stasa; 
zdepast. — žmurkast, adj. prema glagolu žmuriti, oči sklopljene 
držati. 

193. suhva (st. slov. coyxBa), f. grozd osušen; suh vic a, 
osušen grozdak, osušena bobica od grožđa (njem. die Rosine). — 
desnica, f. božični kolač od pšenična brašna kao pogača, što se 
na Božić u jutro mijesi i lomi, i svakome se za ručka dade po 
jedan komad. — božitnjak i božićnjak, m. štogod, što pripada 
Božiću. 

koji, u svoj vrt presađuju, a to su lupeži. Ne budi 
dalje riječi ni o jednih ni o drugih, nu spomenimo 
neku treću vrst, pretežniju od prvih, pošteniju od 
drugih, nu od manje koristi za knjigu i ona: to su 
slaboduhi i plašljivi sljedovatelji i postupatelji za tu- 200 
dom slavom. Pripodobio bim ih ljudem, koji se ne 
daju prvi u snijeg, koji čekaju, dok prtina bude uga¬ 
žena ; koji nikad nikud puta ne probiše ni krilom 
kud otprhnuše: ako im vijekovi puta ne ulizali ili 
ih konopcem za nogu ne privezali. Kao papuga tuđe 205 

glase ponavljaju i tuđim kljunom poju. 

Nikomu nas nije biti svojeglavu, ali je tebi, književ- 
niče, biti svojeduhu i vlastitu, ako si rad, da te slava grli, 
da te suvremenici za korenjaka priznadu, a potomci za 
tebe doznadu. Ni zvijer zvijeri, ni list listu, ni kaplja 210 
kaplji posve podobni nisu (ako nam se i vidi da jesu), 
kao ni obraz obrazu (i mnoga je s te razlike milost 
među ljudi), a ti bi htio tkanje misli svojih, koje su 
pređa te koliko tanja nego isti konci sunčani, pače 
tanji svega, što ti pomisliti možeš, ovo duhovno tkanje 215 
{a komu priliči sloboda, ako ne duhu?) ti bi htio 


200. sljedovatelj, m. čeljade nesamostalno, koje se povodi 
za drugim; Kurelac ima za taj pojam uz ovu još tri riječi u 
ovome govoru: postupatelj, tuđe postupalo i posni- 
matelj drugih. 

201. pripodobiti, isporediti. — ljudem, dat. pl. mj. ljudima. 

202. prtina, f. put po snijegu. 

207. nikomu nas mj. nikomu od nas. 

215. tanji svega mj. tanji od svega. 

216. sloboda]; Kurelac upotrebljava oblik svoboda prema 
ostalim slavenskim jezicima: st. slov. CBOČOAa, rus. CBOČOAa, 
oeš. svoboda, polj. swoboda. 

uspodobiti tegu mozbit jur obvenulu ovog istočanina, 
onog zapađanina, kojeg sadanjika ili nekadnika kojeg? 

Ko plodu svomu vlastitoga pečata svoga utisnuti ne 
umije, ne reci mu, da je duh, nu ga sjenom prozovi. 220 
Nisi uzeo na um, čovječe, da sitna dječica istom sebi 
su nalik, a zašto ? Jer ih duh još poorao ni svojega 
im pečata udario nije. Uzmi narode prijesne i surove, 
ma kako veliki na prostoru i čislu bili, ne biš li rekao, 
da su jedna velika obitelj, rođena braća i rođene 225 
sestre? A zašto? Jer su djeca i oni, jer duh med 
njimi još ne crtario, ni svakomu njih svoga oblika 
urezao nije. Kakov je slabić na duhu onaj, za koga 
drugi misle; koji ono samo zna, što je čuo, ono vje¬ 
ruje, što mu izručili i što je utuvio. Koji li je drugi 230 

junak onaj, što se mnogo ne osvrće ni na čije misli 
ni riječi, ni na čija čuvstva ni osjećanja, nu ih sam 
ište duboko u mozgu, duboko u srcu svom: taj je 
podoban svoje misli izreć' i okrstit, po svijetu ih raz- 
nest i rasplodit, za njih vojevat i ginut i spomen 235 

ostavit, koji ne može truhnut ni trnut, nu vijekove i 

narode presiže i prežive. Toga se junaka drži, pleme- ^ 
niti mladenče, da mi budeš jak na duhu, jak na srcu, 
te stoga visoka i obilata tvora , nu i tvrda spomena u 
naroda svoga, kojemu si dužnik. Onda istom i po 240 
tom lih dug svoj mož' odužiti, ako ne budeš tuđe po- 


217. uspodobiti, pristalim učiniti; lat. adaptare, dignum 
reddere. — teg, m. 1. usjev, ljetina; 2. težina. U Kurelca obično,, 
kao i ovdje, ima ta riječ značenje: rad. — mozbit mj. možebiti. 
224. čislo, n. broj. 

227. crtariti , orati: brazditi; prema imenici crtalo, n. ria 
plugu nož, kojim se ore. 

241. lih (dijal.), adv. samo. 

stupalo ni posnimatelj drugih, nego duhom kresnuv 
a srcem usplanuv slovo ti bude, kako rekoh, prili¬ 
kom tvojom. 

4. Biti je slovu napokon prilikom naroda tvoga. 
Da se ne uči narod od naroda ; da cvijet i slava 
književnosti ne prehodi s jednoga roda na drugi; da 
sjeme iz ograde susjedove i preko plota u naš vrt 
ne pada; da se nismo odgojili u jeziku i duhu 
tuđem, da se narodi tako spomiješali i jedan tik do 
drugoga naselili nisu, nego da ih dijeli, kako nekad, 
ili voda ili gora; da su te zapreke danas tako go¬ 
leme, kako bijahu, i da se putem paroplova i paro- 
voza svi narodi vidjeli i jedan drugomu svoju knjigu 
u njedra turili nisu : drzovitije i hrabrije progovorih 
koju o pečatu narodnosti, koji bi imao sinuti to 
s knjige pojedinca književnog to i svega naroda, kako 
sijeva i u njemačkih i latinskih plemen, koja su ne- 
samo bolje ograđena nego mi, nego su i dobu sadanju 
dočekali okovani oklopom jezika silna i gotova. Nu 
mi je priznati, slatka omladino duhovna, da mi se 
čelo nabire i da mi krila padaju ; nešto s one sile 
duhovne i tvarovne, koja se čistomu cvijetku na¬ 
rodnosti zaprijetila; nešto s trulosti i glivnosti i tupe 
nebritkosti onih ljudi, kojim bi ga gojit i uzdržat, a 
nešto napokon i s neprikladnosti glavnoga nam mjesta, 
gdje bi se on imao rascvast i usjemenit. 

253. paroplov, m. parobrod; paro voz, m. željeznica. —■ 

258. njemački , ovdje: germanski; latinski, ovdje: ro¬ 
manski. 

264. glivnost, f. bolest od glanada; bolest, kad otječu i 
gnoje se žlijezde na grlu radi nezdrave krvi; skrofuloza. 

266. glavno mjesto; misli se: Zagreb. Kurelac drži, da je 
Zagreb kao kulturno hrvatsko središte neprikladno mjesto, gdje 


245 

250 

255 

260 

265 

Ne mogu obilato o tom progovarat ni sa svake 
ruke (jer mi je jedro zategnut i u luku svrnut), nu 
onoga se kosnu samo i taknu, što je poglavitije. 270 

Znajte dakle, da je narodnost vršika književnosti 
svake i da se do nje lako dopeti nije. Može koji 
narod bogzna koliko narodan biti, ali mu na knjizi 
pravoga pečata svojevite narodnosti nije. Sto se je 
tuj htjelo, dok su Evropljani bogove rimske i grčke 275 
iz svoje knjige istrijebili i ispudili ? Rimsko pravo na¬ 
rodnomu pravu svudaj putove presjeklo i zakrčilo. 
Francuzi, kada li se istom riješili zakonov tragedije 
grčke? Nije li poljska knjiga, na koncu minuloga vi¬ 
jeka pod Stanislavom, francuskim duhom odisala ? 280 

Što li nije truda stalo muževe poljske Mickiewicza, 
Lelewela, Malczewskoga, Mochnackoga i t. d. onamo 
si knjigu privesti, gdje ona, ponosno i slavno, sada 
stoji? A njemački jezik do početka minuloga vijeka, 
do Opitza, Hallera, Hagedorna, Gessnera i t. d. ne 285 
bijaše li kako nekad latinskim tako onda riječma fran¬ 
cuskim tako prošupljikan, da je bila krpa do krpe 
kao na prosjačkoj rutini? Nije li rimska knjiga, toga 
ponosnog naroda, pošla za grčkom ? Koliko ga stoji 
Rusiju, narod toli silan i na čislu velik, uza sve Kry- 290 


bi se imao rascvasti i usjemeniti književni jezik, i to zato, jer 
je u središtu kajkavskog narječja, daleko od čistog narodnog 
govora. 

270. kosnu, mj. kosnem; taknu mj. taknem. 

280. Stanislav II. August Poniatoivski (1732.—1798.), po¬ 
sljednji kralj poljski, prijatelj umjetnosti i nauke, odgojen u Pa¬ 
rizu, za kojega se razvio osobito jaki utjecaj francuski u poljskoj 
kulturi. 

288. rutina , f. prnja, dronjak. 

love i Puškine, otresti Nijemca Petrom privedena, i 
Francuza posvud zapinjuća, koliko ju stoji, reku, njih 
otresti i svući, a pravog i starog Moskova opet obući? 

Isti moji prehvaljeni Dubrovčani ostaše li čisti i ne¬ 
taknuti od knjige vlaške ? 

Viđte malo, kako su i veliki narodi stradali, i u 
knjizi tuđinstvu robovali, pak da se ne plašimo za 
književnu slobodu t. j. čistu narodnost knjige nam 
južne, njemčarijom skroz i skroz prozukle ? Nu su 
pogibelji za nas i veće. Da ne spominju, što su drugi 300 
narodi sve zemlje obišli, sva mora oplovili, s cijelim 
se rodom ljudskim, da tako reku, upoznali te trgo¬ 
vali, posvojavali, naseljavali i na svaku se ruku pro¬ 
metali, da toga svega ne spominju: nisu li nam 
ujagmili i preoteli, za čim je mogao, po vremenu, 305 
narodni naš ponos hlepiti? Nisu li razgledali, popisali, 
slikovali i razvrstili svaku travu, svaku živinu i gvoz- 


291. Petar Veliki (1672.—1725.), car ruski, veliki reformator, 
koji je patriarhalnu Rusiju promijenio u modernu državu te je 
priveo u kolo zapadno-evropskih naroda. Uz njegove reforme 
uvriježio se u Rusiji jak utjecaj kulture njemačke i francuske. 

293. Moskov , Moskova, m. Rus, Moskalj. 

295. vlaški, adj. talijanski. Isp. češ. vlašsk^, talijanski; 
Vlach, Talijan; Vlachy, Italija; polj. ploški, talijanski; WIoch, 
Talijan; Wlochy, Italija. Prastarim imenom Vlah (u ruskog lje- 
topisca Nestora: Voloh) označivali su Slaveni čeljade porijetla 
galskoga. Kad su Gali osvojili sjevernu Italiju, preneseno je to 
ime na čitavu Italiju, a onda je uopće počelo ime Vlah kod 
Slavena označivati čeljade romanskoga porijetla. 

299. prozuknuti, ukisnuti (na pr. mlijeko prozukne). 

300. spominju , mj. spominjem. 

307. gvozdovima , augm. od riječi gvozd, m., koja u Kurelca 
ima značenje: 1. velika tančina zemlje, krš; 2. klin. 

dovinu svemira zemaljskog ? Nisu li proučili i sve 
bolje i bolje protumačili knjige nesamo grčke i la¬ 
tinske, tih divnih dojkinj koljena ljudskoga, nego i 
onakvih narodov i jezikov, kojim se do skora ni za 
ime ne znalo ? Pak da nam knjiga bude narodnom, 
kad mi sami ništa ne znamo, nego sve istom odinud 
doznajemo i prevađamo? Nisu li narodi zapadne Ev¬ 
rope dignuli svaki stupac, koji se oborio, namjestili 
svaki stav, koji klonuo, podaprli svaki zid i hram, 
koji se nagnuo ili raspao bijaše, i sve to uz risovanje, 
opisivanje i prosuđivanje razuma umjetničkog i zna- 
ničkog. Gdje je taj kamen, koga pročitali, taj obraz, 
koga iz sutine izvukli i procijenili, gdje je taj dinar 
(bud kojega vremena i naroda), koga iskopali nisu? 
Ima li koji poglavar ii poglavarčić rimski od Murinske 
i Misirske strane do daleka tjemena Britanskoga, od 
skrajnje Iberske do Jermenske zemlje, da mu se za ime 
ne zna i pošten ili rđav glas ? Ko je uzidao osnove 
tolikim nesamo zgradam i veličanstvenim crkvam (to 
možemo po vremenu i mi), nego tolikim naukom, 
tako visoko podignutim, tako lijepo svedenim ? To je 
njihova slava! Te im ne otesmo! Kud bi me zaneslo, 


316. stav (starohrv.), m. kip ; lat. statua. 

318. znanički, adj. naučni. 

319. obraz, m. slika. 

320. sutina, f. mjesto zasuto, razvalina, ruševina. 

322. Murinska strana, crnačka strana t. j. zemlja, gdje obi¬ 
tavaju crnci; murin, m. crnac (isp. polj. murzyn, češ. moufenin). 

323. Misirska strana mj. Mi sir, m. Egipat. — Britansko 
tjeme t. j. najsjeverniji, skrajnji dio Britanije. 

324. Iberska zemlja, lat. Iberia: Španjolska. — Jermenska 
zemlja, Armenija. 

da izbrajati stanu, kud je šinula slava Evropljanov za- 330 
padnih! 

Zašto vam to kazuju? — može pomislit mnogi 
vas. Zato, sinci, jer nam knjiga s tih tolikih stran, 
gdje svojega uložili nismo, narodna biti ne može. 

Kako da bude narodna, kad u tom velikom kolaču 335 
evropskoga napretka i uspjeha naše mrvice ne ima, 
kad smo prisiljeni tuđi si razum prisvajati, dok i naš 
radit počme. Došli smo malko kasno na to veliko 
borište vijesti i umjetnosti evropske, te nam onaj 
vijenac, što bi ga takov rad, takov slavan trud poskitio, 340 
drugi ugrabili. Mi možemo tek prepisat i prevest (ako 
ne mislimo popravit i potpunit), što drugi narodi već 
promozgali i napisali. 

Nu ako nam i ne može knjiga u svakom listu 
svom narodna biti; ako nam se i treba pomagat 345 
znojem i umom narodov drugih; ako i ne možemo 
svoga čovjeka isturit te reći: ovaj je našinac prvi o 
tom progovorio, on je to izobreo, proučio, iskopao, 
ohranio i t. d., opet zato srcem ne predajmo. Gospod 
je graditelj bogat, u njega uvijek posla dost za svoje 353 
težake. Može nam poslije krila otvorit, nu sada na¬ 
mirimo domaći posao, skrpimo lapte tužne domovine 
svoje i prionimo uz knjigu i jezik, te gledajmo, da 
mu otremo s lica, čim ga ili tuđin ili domaći nevještić 
namazao i poprskao, da mu lice umijemo vodicom 355 
našega studenca: da prosja, kako je nekad sjalo. 

Jezik izobražen te vrstan svaku izreći, koju pomisliš, 
to je oštar nož u dušmanovom grlu. Ta i vragovi 

332. kazuju mj. kazujem. 

340. poskititi (starohrv.), davati, pružati. 

352. lapat, lapta m. komad, dronjak. 

naši nas uče, da je nauk velik siledžija: tjerajmo 
dakle klin klinom. 

Nu je književniku dobro paziti, gdje je runo na¬ 
rodnoga jezika. U starini je našoj, dok bijasmo čitavi 
i sami; u narodu našem, tuđimi tricami još neoša- 
ranom; u spomenicih narodnih, što ih tolike ruke 
pokupile i još i sad skupljaju. Tu ti je, sinko, runo 
naše. Srbulje i hrvatulje, stare knjige naše, osobito 
dubrovačke, te dični jezik crkveni, što je pravilom, 
zakonom i velikim sucem našim, to je starina naša. 
Naš seljak, što je podaleko od svakog nam susjeda 
međaša i od grada: to je pravi narod naš. A pjesme, 
pripovijetke, pričice i zagonetke : to su narodni spo¬ 
menici naši. 

Škakljivo je, sinci, obilazit stanove knjige novije: 
jer joj je lice s vjetra, čega li (ne znam, gdje je bila) 
jako pogrubjelo, blijeda je i opora, ni slasti ni zdra¬ 
vlja u nje; kad govori, nekud zanosi: kao da nije 
pravo naše. Slabo se hrani. Uz kruh soli joj ne daju. 
Za nevolju istom, književni moj sine, njom se pomozi; 
nu kad je čatiš, da si na oprezu kako zec. Gospo¬ 
darila je jadno i kukavno ovih zadnjih sto pedeset 
godin. Kažu, da se smrzla (ne znam). Nu se našao 

361. runo, n. ovčja koža sa vunom, ili vuna već ostrižena, 
ali držeći se još onako kao što je bila na koži; u prenesenom 
značenju: plod, žito. U Kurelca runo narodnoga jezika 
upravo znači: najčistiji narodni jezik. 

366. Srbulja, i. stara crkvena knjiga, rukopisna ili štampana, 
u kojoj je jezik bliže k narodnom govoru, negoli u novim izda¬ 
njima, u kojima je jezik ruski crkveno-slovjenski; u Kurelca 
srbulja znači uopće: stara srpska knjiga. — hrvatulja, f. stara 
hrvatska knjiga, rukopisna ili štampana. 

379. čatiti, čatim: čitati. 

Ijekar (ne znam, gdje je učio), komu bijaše žao gle¬ 
dati je takvu, te je uze k sebi na stan i na hranu, 
te u njega, kažu, opet oživjela, dobro se opružila i 
opet pomladila. 

Oprostite, gospodo mlada, da sam malko zaišao 
u alegoriju, kako mi se vidi, lako razumljivu. A i to 
lako razaberete, da je ta novija knjiga pomenuta uz 
ljekara prešla u dobu knjige najnovije. Toj najnovijoj 
dobi knjige naše bile su majkom novine , koje, kako 
znate, sve na brzu ruku rade, i djecu svoju, mlade 
pisce, vrlo zlo othranjuju. Istina, one srca podgrija- 
vaju i pospanu čeljad probuđuju, ali ne podavaju 
hljeba dobro ispečena i jezik nemilice isprebijaju. 
Dokle je taj najnoviji jezik dotjerao i kako nam danas 
stoji, o tom ovdje spomena biti ne može, jer bi me 
daleko zaneslo i ozlovoljilo; te ako vam već novija 
knjiga nije bila vilom po ćudi vašoj, što bite rekli, 
da vam otkriju lice ove najmlađe, nu ipak najružnije? 

Tomu se dakle putu, što ide trnjem pisarije no¬ 
vije i najnovije, koliko najviše možeš, ako i ne možeš 
posve, uklanjaj, sinko, te otoj li se stranputici sretno 
ti izmakao, onda te ne budi strah, da ti knjiga, 

382. Ijekar; Kurelac tu jamačno misli Vuka Stefanovića 
Karadžića, izdavača i sabirača narodnih pjesama i pripovije¬ 
daka, čovjeka samouka (zato veli: „ne znam, gdje je učio ). Ku¬ 
relac je Vuku davao slavu, što nam je donio bogatstvo čistoga 
narodnog jezika, „te, koliko se dalo, pero nam ispravio", ali je 
uz to cijenio zasluge Gajeve oko razvitka našega književnog je¬ 
zika, jer on je izdavao stare naše klasične pisce, „stare vrsnike 
naše", i pokazao put, kojim je udariti, da nam se knjizi povrati 
i sila i zdravlje. Isp. „Recimo koju“, str. 134 135. 

398. bite mj. biste. Isp. bilj. na str. 11. red. 178. 

400. pisarija , f. d Kurelca znači: književnost. 

današnjim kalom neokaljana, čistinjom i svijetlom 
starine naše zaodjevena, ne bude prilikom naroda 
tvoga, i da po vremenu sramotu pisarije današnje 
slavnijom ne izmijenimo i ovu rugotu i grdobu slavno 
ne osvetimo. 

Dragi moji slušatelji! Sudbina slovinskih nam 
plemen i državic na jugu dosta je razlika. U jednoj, 
Crnoj Gori, (barem dosad) potpuna sloboda, u drugoj, 
Srbiji, nešto svijetla i slobode ; u trećoj, Hrvatskoj i 
Slavoniji, uz nešto slobode podosta i svijetla; u če¬ 
tvrtoj, Dalmaciji, nešto slobode za tuđina Vlaha i 
dosta svijetla, a na domaćem sinu mrak i narodni 
gnjetež vele krut; u petoj, Sloveniji, dosta svijetla, 
nu tuđi gospodari, Nijemci, pritiskujući veselu narod¬ 
nost mladu, koja se u Boga uzda; u šestoj, Vojvo¬ 
dini, i tamo podosta svijetla, nu tuđi gospodari, Ma¬ 
džari, odista kruti; u sedmoj, Bosni i Hercegovini, 
krvavo gospodstvo skota turskoga uz potpuni mrak; 
u osmoj, Bugarskoj, opet Turčin gospodar, te znamo, 
kako je. 

Kako rekoh, razlike dosta, nu u tom jednaki, da 
nas ma 1* da ne svih gazi i jaše bud koja vlast, bud 
koji narod, i da smo svi narod neknjiževan. Stoga 
vas mi je trud i sva moja snaga na to ide, da iz vas, 
mladih duhovnikov, književnici krsnu, što mogu biti 
pomoćnici rodu, gdjekad i veći, nego isti junaci: jer 

409. slovinski, adj. u Kurelca, kao u starih dubrovaČko- 
dalmatinskih pisaca, ima značenje: slavenski; pored toga slo¬ 
vinski u njega često znači: južnoslavenski. 

410. rdzlik (starohrv.), adj. mj. različan ili različit. 

414. Vlah, m. Talijan. Isp. bilješku na str. 16. r. 295. 

428. krsnuti, izaći, javiti se (prema glagolu us-krsnuti). 

narod izobražen nikad slobode s pameti ne meće; 
čim u naroda surova jedan ju može za kratki cas 
steći, a drugi za sve vijeke rasteći (ako se narod u 
njoj dobro ukorijenio nije). Trebalo mi je oto reci, 
čim vas tuj ima podobrahno iz susjedne nam Bosne. 

Vaša je zemlja nauka potrebitija nego ikoja druga, 
nu nismo ga ni mi presiti, te zato složno i ja s v 
i vi sa mnom živo uz nauk onoga slavnoga jezi a 
starog, bez koga niti može književnika slovinskoga 
biti, i koga mi je zato naš odista slavni bis up iz- ^ 
ručio. Reći mi je, da niti je mogao ičim bolje mi 
ugoditi, niti veće mi časti iskazati, nego što mi je 
vas povjerio. Živjeli, sinci moji! 

Pozor , god. 1863. br. 89 91. 

Rukopis u arkivu Jugoslav. Akademije . 

Divni umiljatnik iz Munjave. 

U jesen godine 1829 . namjerih se ja (srećo moja!) 

u Njemačkom Gracu na čovjeka odjevena po 
moju, ili bolje, kako bi trebalo, da sam i ja odjeven: 
namjerih se na Ogulinca sajmara. Ja sam bio mlad, 
te istom latinske škole dovršio. Nuz njega stajaše 5 
nekakov netopir, gegaš, koji mi ne bijaše na oku 
zapeo, ni u mozak zasio, te mu je spomen iskapao 
do srage: nu Ogulinac i sad mi se u pameti puši. 

Ne mogu se ja nagledati svoga benevrekovića, nje¬ 
gove šubare i njegovih opanak: a pantaloncu ni io 
mukaet. Ne nosi svaka rđa, što Ogulinac nosi. Iza 
četiri godine nevidjelice ugledati krajišnika med onimi 
ljudi tamo, ta to je blagdan, a srcu raj. Četiri godine 
na školi mene pililo i tesalo i strugalo, nu sve uzalud: 
tvrda je gora ispod Kleka. Meni uz toga Ogulinca is 

sva knjiga ode u vjetar. Kući te kući! — Gle ga, 

6. netopir , m. šišmiš; ovdje kao podrugljivi nadimak. — 
gegaš, gegaša, m. nadimak prema glagolu: gegati se, ljuljati 
se, lijeno, tromo ići; dakle gegaš je čeljade, koje se gega, 
tromo ide. 

8. sraga (iz jezika slov.), f. kapljica. Kod Hrvata upotre¬ 
bljavala se ta riječ, kako veli Kurelac, u Karlovačkoj krajini. 

Flum. str. 185. 

9. benevreković, m. čeljade, odjeveno u benevreke (čak- 
šire, hlače). 

11. mukaet, na pr. a pantaloncu ni mukaet = a pantalonca 
nisam ni opazio, nisam se na nj ni obazirao. 

dao se čovjek u pripovijest! Drugi je kotao zavjesit, 
makni taj. — Baš pravo, i nije mi se o koječem za- 
dijevati ni s puta odbijati; te kad mi ne date izgo- 
vorit, ukratko dakle da reku, što i kako je bilo. Od 
ove dvojice ja dočuh, da je zaprosio gospodin major 
(moj pokojni otac) toga kupčiju, da me u Oštarije 
dovezu, uru od Ogulina, te sam s njima i pošao. U 
tom selu moj roditelj, stupivši u mir, kupio kućicu 
usred nekoga voćara; i dok se to ne isplatilo, nisam 
mogao škole nastaviti, nu sam kod njega ostao sve 
one godine 1830. 

Dne 1. svibnja ja nešto podranio (htio sam i tamo, 
sve nasamo, proslaviti majales). „Kudaj ti, Frane?" 
upita me otac. ,,K popu Jovi u Munjavu.“ — ,,Idi, 
idi, bit će mu drago." Kad bi se ja s pokojnim ocem 
šetao kraj Mrežnice, to bimo se na cesti višeput 
srećali s popom Popovićem, jašućim u Otok, selce 
med Ogulinom i Oštarijami. Taj čovjek nije nikad 
ništa čitao ,,de humilitate christiana". On je usploh, 
budi čega, posve malo čitao, a latinski nimalo. On 
je bio jedinojezičan, jedinosrdačan. Samo kod našega 
plovana (zvao se Mureta), kod njega bi se on gdje¬ 
kad knjigom (hrvatskom) osladio. Sve tako neuk kako 
je bio, ali, što je smjernosti, u njoj začudo je vrstan 

20. reku mj. rečem. 

22. kupčija, m. trgovac; sajmar, koji ide po sajmovima. — 
Oštarije, selo kraj Ogulina. 

30. Munjava, selo nedaleko Ogulina. 

32. Mrežnica, f. voda, koja više Karlovca utječe u Koranu. 

35. usploh, adv. uopće; u kajk. narječju i u Slovenaca: 
sploh. 

38. plovan, plovana, m. kod čakavaca: župnik; prema lat« 
plebanus. 

bio; u tom svi kapucini njemu ni do pasa. Na suko- 
bicah naših, gdje sam ja imao priliku vidjeti, da i na 
konju čovjek može ponizan biti, uz najumiljatiji po¬ 
zdrav pozivao bi me, da mu ja dođu kojiput u pohode; 
i ja sve odbijao do ljepšega vremena. Jednom ja mu 
slišah glas kraj puta u krčmi, a vidjeh mu i konjica 
nuz plot. Ne mogu da ne svrnu, da mu vidu jabučice 
kako vatra, njegovu crnu bradu i sladosni mu pri- 
smijeh. Kakve sam ja ondje besjede čuo, a nuz vino! 
Pope Jovo (laka ti crna zemljica!), uz tvoju besjedu, 
koju mi ti progovori, ni smokva ne osta smokvom, 
ni grozd grozdom, ni samotok vinom, nego sve to 
bude pupčac, parodak i zavrelica: tako mi se vi¬ 
đaše tvoje živo i čisto slovo, prema svemu čitanju 
dotadanjemu, slađe, istinitije i uzvišenije (a jako sam 
sklanjao u Gracu na svetinju, i silu toga čitao, što 
je bilo na božju). Ne cvate duša Krstova na doktor¬ 
skom klobuku, nego na selskoj šipčanici: na čistoti 
umiljata srdašca. 

Rečenoga ozgor dneva pođoh dakle u Munjavu. 
Ta u Munjavu ta u Ogulin, iz Oštarij ura hoda, i 

41. sukobica, f. susretaj; prema glagolu sukobiti, sresti. 

44. dođu mj. dođem. 

46. stišati, slušati. 

52. samotok, m. vino, koje samo iz grožđa isteče, a ne pod 
lijeskom. 

53. pupčac, m. dem. od pup, m. pupoljak, pupčić. — pa¬ 
rodak, m. rod, što je iste godine po drugiput urodio. — zavre¬ 
lica, f. mlado vino; njem. der Most. Kurelac je ovu lijepu i po¬ 
trebnu riječ načinio prema staroj kajkavskoj riječi u Habdelićevu 
rječniku: zevrelica (kajk. ze = iz), ishlapljeno vino; vino, 
koje je izavrelo. 

56. sklanjao, naginjao. 

58. šipčanica, f. (u Lici), ruža. 

manje. Nije bilo Jove kod kuće, otišao k bolesniku. 
Na veži popine kuće posla dost. Neka je mužatica 
parila; pomagale su joj dvije djevojčice, ili su to bile 
otročice Jovine; poša zagrnula rukave, te je hljeb 
mijesila, i dok Jovo dođe, u klijetci me njegovoj na¬ 
mjestila. Ja čekah na miru miloga krmčiju pastvice 
munjavske, i čudio se koječemu, što mi onda pamet 
kosnulo: da mu kuća nije kamenica, ni obijeljenica ni 
ushodnica kakva, nego potleušica crnka drvenica, 
kako i u koga drugoga krajišnika (a krajišnička je i 
bila); da mu supruga kruh mijesi i t. d. Pomišljah u 
sebi: koja to raboće, može nesamo varljaču i pre¬ 
slicu nego i metlu i motiku i kabljaču te isto žazlo 
pastirsko u ruke uzeti i t. d., nu se tomu domislit ne 
mogah, da je tim žlijebom ono božanstveno proticalo, 
koje neki dan slušah, ona voda života nikad nesah- 
nuća; a da po svakoj vodoteči drugoj ona se ne 
može nego natrunuti i okaljati; da je uboština naj¬ 
bolja dojnica mudrosti i dvarca najpouzdanija k po- 

63. veža (slov. veža) f. prostor u dvorištu pred kućom; 
pretkućnica. — mužatica , udata žena. 

64. pariti, sipati vruću vodu na rublje; lužiti. 

65. otročica, i. kćerkica. — poša , f. (riječ od mila), popa- 
dija, popova žena. 

66. klijetka, f. izbica. 

67. krmčija, m. upravitelj, nadstojnik, krmar. — pastvica, f, 
stado (dem.). 

73. rabdtati, rabotam : raditi; raboće mj. pravilnijega: ra¬ 
bota. — varljača i varjača, f. kuhača. 

74. kabljača, f. kabao, čabar (drven sud za vodu i za drugo 
što). — žazlo n. ili žazal, m. (starohrv.) mj. žezlo; u Kurelca 
ima ova riječ staro svoje značenje: šibika. 

80. dvarca, n. dverca, vrata. 

koju srca našega. Blaže si ga onomu, što ju drage 
volje prima kako božji dar. Nu uvi si ga ritalici! 
Njega ona peče i na muke meće; nu s veće česti i 
on bude bolji. Pohotnika i lakomca nitko tako ne us- 
pregnu, ne ukroti ni obuzda, kako hudost; nitko 
oholice i zlobnika tako ne uvrači, ni bijesa mu iz 
puti čak do glezna ne ispudi, kako pusta nevoljica. 
Koga ta kliješta ušćipnu, presjede mu zloba i oho- 
lija. Nu nije mi ga kud pripovijedati; to je pop Jovo 
bolje umio. U njegovih ustiju kao da je mudrost Po- 
mazanikova med nami nikla i domaća. Njegova ruka 
nikad Svetoga pisma ne prevađala: nu mu je srce 
bilo prekrasan tumač. Slušajuć’ takvo čeljade mili nas 
drugovati i živjeti, i vidi nam se veselija i plavota 
nebesna i sinota morska, i sva zelen zemaljska. Kad 
ta usta zbore, prohode nam slova dušom, kako plav 
po tišini morskoj. Rekao bis, da ponire u prastaro 
vrijeme, i odonud da iznosi ona svijetla, mirisna i 
mudra slova starih nam djedov slovinskih, a ona su 
mu (narodni poklad) duši na dnu ležala: lijek duši 
bolnoj, studena vodica srcu žeđahnu, Nu evo ga, 
gdje ide. ,,Kako je, pope Jovo?" — ,,0h, vi tuj, go- 
spodičiću !“ pak ti se pokloni, da se smrviš na srcu, 
jer znaš, da toga dostojan nisi. 

81. blaže (st. slov. ČJiast), adv. blago. 

82. uvi, jao. — ritalica, m. oholica; čeljade, koje se rita; 
čeljade obijesno. 

85. hudost, f. siromaštvo. 

86. uvračiti, izliječiti. 

87. glezno, n. gležanj. 

95. sinota, f. imenica od pridjeva sinji. 

97. bis (stari obi. za 2. 1. sng.) mj. bi. 

100. poklad, m. blago. 

Ovaj poniznik i božji pravednik, brate štioče, 
to je bio moj prvi učitelj srpski. Naša je škola trajala 
dvije ure. Do crkvenih knjig nikakve knjige na svijetu 
u njega bilo nije, te ni bukvara. Pokazivao mi je slova 
knjižna u trebniku, a drhtavicom rukom sam je na¬ 
pisao rukopis. Veliko je čudo, da se i to u njega 
našlo, čim napisati, jer popovi srpski i naši hrvatski 
glagolci — to su odvijeka slabi pisari bili: u tom 
posve prilični Krstu, nikada slovca ne napisavšu; a 
danas je sva mudrost u peru. Kako sam onda pri- 
jetljive pameti bio, umio sam do poldana čitati, ako 
i nije učitelj na glasu bio, da je poučaljiv: jer do 
mene jedva je ikoga svoga života u ta slova upu¬ 
ćivao. A kako mu je to na um palo ? Od mila srce 
mi se smije, kad pomišlju, kako. Današnji ljudi uče 
drugoga gdjekad i ono, čega ni sami ne znaju; a pop 
Jovo, naučivši me u krčmi božanstveno, pomisli, da 
me u izbici svojoj nauči i svjetsko, te ono, čega po 
svoj prilici gospodičić ne zna, t. j. srpsko; a možebit 
se i domišljao, da to k mojemu srcu lijepo pristane, 
jer je moj pokojni tajko, to s Jovom, to s drugimi 
popi, i jedne i druge crkve, lijepo se držao. Ne treba 
napominjati, da je taj put učenik bio gostom u svog 
učitelja. Juha na stolu, a pop Jovo se muči; uzeo 


108. bukvar, m. abecedarium; knjiga, iz koje se uči pozna¬ 
vati slova i čitati. 

109. trebnik, m. obredna knjiga. 

114. prijetljiv, koji rado nešto prihvaća; izvedeno prema 
kajk. glagolu prijeti (primiti). 

115. poldan, m. podne. 

119. pomišlju mj. pomislim. 

batog u ruke, da izvuče neku skrinjicu ispod po¬ 
stelje, staru i prašnu. Sto je u njoj ? Nuz drugo i no- 

stare rakije, koje se ne daje svakomu. Onda još ra¬ 
kija, dobro pečena i jaka, nije znala ni za kakve 
klevetnike, i bila je glasa neporočna, te sam ja ispio 
s velikim počitanjem onu čašicu, što mi ju Jovo ponu¬ 
dio. Poša ni blizu k stolu, nego mi dva nasamo. ns 
Bože moj, i pri stolu taj se čovjek tako namjestio, 
kao da mu je biti poslušnu na kakvu zapovijed, a 
opet tako, da bude i gostu smjeran razgovaratelj i 
sustolnik. Poslije objeda taj mi divni umiljatnik pokaza 
svoj hlijev, svoju pojatu, svoje njive, svoj slivik; i sve h© 
vidjevšu i razgledavšu dade mi pri othodu još i svoj 
blagoslov. 

Iz knjige „Recimo koju (t (str. 21 — 26.), 


129. b'dtog , (st. slov. đaTOr'B) m. štap, batina; u živome 
govoru danas riječ batog znači: suha riba t. j. riba suha kao 
bat; njem. Stockfisch. 

140. h'iljev, m. staja (osobito za volove i svinje); volovnjak, 
volarnica. 

Hrvati i Slovenci. 


I ma tomu desetak i veće godin, da sam se u Beču 
sastao s Obladom Grigorovićem, učiteljem na vi¬ 
sokih školah kazanskih u Rusiji. Sreli smo se na luci 
gradskoj, te u razgovoru obiđosmo vas grad bečki. 
Mnogi učenih Slovinjanov naših znadu toga rajskoga, 
toga anđeiskoga čovjeka, tiha i krotka kako ovčica, 
glavice pune puncate. Zametnusmo svakojak razgovor, 
a lako ga je začeti s putnikom, koji nesamo što je 
izdaleka prišao, nego i po Turskoj putovao, Svetu 
Goru pohodio, Ohrid razgledao i jezero Ohridsko, i 
sve strane vjestovanja sv. Klimenta Veličkoga. Odonud 
se on povratio književnim vjenčanikom, jer je tamo 
našao spomenikov starih: grčkih, staroslovinskih, gla- 
golicom pisanih i klimenticom, slavom kojih ozvanjale 

2. Grigorović Oblad Ivanović, profesor slavistike na kazan- 
skom sveučilištu, poslije u Odesi; jedan od osnivača slavistike 
u Rusiji. On je od god. 1844.—1847. putovao po slavenskim 
zemljama, a naročito je važno njegovo putovanje po osman- 
lijskom carstvu, gdje je obašao stare manastire i sabrao obilje 
starih rukopisa. 

3. luka, f. 1. livada pored vode, dolina; 2. (starohrv.) šuma. 
11. vjestovanje , n. širenje vjerovijesti. 

14. klimentica, t. j. ćirilica. U nauci je utvrđeno, da je gla- 
golica starije pismo od ćirilice, i zato se drži, da je glagolicu 
izobreo sv. Ćiri), a tek poslije toga javila se ćirilica, stvorena 
prema grčkom pismu, negdje u Macedoniji, na području djelo¬ 
vanja učenika Metodijeva sv. Klimenta, pak se njemu ona i pri¬ 
pisuje, i zato je Kurelac zove: klimenticom. 


— 30 - 


15 


su knjige, društva i novine slovinske. Ko je bio tada 
sretniji nego on? Blaže ti li je slušati usta srećom 
odišuća! Svaka besjedica duše nam se hita. Navra- 
ćajuć' razgovor s tim preslovutim mužem to na ovo, 
to na ono, začesmo razgovor i o Slovencih. Istom se 
bio iz Ljubljane povratio, prebud tamo neko vre- 
mence. Učio se slovenski. Uze mi kazivat, kako su 
mu Slovenci ugodili, i kako mu je omilio njihov 
jezik. Njegovih ja pohval sada ne ponovih, jer se 
k tomu hoće grlica, da guče: tako su bile srdačne, 
umiljate. Sto mi je krat na um padalo to bratinsko 
priznavanje suplemeničke dobrote i krasote! I ja 
danas na Slovence onim okom gledaju, kako i ti, 
Oblade Grigoroviću, moj slovinski brate! I ako su 
k tomu pomogli vjerna družina slovenska: Dežman, 
Cigale, Toman, Kozler i t. d., s kojimi na Dunaju 
slatko drugovah, a to si ti domogao i završio, i takvo 
djelo bratinskoga milja na velikom sudu pred Boga 
iznesi. 

18. preslovuti, adj. preslavan. 

20, prebud, preboravivši (stari part. perf. od glagola pre- 
biti, preboraviti). 

27. gledaju mj. gledam. 

29. Dezman Dragotin, slovenski rodoljubni pjesnik, koji se 
kasnije odmetnuo od preporodne slovenske ideje, pak bio jedan 
od prvaka njemačke stranke u Kranjskoj. 

30. Cigale Matija, slovenski pisac, urednik „Slovenije" 
0848.). - Toman Lovro (1827.-1870.), pjesnik slovenski, pred¬ 
sjednik „Matice Slovenske". Pjesme izađoše mu u zbirci „Glasi 
domorodni" (1849.). — Kozler Peter (1824.—1879.), jedan od po¬ 
litičkih prvaka slovenskih god. 1848., pisac djela „Zemljevid Slo¬ 
venske dežele in pokrajin" (1854.). - Dunaj (iz jezika slovenskog), 
m. Beč. 

Čudna je s Hrvati i Slovenci. Ko su oni bili XVI. 
vijeka, a ko bijasmo mi? Tako nablizu, a kobi tako 
razlike! Ko se bud i malo nazirao u njihove knjige, 
u Trubara, njih pročelnika, u Jurja, teška rabotnika, 
u Vrgara, rasplodnika sv. pismu, u Bohorića, prvoga 
im slovničara, ko se, reku, nazirao u sve te nove 
lutore slovenske, poprav čudit mu se j' bilo, otkud 
mjesto toliku tuđinstvu u jeziku slovenskom? Otkud, 
da Slovenci pred imenom samostavnim pišu en, ena,eno, 


37. Trubar Primož (1508. —1586.), rođen na Rasici kod Tur- 
jaka u Kranjskoj, glava reformacije kod Slovenaca i osnivač knji¬ 
ževnosti na slovenskom jeziku. Njegove slovenske protestantske 
knjige, štampane u Tiibingenu u Njemačkoj, s najveće su česti 
prijevodi s njemačkoga. Zato je i jezik Trubarov pun germani- 
zama, a najviše udara u oči, što on prama njemačkom spolniku 
upotrebljava i u slovenskom jeziku spolnik e n, ena, eno (jedan, 
jedna, jedno) i ta (mase. i fem.), to. — Dalmatin Jurij, rođen oka 
god. 1550. u Krškom, slovenski protestantski pisac i propovjednik. 
On je na slovenski preveo čitavu bibliju, koja je izišla na svijetla 
god. 1584. u Wittenbergu. — rdbotnik, m. čovjek, koji rabota ; 
poslenik, radenik. 

38. Vrgar, običnije: Petar Pavao Vergerius (1498.— 
1565.), rodom iz Kopra u Istri, biskup koparski, pisac prote¬ 
stantskih knjiga na latinskom, njemačkom i talijanskom jeziku. 
Prognan iz svoje biskupije dođe u Tiibingen, i tu je znatno 
utjecao na književni rad P. Trubara, a donekle i na rad hrvatskih 
protestantskih pisaca. — Bohorić Adam, rod, u Krškom, pisac 
prve gramatike slovenskoga jezika. Učio je na sveučilištu u 
Wittenbergu, gdje mu je učiteljem bio Melanchthon, čuveni 
vođa njemačke reformacije. Njegova slovenska gramatika na 
jeziku latinskom izašla je podnaslovom „Arcticae horulae". 
Bohorić uredio je slovenski pravopis, koji se po njemu zvao 
bohoričica, a upotrebljavao se još u prvoj polovici XIX. sto¬ 
ljeća. Bohorić umrije u Ljubljani god. 1598. 

39. reku mj. rečem (kažem). 


40 

kako i narodi latinski i njemački? Stotinu godin po¬ 
slije pisarija katolička, ni za dlaku bolja. Ako odbiješ 
Krela, oni drugi ni spomena dostojni nisu. Marko i 45 
Hipolit, koludri, slabiji bijahu slovničari nego ,,Ho- 
rulae arcticae" učenika Melanchtonova, koji s pravo¬ 
pisa zgodno uređena još i danas slove. Pripovjednici: 
ili neslasni ili bolji za smijeh nego za crkvu. Puče 
zora vijeku devetnaestomu. Ako su trista godin ljezli so 
kako puževi, to mi ga sad uhvatiše korak kako goro¬ 
stasi. Ona struja narodnog života od Vodnika do 
dandanas, kao da protiču valovi zlata. Trubarov 
jezik, ubog i neuk, grub i smugal, težak i mrzak — 
danas je na snagu stupio, svojim se plaštem ogrnuo, 55 
svaki nauk objamio, te zakonu slovinskomu prisegao. 

44. pisarija katolička t. j. slovenska katolička književnost 
u doba protivureformacije, pokrenuta protiv protestantske slo¬ 
venske književnosti. 

45. Krel Sebastijan (1538.—1567.), rod. u Vipavi, u Kranj¬ 
skoj, slovenski protestantski pisac. Jezik njegov bolji je od Tru- 
barova, a naročito on je odbacio upotrebljavanje spolnika. — 
Kurelac krivo ubraja Krela među katoličke slovenske pisce. 

46. o. Marko Pohlin (1735. —1801.), Augustinac, slovenski 
leksikograf i gramatik. — o. Hipolit, kapucin, propovjednik u 
Ljubljani, slovenski leksikograf i gramatik početkom XVIII. sto¬ 
ljeća. — Otac Marko i Hipolit doista označuju nazadak u radu 
oko slovenskoga jezika prema starijoj gramatici Bohorićevoj. 

50. ljesti, ljezem: ići, vući se, puzati. 

52. Vodnik Valentin (1758.—1819.), najznatniji slovenski 
književnik krajem XVIII. i početkom XIX. stoljeća do Prešerna, 
prvi radenik oko preporoda nove slovenske književnosti. Vodnik 
počeo je izdavati prve slovenske novine „Ljubljanske Novice“ 

(1797.—1800.); za francuske vlade napisao je više slovenskih škol¬ 
skih knjiga i spjevao u slavu Napoleonovu odu „Ilirija oživljena**. 

54. smugal, adj. opor, neizbrušen. 

56. objamiti, obuzeti, obujmiti. 

A kako je s tobom, domočedni jeziče hrvatski? 
Ti si dobe Trubarove laštio se i zvonio, cvjetao i 
bogatovao; tebi se klanjahu gradovi i ostrovi dal¬ 
matinski, tebe je podigla i uzvisila sloboda dubro¬ 
vačka. Istra, susjeda Trubarova, dokosna tlji sloven¬ 
skoj, u Buzetu procvate i zadahnu Stjepanom Kon¬ 
zulom. Oko Drave još i Mure i Save, što danas 
Hrvatijom zovemo, pod štitom zakonov hrvatskih, 
držali su poštenje jezika našega od Čakovca do Senja 
i do Rijeke Senjske to Hrvati niže Kupe, to Slo¬ 
venci, zadruga hrvatska, više Kupe, svega vijeka i 
XVI. i XVII. Nu XVIII. jur se razboljesmo, protr- 
nusmo od ćuha i sopuha nekog, kao da je kuga u 
zraku. Za cijeloga vijeka voće neslasno. Da bi jedna 
jabuka zdrava, koju da zagrizeš! U Gasparottu, što 


61. dokosan, adj. dosežan, domašan. — tlja (iz jez. staroslov.), 
f. pokvarcnost. Smisao: Istra je u književnosti na lijepom na¬ 
rodnom jeziku procvala, i ako je do nje zahvaćala pokvarenost 
književnoga jezika slovenskoga u doba Trubarovo. 

62. Stjepan Konzul , rod. god. 1521. u Buzetu u Istri, pop 
glagoljaš. On je prešao na protestantizam i prognan iz svoje župe 
u Starom Pazinu dođe u Njemačku, gdje je u zajednici s An¬ 
tunom Dalmatinom prevodio i priređivao hrvatske prote¬ 
stantske knjige, što su se štampale glagolicom, ćirilicom i lati¬ 
nicom u hrvatskoj protestantskoj tiskari u Urachu kraj Tiibingena 
(1561.—1564.). 

66. Rijeka Senjska , običnije samo: Rijeka, grad u Hrvat¬ 
skom Primorju. 

69. ćuh, m. dah. — sopuh (iz jezika slov.), m. dim, para. 

71. Gasparotti Hilarion (1714. —1762.), rođen u Samoboru, 
pisac golemog djela u četiri knjige „Cvet sveteh ali živlenje i 
čini svecev“, u kajkavskom narječju. 

je pisao živote svetac, i Mulihu, što je pisao „Posla 
apostolskoga 4 *, već ni slijeda jeziku Habdelićevu. Ka¬ 
pucin Stjepan sipao ponešto obilatijega jezika iz 
širokih rukavu, te dlanovi živo obijao obod svoje 75 

pripovijedalnice ; nu kapucin Gregur, sve onako krive 
pete, pod silu htio popeti se na vilinsku goru. Dva 
se inoka požuriše, da skupe besjede naše, oporuku 
našega imetka. I da ne bi u Slavoniji dvojice Reljko- 
vićev, koji oko vatre čarkahu, da ne utrne, i Ka- so 
nižlića, pisca vješta i učena; i da ne bi u Dalmaciji 
Kačića Andrije, koji prinese i prospe žeravicu svojih 
narodnih pjesam i narodnih spomenov iz života naše 

72. Mulih Juraj (umro god. 1753.), Isusovac, najplodniji 
kajkavski pisac XVIII. stoljeća. Najveće mu je djelo misionarska 
knjiga u dvije sveske „Posel apostolski** (Zagreb, 1742.). 

73. Habdelić Juraj (1609.—1678.), redovnik Pavlin, najveći 
i najplodniji kajkavski pisac XVII. stoljeća, propovjednik i leksi¬ 
kograf. Njegova djela sadrže sve bogatstvo kajkavskoga narječja. 

74. Stefan F., kapucin , kajkavski pisac i propovjednik po¬ 
četkom XVIII. stoljeća. 

75. rukavu , oblik za dual (mj. rukava). 

76. Gregur P., kapucin, kajkavski pisac u drugoj polovici 
XVIII. stoljeća, koji je u stihovima opjevao ratove Josipa II. od 
god. 1788.—1790. („Nestrančno vezdašnjega tabora ispisavanje**). 

78. inok, m. čeljade, koje živi samo, osamljeno ; pustinjak; 
ovdje: kaluđer, koludar. 

79. Reljković Matija Antun (1732.—1798.), iz sela Davora 
na Savi, pisac „Satira**, te njegov sin Josip Stjepan Relj¬ 
ković (1754. —1801.), župnik u Vinkovcima, pisac „Kućnika**. 

80. Kanižlić Antun (1699.—1777.), rođen u Požegi, Isusovac, 
autor mnogih nabožno-poučnih knjiga za narod. Najvažnija su 
mu djela: epsko-lirska pjesan „Sveta Rožalija" i „Kamen pravi 
smutnje velike**, djelo o raskolu između crkve istočne i zapadne. 

82. Kačić Andrija (1696.—1760.), iz Brista u Dalmaciji, pisac 
„Razgovora ugodnog naroda slovinskoga**. 

starine ; Kadčića Antuna, napisavša bogosloviju mo¬ 
ralnu — da tih ne bi: u jedru današnje Hrvatske sve 
zamuknu i sve zaspa. Sreća i Bog, da kad u nas 
jedna krajina spi, ona ju druga izmjenjuje, te oganj 
piri i vatru potiče. Početkom XIX. vijeka jedva je 
ko za hrvatski jezik i pitao, van da Vrhovac. Čim je 
na Ugrih sve plamsalo i praskalo, u nas kao da žive 
duše ne ima. Nitko nije pera zamakao do jedinoga 
plovana stenjevačkoga. Ja se domišljaju, da je koje 
godine vino slabo rodilo, te su ga podboli manji 
građani, što njemački ne umljahu, da on štogod složi, 
čim da sprovedu i prikrate večer u zimu: jer vjetrovi 
francuski čisla bijahu raspuhali, niti su životi svetac 
srce tako sladili kako nekada. Latio se dakle Tomaš 
posla, te je preveo i prepisao i prenačinio bogzna čije 
komedije, i skupio svoj stoljetni koledar. Što je poslije 
bilo, i kako je Gaj opet Hrvate budio i smrzle u život 


84. Kadčić Antun, biskup trogirski, poslije nadbiskup spljetski, 
pisac djela „Bogoslovje diloredno" (1729.). 

89. van da, osim. — Vrhovac Maksimilijan (1752. 1827.), 

biskup zagrebački, književni mecena, branič hrvatskoga jezika u 
borbi protiv Madžara. On je izdao god. 1813. okružnicu na sve¬ 
ćenstvo svoje biskupije, potičući ga na skupljanje narodnih riječi, 
pjesama, poslovica i djela starije hrvatske književnosti. 

92. plovan stenjevački t. j. Toma Mikloušić (1767. 
1835.), župnik u Stenjevcu kraj Zagreba, pisac kajkavski, autor 
„Stoletnog kolendara" te izdavač igrokaza i komedija različitih 
kajkavskih pisaca. — domišljaju mj. domišljam. 

100. Gaj Ljudevit (1809—1872.), otac hrvatskoga preporoda 
pod imenom ilirskim, izdavač hrvatskih novina i „Danice , osnivač 
jedinstvenog književnog jezika i reformator pravopisa u hrvatskoj 
književnosti, koja tek od njega postaje općenom književnošću za 
čitav narod. 

privodio, to i vrapci znadu, toga mi ne treba pjevati. 
Htjelo je nešto biti i dosta je lijepo pokazalo, i sad 
toga još nešto i tinja, ali uzmi jedno uz drugo: za- 
koporismo, ali ne oživjesmo. Puhni vjetar bud i malo 
oštar, raspuha svu narodnost hrvatsku. Za čim Gaj 
toliko nastojao, da nas zbije sve pod jednu knjigu, 
to je istom od male česti uspjelo. Uz tolike rupe i 
utline, kud tuđi vjetri svirkaju i propuhuju, stablu je 
domaćemu korijen usahnuo, lišće povenulo, te krom 
težaka i čeljadi sitne jedva ko svojim jezikom pro¬ 
govara: svakomu je težak; a jao si ga ovci, koj svoje 
runo bude teško. Knjigočije, pored svega kovanja, 
jezika ni obogatili, ni uzvisili, ni ukrasili; pače jur 
ni sile ni oblika padežom ne znajući, na kojih jezik 
stoji i kojimi stupa, svu zgradu jezika uskolebaše i 
zanjihaše, te se jeziku noge spremeću i spotrkuju, i 
hoda po hrvatskom groblju kako pijan i ubijen. Uz 
toliku negojazan knjige i jezika, lišena svega, čim te 
može primamit i razbludit, prisvojit i zadržat: sve 
su škole samo ljestve i vrljike, kako da uskočiš rodu 
i očinstvu, kako da budeš mil prihod i pribjeg su- 

103. zakoporiti, prema impf. glagolu koporati, koporem: 
micati se, vrcati se. 

105. oštar, adj. oštar. Kurelac upotrebljava izmjenice stariji 
i mlađi oblik, oštar i oštar, a i narod govori jedno i drugo. 

108. uilina, f. šupljotina; osobina onoga, što je utlo (šuplje). 

109. krom, okrom, praep. osim. 

112. knjigočija, m. književnik. 

118. negojazan, f. imenica, izvedena prema glagolu: ne 
gojiti; negojazan knjige, gdje se knjiga ne goji. 

120. vrljika, f. motka, kojom se zagrađuje na pr. vrt. 

121. prihod, m. prihodnik; čovjek, koji prihodi k čemu. 

ličnomu supostatu, tvomu podjamniku. Čim se dakle 
jezik naše susjedne braće tako očistio, obogatio i 
uzvisio; njih, kojim knjiga nikada ne evala, koji ostaše 
bez ikakvih spomenikov, koji nikad, što ih znamo, 
svoji ne bijahu ; mi Hrvati zagazismo u glib, te pljus¬ 
kamo po kaiću današnje pisarije naše: mi, kojim se 
knjiga zasja vedra i čista, dok su drugi narodi, danas 
glasoviti, duboko drijemali; koji po sreći nekočnjega 
nepoznavanja jezika tuđeg spomenikov podosta imamo; 
koji, ako ne posve svoji i sluge latinstva, bar nam 
živi jezik madžarski sve donekle na vrat skakao nije; 
mi, u prastaro vrijeme odgojivši onaj visoki i božan¬ 
stveni jezik, kojim poslije sv. Ćirilo Slovence povijao; 
mi, kojim se slava Gospodova još i sad u jeziku 
našem (bar ponekud i ponekle) ozivlje, čim slovenski 
popi sebi pjevaju. 

Ima još i drugih zagonetak glede nas i Slovenac. 
Gdje su nam učeni ljudi? Ne mišlju staru dobu ni 
slavu dalmatinsko-dubrovačku, nu gdje su nam sad? 
Nije me volja bit šaljivu ni glumljivu uza toliku ne¬ 
volju našu, ele reći mi je, što mišlju. Da nas nekoliko 

122. supostat, m. protivnik, suparnik; sulični supostat, 
protivnik sa sulicom. — podjamnik, m. potajnik; koji pod kim 
kopa; ovdje se misli; tuđinstvo, koje nam grabi čistoću narodnog 
jezika. 

127. kalac , kaića m. 1. mlada trava; 2. izvor, koji brzo 
presuši. — Bit će da tu ni jedno od ovih značenja nema mjesta, 
već da je Kurelac riječ kalac upotrijebio kao deminutiv od 
riječi kal ili kao, blato, glib. 

133. božanstveni jezik t. j. jezik staroslovenski, kojim su 
pisala sv. braća, a Kurelac mišljaše, da je to upravo jezik staro¬ 
hrvatski. 

139. mišlju mj. mislim. 

povedu med murine u Tombuktu (ali još jezik njihov 
da naučimo), to bi onda moglo biti, da ko tamo što 
pomisli o učenosti našoj; nu ovdje, gdje smo, nikakov 145 
evropski narod slave nam učenosti ne prizna. A jedne 
smo krvi mi i Slovenci, pak kako to, da u nas nauk 
nikako cvasti ne će ? Ili mi zar s njimi da se nati- 
čemo i takmimo ? Ima tomu nekoliko godin, što su 
naši dokazivali, kako je stari Srijem Rimu careve iso 
podavao krvi slovinske; nu meni je bolje dokazano, 
da su Kopitar i Miklošić (i to dva cara slovinska) iz 
krvi naše braće potekli, nego ti carevi rimski iz naše. 

Ili se nas koji domakao k Čopu, Jarniku i Metelku? 

I u nas ih nekoliko pregudjelo, ali, po nesreći, ja iss 
sam na njihove gusli ledovite ćudi, naš guslar srca 
mi ne obaja; a začudo, čim je Slovencu gudalo u 
ruku, srce mi taje i suza mi je na oku. I to u mene 
biva još uz pomanje njihove pjevače, a što kad na- 


143. murin, m. crnac. — Tombuktu, grad u Sudanu, u sje¬ 
verozapadnoj Africi. 

152. Kopitar Jernej (1780.—1844.), znameniti slavista, cenzor 
slavenskih knjiga i novina, a kasnije kustod dvorske knjižnice u 
Beču. — Miklošić Fr. (1813.—1891.), rodom iz Radomerščaka 
kraj Ljutomera u Štajerskoj, najveći slavista svoga vremena, 
profesor slavenske filologije na sveučilištu u Beču. 

154. Čop Mafija (1797.—1835.), knjižničar Licejske knjižnice 
u Ljubljani, pokretač „Kranjske Čbelice“, koja bijaše središte 
slovenskoga književnog života u doba Prešernovo. — Jarnik 
Urban (1784.—1844.), slovenski pučki pisac, gramatik i buditelj 
naroda. — Metelko France (1789. —1860.), slovenski pisac i gra¬ 
matik, jedan od glavnih radenika oko slovenskog narodnog pre¬ 
poroda. 

158. tajati, tajem: kapati, nestajati, ginuti. 

vale na dušu Vodnik, Prešern ili Koseski? Nije kao 
da u naših pjesnikov novijih rascvijeljena ili ugrijana 
srca ne ima; ili, bar ponešto, mudrinje pjesničke; ali 
su im vrste neudobne, jezik muca i natuca, pjesma 
ni zvoni ni se niše, nigdje ne vidiš truda ni popravka, 
nigdje sloga pjesničkoga. Uzmi pisma Zoisova, hr¬ 
vatski sine, što ih je Vodniku pisao, pak se odonud 
nauči, kako treba krpiti i lijepiti oko pjesme, pre¬ 
lijevati ju i na muke metati, dok ono bude, čim joj 
treba biti. Nu naše mudre glavice pusti peru mah, 
koje još ni prvih pravil slovnice ne zna, te daj pročitaj, 
da vidu, kako sam lijep. Pak kad se gospodičić, gla¬ 
vom pohvaliv, osklabio, onda pospi, zapečati, te trke 
trke u novine. Nikad bolje (za dosadu uredniku)! 

Nu i ja, odveće glagoljiv, zamakoh od Slovenac. 
Čim ja tako slave njihove probiru, srce mi taknu 
prekrasna trojica: Slomšek, Verne i Vrtovec. Nisu 


160. Prešern France (1800. —1849.), pjesnik slovenski, rodom 
iz Vrbe, nedaleko Bledskog jezera. Zbirka njegove lirike izišla 
je god. 1847. pod naslovom ,,Poezije". — Ivan Vesel Koseski 
(1798. —1884.), rodom iz Koseza u Kranjskoj (otuda mu književno 
ime: Koseski), slovenski pjesnik. 

165. Zois barun Žiga (1747. —1819.), slovenski književni me¬ 
cena, osnivač znamenite knjižnice u Ljubljani, gdje su se oko 
njega sastajali tadašnji slovenski pisci i upoznali stariju slovensku 
književnost; naročito je Zois utjecao na književni rad Vodnika. 

172. pohvaliv, adj. koji se hvali, hvališa. — osklabiti se, 
otkriti se, otvoriti se. 

175. probiru mj. probiram. 

176. Slomšek Anton Martin (1800.—1862.), biskup, slovenski 
omladinski i pučki pisac, vrstan poznavač slovenskoga jezika, 
odgojitelj naroda, radenik oko razvitka slovenskih škola. — Verne 
Miha (1797.—1861.), slovenski putopisac. — Vrtovec Matija 
|1784. —1851.), slovenski pučki pisac. 

njih troje niti jedne ćudi, ni sloga istoga u svom pi¬ 
sanju: ali svaki njih piše čisto, glatko, narodno i 
posve razumljivo, sva tri kao rođena na to, da djeci 
nadrobe (nu i mi veći da zakusamo), da podadu naj¬ 
zdraviju hranu sitnu i neuku, robičiću i otročiću. 
Koga mi na stavilo da stavimo, da njih koga pre- 
tegne tegotom nauka, milinjem srca, utvorom zbora 
i govora? Otkuda u nas ta nišćeta duhov, ta usahlost, 
to ubožje srdac ? Isti samar nosimo i mi i oni, ali 
istim kasom ne idemo. Pravo! A ti Valvazoru? 
Ukloni se s pameti moje ! Ti nas smrvi do cigloga 
bremenom golemosti svoje, ti, kojega sva sloga južna 
svojimi mjedniki ne preštampa, a kamoli da takmaca 
nađeš, knjigu napišuća i plateća? Ti, koji sve pro- 
učiv i proiskav, što se god roda tvog ticalo — da 
mu pomen shraniš: sva dobra rasproda i ma 1* da ne 
košulju sa sebe skide. 

Znam, da sam dotužio gdjekojemu štiocu hrvat¬ 
skomu ovom pohvalom slovenskom; nu ko zna, kad 
stanu ogledati, kakvi su nam oni susjedi, možebit da 
se što nađe, čim ih ukorit, i žig sramote na čelo im 
pricvrljit? Po prilikah se to najbolje doznaje. 

Prilikom dakle, kad se nov pravopis uvodio, što 

184. nišćeta (starohrv.), f. ništavost. 

186. Ivan Vajkart Valvazor (1641. —1693.), rodom iz Lju¬ 
bljane, čuveni historik Kranjske. Njegovo je najveće i najvažnije 
djelo „Die Ehre des Herzogtums Krain" (1689.), ilustro- 
vano s više stotina bakroreza starih gradova, utvrda, dvorova i 
samostana slovenskih i hrvatskih. Valvazor je tu prikazao po¬ 
vijest, književnost, jezik i narodne običaje Kranjske, ali govori 
dosta i o susjednim hrvatskim zemljama. 

189. mjednik, m. bakrorez, njem. der Kupferstich. 

196. stanu mj. stanem. 

ga Gaj od Čehov uzajmio, što su Slovenci učinili? 200 

Jesu li se oni pomamljivali i izdirali, i do zla Boga 
pravdali i otimali, kako Dalmatinci, ili pače kako mi 
sami, jer jedna strana uza nj pristajaše, a druga se 
i te kako opiraše. Bijaše li med njimi koji Sime Star- 
čević, koji Ante Kuzmanić? Nije, nego je bio Janez 205 
Bleiweis; u njegovih je ruku, kako i danas, bilo krmilo 
slovenskih ,,Novic“, te početkom nove godine, ne 
znam već koje, na prvom listu te na čelu, u pro- 
storcu jedva tri prsta široku, naprosto i s mira reče: 
Dosad tako , a odsad ovako , te izredi slovesa Slo- 210 
vencem potrebna, pak — mirna Bosna. Od onoga su 
časa Hrvati i Slovenci svezom istoga pravopisa kao 
braća spojeni i združeni. 

Prilikom, kad se zavrglo pitanje o imenu ilirskom, 
ko bijaše tiši i mirniji nego oni? Upoznavši potrebu 215 
jedinstvenog imena za književno jedinstvo, koje se 

204. Starčević Šime (1786. — 1858.), rođen u Žitniku, neda¬ 
leko Gospića, župnik u Karlobagu, pisac „Nove ričoslovice ili- 
ričke“ (Trst, 1812.), najbolje hrvatske gramatike u prvoj polovici 
XIX. stoljeća. Starčević je pisao čistim narodnim govorom i 
lijepim stilom, ali se držao staroga pravopisa, te je u „Zori Dal- 
matinskoj“ pisao oštre članke protiv Gajeve pravopisne reforme. 

205. Kuzmanić Ante (1807. — 1879.), hrvatski pisac, rođen u 
Splitu, osnivač i urednik „Zore Dalmatinske“, prvoga književnog 
lista u Dalmaciji. Kuzmanić pisao je lijepim narodnim govorom,, 
ali nije pristao uz Gajev pravopis, te još i god. 1848. posljednje 
godište njegove „Zore Dalmatinske** izlazi starim pravopisom. 

206. Bleiweis Janez (1808. — 18S1.), rodom iz Kranja ir 
Kranjskoj, izdavač časopisa ,,Novice“ (1843.—1881.). ,,Novice“ su 
u četrdesetim i pedesetim godinama bile središte svega prosvjet¬ 
noga rada braće Slovenaca, a od god. 1846. izdavao ih Bleiweis 
u novom Gajevu pravopisu, pak je tako riješio pitanje pravopisa 
za Slovence. — krmilo, n. kormilo. 

snovalo, a imajući pred očima primjere i drugih na- 
rodov, pored narodnih’ imen uzimljućih gdjekad i 
geografična, znamenujuća veći ili manji objam na¬ 
rodni, nimalo se tomu usprotivili nisu. A koliko se 
žuči istočilo uz tu raspru po novinah srpskih? 

Prilikom najnovijeg katastra etnografičnoga, kad 
bijahu naumili sve natanko razmjeriti, gdje ima Srbin, 
gdje Slovenac, a gdje Hrvat, tobože: clara pacta, boni 
amici — kako je onda postupao Slovenac? Po za- 
konih tanke filologije nije ga uz tu diobu mogla mi¬ 
nuti dobra polovica današnje krune hrvatske, pače i 
podobar dijelac Krajine vojničke. Mogle su se nadati 
boljoj rasprodaji knjige i novine slovenske ; moglo je 
dorasti čislo i pisac slovenskih, čim se tako zgodno 
razmakle međe književne Slovenije. Moglo se Hrvate 
prave po Krajini, po Bosni, po Istri, po Primorju, po 
Dalmaciji, po ostrovih (čim je ove zadnje strane Ta¬ 
lijan duboko podgrizao i osušio) tako oslabit, da im 
druga ne ostane, nego zateći se pod krilo ili slo¬ 
vensko ili pod azbuku (Klimentovu). 

Kako je postupao, rekosmo, Slovenac ? Kako da 
nije išao na tako bogatu meku, na tako obilatu pljačku? 
Zašto nije bučio po novinah ? Zašto nije dokazivao, 
da je Habdelić, da je Pergošić i t. d., da su svi ti, 
rođeni u današnjoj zemlji hrvatskoj, svoj jezik ime¬ 
novali slovenskim? da je biskup zagrebački, Petretić, 


240. Pergošić Ivan, kajkavski pisac XVI. stoljeća, notar i 
županijski sudac u Varaždinu, koji je u Nedelišću, u tiskari Jurja 
Zrinskoga, izdao svoj kajkavski prijevod madžarskog pravničkog 
djela I. Verboczy-a „Decretum Tripartitum** (1574.). 

242. slovenski. Kajkavski pisci XVI. i XVII. stoljeća zovu 
svoj jezik „slovenskim" (latinski „lingua sclavonica'*), a svoju 

svoju crkvu zvao slovenskom ? da je Kopitar za sve 
kajkavce rekao, da su Slovenci i t. d. Oni svega 
toga nisu činili, jer su pravo sudili, da quod factum 
est, infactum fieri nequit; da se je ime hrvatsko tako 
duboko ukorijenilo, da ga nije možno iz srca izgulit; 
da se onoga hvatati ne treba, što se izvesti ne da; 
da bi z toga nikle raspre i omraze; da je kruna 
hrvatska, koj je žilje i korijenje u Dalmaciji, sada na 
njih spala, i da su oni nosioci i branioci stare slave 
hrvatske ; da su banovi hrvatska čast, a nje se lišiti 
ili ju uskolebati ne misle; da što je vrijeme skovalo, 
toga bez nevolje raskivati ne treba ; da je jezik hr¬ 
vatski pravi posrednik med srpskim i slovenskim, 
bez turstva kako onaj, bez njemaštva kako ovaj; da 
jezik hrvatski knjigu ima i temelj ima, slavan i dičan, 
na kom možeš zidati i dograđivati; da nije pošteno, 
od onih otkidat i otimat, nuz koje dosad srcem pri- 
gibahu i nuz koje pristajahu; da ni korist nije ono 
rusit i pod irat, zlobom i neslogom, što se istom gradit 

zemlju „orsag slovenski" Iz toga je Kurelac posve krivo izveo 
(povedavsi se za teorijom Kopitarevom), da kajkavci nijesu Hr¬ 
vat, vec Slovenci. Hrvatski kajkavski pisci upotrebljavali su slo- 
vensko .me kao pokrajinsko, jer se u to doba njihova zemlja još 
«.,e zvala Hrvatska, već Slavonija (Sclavonia), te smo imali 
gornju . don,u Slavom,u. Prema ovome političkom imenu nastali 
su naziv. „,ez.k slovenski" i „orsag slovenski", ali su zato kaj¬ 
kavski pisci razlikovali svoj jezik i današnjega slovenskoga jezika, 
nazivajući ga također imenom pokrajinskim („krainski"). — P e . 
re ic Petar (1604 -1667.), biskup zagrebački, izdao je kajkavsku 
knjigu Isusovca Nikole Krajačevića „Sveti Evangeliomi" (Grac, 
1651.), gdje se na strani naslovnoj spominje „sveta cirkva zagre- 
becka slovenska", a u predgovoru se kaže, da su ova ne- 

bičk? slovo" C ,a PreVeđena ” na naŠe P ravo slovensko zagre- 

počelo, po ljubavi i prijazni, i što po sebi mnogo ie 
veličanstvenije i napretku svih i svakoga prospješnije, 
nego lakomija i oholija razdora i raskola. 

Nu što sam ja uzeo nabrajati prilike dobra susje- 26* 
dovan,a scenskoga 7 Nije li i m jezik od dana na 
dan bliz, k našemu? Kakov im bijaše jezik pred 
dvadeset godin, a kakov je sad ? U čem ikada po- 
pustit mogu u tom popuštaju. A taj popust u njih 
m,e lagak. Jer kako smo god mi pravilnošću oblikov 270, 
i mnozastvom slovinskih besjed daleko nad Srbiji 
tako su glede prvoga i Slovenci nad nami; glede 
rugoga, ako i jesu Trubar i drugi svoj jezik hrvat- 
s lmi besjedami potpunjavali, ali nije se ni čuditi- 
poprvo, bliže su im Nijemci; podrugo, ostali su bez 2,* 

nlprnst ^ A "m”" ^ ’ * P ° treĆe < Ž OS P°dstvo i 

plemstvo tuđe Mnogo su oni toga zadnjih godin ispod 
zemlje iskopali 1 jeziku povratili, mnogimi besjedami 
svo, odista miljahm jezik po radu i trudu duha svoga 
obogatih , staru m udnju m l ađim pospjehom nado _ 280> 

knadih. U cem su najveć popustiti mogli, u tom su 

popustili t. tuđe su besjede, što se bolje da, istri- 
jebili, a naše poprimili. 

Ne svinju t0 g a , da ni jedan nas Hrvatov ni- 
kada ništa u njihovom narječju napisao nije, kako 28* 
su to učinili Slovenci u narječju našem n. pr. Že- 

Trcbna VV^’ Macun - T ^tenjak, 

dm 3 - Va ljavec , t. d., nego zašto se mi njihovim 

280. mudrija, f. kašnjenje. - pospjeh, m . brzina, hitrina. 

284. spominju mj. spominjem. 

v,.zTi, 8 ir“S;,7 i rj°” K “ re, ~ “■*“"<> s-.nk. 

Cerovca, opći« „,1 <****• '« đ “" * 

jezikom ne pomažemo, iz njega riječi ne vadimo ili 
progovorov i t. d-, zašto mi njihovih knjig, njihovih 
novin ne čitamo? I tuj li nam slova smetaju? Ili se 
u njih zar možemo namjeriti na žuč, na sumnju, na 
zavist, na porugu i podsmijeh ? Što put bilo je pri¬ 
like reći nam ju bratinsku, ali trpku, ali oštru, nu 
ljubazno srce slovensko umjelo je mučati, nit je htjelo 
povrijeđati rane samonikle, samorasle. Sram nas budi 
svakoga, koji toga opazio, koji toga oćutio nije. 

Ili se iz njihovih pišam ničemu ne naučiš, to glede 
stvari, to glede jezika ? 

Ne znam knjige, kojoj Bog tako dosudio kako 
slovenskoj. Iza pokoja Metodijeva upokojila se i ona. 
Pet sto godin mrtva, pogrebena. Istom sila novote 
Lutorove taj san, tu li smrt prekide. Kad se i ta vatra 
koječim prigasila, opet ni smrt ni život, dok ne planu 
za vremena našeg žizan tako djevojačka, pogodna i 
mila, da se nje uspjehu nadivit ne možeš, uspjehu 
uza tolike neprilike, u tolikom siromaštvu, da joj se 
može reći*, ruža usred trnja. Ko te goji, ko te na- 
taplja, slovenska zemljice? Ko je tvoj ogradnik, ko 
tvoj polivčija, da je tvoj ograd tako lijepo urodio, da 
tvoje cvijeće tako milo diše? Ah, ti si Janez i „ No - 
viče" tvoje. Stup ti do neba živu, a ne daj mi te, 
Bože, dočuti mrtva! 


290. progovor, m. stara kovanica prema lat. riječi pro¬ 
ve rb i um, poslovica, mudra rečenica. 

305. žizan, f. život. 

309. ogradnik, m. vrtljar; ograd, m. vrt, bašča, gradina. 

310. polivčija , m. čeljade, koje polijeva. 


290 

295 

300 

305 

310 


— 46 — 


Iz knjige ,,Fluminensia“. 

Govor o nauku. 

A ko svaki čovjek za svojim poslom ide, ako vojnik 
o vojni misli, a veslar o veslu, ratar o ralu, a 
kovač o nakovu: o čem mi učenici da mislimo, nego 
o nauku našem? A o čem ljepšem da se misli, nego 
o nauku? Iz pupoljka ruža procvati, iz mladine ljudi 5 
niču, a nauk je zipka mudrosti. Cim je ovaj božji 
svijet za čovjeka, u kom nauka ne ima ? Božja ruka 
je ovaj svijet čudesi pokrila, ali njegovo ih oko ne 
gleda, njegova ih duša ne razumije, a srce im se 
njegovo ne raduje. Ako je sunce visoko, ako je to 
zemlja široka, ako je more duboko, ako je sve puno 
božjega stvora i po zraku, i po vodi, i po kopnu 
tvrdom: on se za to ne stara, on za to ne pita; 
njega nit je briga, koliko je toga, ni kako je; ni za 
što je, ni otkada je; ni od koga je, ni komu je. Kako 15 
blago po livadi se pase, tako i on svaki dan se hrani, 
ali božje ljubavi ne vidi. Neka proljeće cvijetom pro¬ 
cvati, neka ljeto žitom dozori, neka jesen voćem 
obrodi, neka zima ledom stegne, da opet porodi: 
ne ide mu k srcu božja dobrota. Neka vatrene 20 
munje zaigraju, neka strašni gromovi tresnu, neka 
se crni oblaci provale i valovi morski o bregove 
pljesnu, mukla zemlja neka zamumla, vihor vjetar 

5. mladina, f. mladost, mlada dob. 

neka zavrti: ne ide mu k srcu božja strahota. Tko 
ne misli, taj niti se čemu čudi, niti se česa boji. 
Nijema stvar za strah ne zna, a dobar junak majke 
se boji, i strah božji prva je mudrost. — Ali ako je 
čovjek bez nauka gluha srca prema naravi božjoj, 
nije boljega ni prema rodu ljudskomu. Tko na stazi 
nauka zagledao nije, kako je taj isti čovjek božji po ci¬ 
jelom svijetu nastanjen ; da je naroda jednog po gorah 
i planinah, a drugoga po ravnih i dolinah; kako jedan 
po moru plovi, a drugi se po ledu sanjka; kako 
jednomu zemlja je plodna i obilna, a drugi je u ka¬ 
menu i pijesku ; kako jedne sunce pali, da ni odijela 
podnesti ne mogu, a drugim tako je zima, da ih ni 
kožuh zime ne obrani; kako jednim koža je bijela i 
rumena, a drugijem smeđa i crna; kako je u jednih 
juga vjetra i vlažnoga dažđa, u drugih samo rose i 
mirnoga sunca ; kako to isto sunce jednim duge da- 
nove daje a kratke noći, dočim drugi za dan ni ne 
znadu, nu tek zoru sa sjevera čekaju; kako je ovdje 
i srebra i zlata, a tamo ni soli ne ima; ovdje vode 
velike i duboke, a tamo ni potoka ni jezera; — tko 
toga, reku, niti sam gledao nit iz knjige doznao nije: 
kako takov da se zamisli u božju volju i sudbinu 
ljudsku? Koji svoje srce drugih ljudi srcu prispodobio 
nije, kako takov pravedan da bude? Kako da po¬ 
miluje, kako da oprosti i kako brata da pomogne ? 
A koji mi za zemlju, za sreću ii nesreću drugoga 
naroda doznao nije, kako taj da zapita: otkuda ste 
i kako vam je bilo? kako ste ga proživjeli i nevolju 


39. dažđa (prema nekim starim piscima) mj. dažda. 
45. reku, mj. rečem, kažem. 


odbijali? po čem ste uzmogli, a po čem niste? čega 
ste se držali i s kim ste drugovali ? kako ste vladali, 
kako upravljali? 

Mudar sve od drugoga uči, a narod se ozire o 
narod. Tko se iz tuđega zla čemu ne nauči, mudar nije ; 
a narod, koji tuđoj sreći u trag unišao, a po tuđoj 
nesreći osvijestio se nije: ni svoje sreće osnovati 
ne će. Cim bolje tuđe ljude, tuđe zemlje, tuđe knjige 
proučimo, tim se više i mi postaramo: ljudi da nam 
niknu, zemlja da nam cvati, knjige da se plode. Stara 
je riječ: čega ne vidiš, toga i ne želiš; a njezina je 
sestra: čega ne znaš, za ono i ne pitaš. Nauk mrtvilo 
budi. Cezar se ogleda na velikog Aleksandra, Virgil 
na Homera, Horac na Pindara, novi mecenati na nji¬ 
hova djeda, carevi novi na Oktavijana, Genova i 
Mleci na republike grčke, sadašnji Moskovi na Rim¬ 
ljane stare. Ako Kolumbo novi svijet otkrije, to ni 
Vespucci ni Magellan, ni Cook, ni Bering ni Ross 
mira ne imaju, dok i oni svijeta ne oplove te slave 
ne steku. Ako Ptolomej zvijezde broji te računa, kudaj 
svaka teče: to će mu Kopernik tragom poći i zagle¬ 
dati, kako račun stoji, te vaskolik svijet na druge 
noge postaviti i drugijem ga putem povesti; što ipak 
priječiti ne će, da Galilei i Brahe, i Newton i Her- 
schel svoje oči o nebo ne opru, ne bi li razvidjeli, 
na kakvom temelju božja kuća stoji, koliko je sunac 
Bog stvorio, koje li zvijezde svako njih obliću. 

Te tako ništa velikoga ne ima, što se naukom 

66. mecenat, m. dobročinac književnika i umjetnika. — 
Gaius Cilnius Maecenas, od koga potječe ovo ime, bio je 
ljubimac cara Augusta, a zaštitnik i prijatelj Horacijev i Ver- 
gilijev. 

rasplodilo ne bi. Nauk je iskra, koja dušu zažge, te 
je rada uvis da poleti i plamenom da plane. Po 
nauku i zemlja se ore, po nauku ruda se kopa, po 
nauku morem se plovi, po nauku Himalaja se mjeri; 
po nauku gradovi se grade, po nauku parovozi lete, 
po nauku trgovina raste, po nauku zakoni se rode: 
po njem, gledajući svijet, do Boga se uzbiješ; po 
njem, gledajući sebe, ropstvo razbiješ. Nauku ne ima 
zapovijedi, nauku ne ima posluha; nauku ne ima 
početka, nauku ne ima kraja: bez njega čovjek čo¬ 
vjekom, država državom nije. Kad si progonjen, on 
je krepitelj; kad si sumnjiv, on je svjetovatelj; kad 
si tužan, on je veselitelj ; kad si sužanj, on je slobo- 
ditelj. On je naše mladosti radost, on je naše sta¬ 
rosti milost; on je naše krilo, on je naše ufanje; on 
je pravi mir, red i blagoslov božji. 

Dok ja tako o nauku zborim, domovina majka u 
srce mi se krade, i na ustima riječ mi preote, te 
vam, sinovom svojim, ovako progovara: „Nemojte, 
djeco, da vam materinstvo propada, nu njive uzorite 
i pšenicu posijte, luke prigledajte, vinograde zasadite, 
vrtove ogradite te lugove očistite. Ne ostani vam žito 
nepožeto, luka nepokošena, lug zapušten, grožđe ne- 
otrgano, voće nepobrano ; tuđe vam ralo u zemlju 
ne zabrazdi, ni tuđin po njoj gospodari, kad vi ii 
ne znate ii ne marite 

Ove materine riječi ja sebi ovako tumačim : Ona 
pšenica biti će nauci za svagdanji život, bez kojih 
se mi našemu siromaštvu ne otesmo, a kojih mi ne 
sijemo. One luke biti će divne one pripovijesti o 
sudbini roda ljudskoga, kako mu je bilo za davnijeh 
vremen, dok se države još držale a vjera vjerovala, 


85 

90 

95 

100 

105 

110 


— 50 — 


ali se mi u to ne ugledamo. One vinice i vrtovi biti 
će raskošnjaci i cvjetnjaci govora zbornog i kićenijeh 
pjesam, a mi niti znamo progovorit niti zapjevati. Oni 
lugovi, koje da čistimo, biti će naš bogati jezik, koji 
nam je svakom travurinom i trnjem zarastao, a briga 
nas nije, da to iščupamo, te jeziku do rasta i na¬ 
pretka pomognemo. 

Kad sam došao na jezik: ovo smo ga ljeto 
prvi put učili; i ako smo pravi prijatelji nauka, kako 
nam i prilikuje da budemo; ako hrabru domovinu 
našu ljubimo, te se odrodili nismo; ako su nam mila 
usta materina, koja su nam hrvatski progovarala, kad 
su nas tlšala: to onda reći moramo, da smo ga u 
dobri čas učili; u dobri čas i po nauk i po do¬ 
movinu i rodbinu Hrvatsku. Sto je god čistoga 
zrna mladeži naše, svi mu vrući prijatelji jesmo ; ne- 
samo zato, jer je takov, da i tuđinu omiljeti može, 
nego zato: jer nauku bez jezika domaćeg cvijeta ne 
ima; jer se domovini u jeziku njezinom govoriti mora; 
jer u onom pravoga sina ne ima, koji se na matere 
Hrvatske glas tuđim glasom ozivlje. Tko rodbini svo¬ 
joj i plemenu svomu tuđi jezik nameće, od svoje krvi 
i od svojega se mlijeka odmeće, te po tom gadnu laž 
i studeno srce društvu podmeće: taj društvu i sreću 
ovoga svijeta razmeće. U naša je srca ta ljubav naše 
narodnosti duboko zasegla, niti ju ičija sila na sve 
vijeke iz našijeh srdac više ne izvadi. 

,,Fluminensia“, str. 1 —5. 


113. vinica, f. vinograd. 

125. t'išati, tiškati na pr. dijete, da bude tiho. 

Mladost zanesenost. 


Juvenis. 

. . . sublimis cupidusque, 

Horacije. 

O vi mlade godinice, vi ste rumene ružice. Za 
vašega cvijeta mladenac je zdrav i čitav; krvca 
mu vrije, žila mu bije; lice mu se žari kao živi pla- 
menak; a srce, mlado srce, koje trnom života još 
ogrebeno nije, ono sve kuca i trepti, i raju života se 
nada. Iz vesela mu oka čista duša prozire: duša, 
kojom vihor našega nemira još razmitao, koju mra- 
zovi nemila iskustva još osušili, te kojoj čisto još 
ogledalo strasti i slabosti ljudske još okaljale ni po- 
tamnjele nisu. A što da rečem o duhu mlada junaka? 
Ako mu je ovaj zeleni svijet tako sladak; ako se tako 
rado popinje na brda i vrhove: da se ga nagleda, 
kako je lijep, kako je prostran; ako se ničije oko 
tako ne opoji cvijetom u dolu i klasom na polju; ako 
ničijemu uhu potoci tako milo ne žubore, ni slavuji 
tako divno ne poju; ako on žedan najslađe pije vodu 
studeniku, a gladan najdublje zagrize u jabuku ru- 
meniku; ako gorska travica i pitoma ružica nikomu 
tako ne dahne ; ako tihi vjetar i gusta dubrava ni¬ 
komu tako ne godi, nit ičije srce tako ne ljubi, kako 
srce viteza mladog : u kom je sve mlado i jarko, kako 
je i sam; ako je dakle sva njegova narav i puna i jedra, 
i silna i krepka (pravi sin zemlje!) — to sa druge 
opet strane duh njegov — kako samo iskra dobra 

3. vrije mj. pravilnoga vri. 

7. razmitati mj. razmetati, razbacivati. 

nauka u mozgu zatinja, i onaj se oganj na srcu sni¬ 
jeti, koji se ni ugasiti ni zapretati ne da — to onda 
taj duh, u takvoj puti, na zemlji mira ne ima. Kri¬ 
lom mahne, u visine jezdi, teške oblake probija i 
daleko za zvijezde zaleti, te se mladi junak zemlje 
i ne sjeća. Kako je mlad, za trud i ne zna, nu krila 
sve dalje još stire i bolji mah uzme, ne bi li vidio, 
gdje je ta munja, koje se dijete plašilo, gdje li se ti 
gromovi legu. Ali o ti srce ljudsko ! čim više znaš, 
tim više bi znati htjelo. Brza nam junak konja sagle¬ 
dao, — vihor-konja ! — na njega se hiti, te poždeni, 
te poreni po svjetovih, po svemiru: da ugleda, što se 
gledati ne da ; da dozna, što se doznati ne da; da 
ono činiti drzne, što nitko činiti ne smio. Kao Bog 
(ta njegova je roda!) ni za vijekove ne bi htio da 
zna ni za prostore. Omilio mu visoki svijet, napio 
se rajske luči te prezire našu zemaljsku nizinu, našu 
grjehotu. Ali kad na putu srio zmije aždaje, crvene 
jezike i duge rogove i druge sotone, to će on crne 
nepodobe i njihove vojvode, koje mu zemlju trovaše 
(tad se je sjeti) i dosad ju truju, na mejdan da viče, 
na junački mejdan, te žarko sunce za djevera kliče. 
Sad se on bori kao sveti Mihovil za istinu svetu y 
gadom pogaženu; pak kad strašila premogao gornja , 
tada na zemlju se spusti, na zemlju, domovinu svoju, 
da i strašila premogne dolnja; sad se spominje rebra 
Adamovoga, svog unuštva od matere Eve, i teške 
muke njezinih sinov, ta braće svoje. Svetim ognjem 

25. snijetiti (u Primorju), njetiti, potaknuti. 

35. poždeni, od glagola: po gnat i, pognam ili poženem (i 
poždenem). 

36. porenuti, pognati, potjerati. 

plane te se bori za pravicu ljudsku , dok vragove ne 
obori i sjemena im ne zatre. 

Sretan i presretan, ako mu, dok se tako zanio, 
sunce krila ne rastopi: te on slano more, kao Ikarus 
davni, ne okrvavi. 

„Fluminensia '', str. 47 49. 


56. Ikar (lat. Icarus), sin Dedalov, kome je otac načinio 
umjetna krila, pa kad je on s ocem letio s Krete, pao je u more, 
jer je previsoko uzletio, a sunčana mu že^a rastopila krila. 

Osud jezika uhu najugodnijega. 

Ulomci iz akademijskih rasprava. 

I. 

I ma roditelj, u kojih još i oni da su lijepi, nu djeca 
im budu posve gruba i grdolika; ali njega ma¬ 
terinska i očinska zato ne popušta: od krvi je, milo 
im je. Ima narodov, u kojih još i oni da su čeljad 
na glasu, ali jezik im je golotan i surov, nu ga ne- 
samo prigledaju i goje, nego sve onako gruba još i 
drugim nameću, te o njegovoj ljepoti još i čudesa 
pričaju. 

Kako je u nas? Prem na obrat: građanin ga 
mrlja ; građanka, ako je siromašnija, za nevolju go¬ 
vori, ako bogatija, njega se mah da ne i stidi; dijete 
ga tepe, došljak ne razumije, gospodin prezire, a 
plemić, čudo nečuveno u svem društvu ljudskom, on 
ga još i mrzi; da ne spominju toga, kako ga neka 
vrst društva ni govorit ne smije; a još isti njegovi 
prijatelji često ga bud zameću, bud mu se radi koje¬ 
kakvih, to pravih to lažljivih neprilik, uklanjaju. To 
je udes, to je čemerni osud jezika uhu najugodnijega, 
ustima najslasnijega, umu najpotpunijega, svakomu 
nauku najprikladnijega, a našemu srcu najmilijega 

9. prem (starohrv.), adv. baš, upravo, vrlo. 

14. spominju mj. spominjem. 

jezika slovinskoga; o kojega starini i prostoru, o ko¬ 
jega visini i plemenu bud slovce progovorit grješno 
mi se čini: toliko je stvar i priznata i tvrda. Majke 
naše — sramote naše! 

A što naši književnici! Jesu li ga bar oni osvje¬ 
tlali ? Oni su ga ogarili i natrunili, lice mu skinuli, a 
krabulju podvezali, a novotarije mu naprtili, da jedva 
diše i kiše. S njihovoga, recimo, poštena, nu s mnoge 
ruke zlokobnoga truda, što je daleko od ikojega go¬ 
vora slovinskoga, postalo je zakonom, te čak i na 
školska vrata naljeglo i provalilo. Gdje još koji pla- 
menak za jezik treptio, njihov ga je kužni hak udunuo; 
kudaj još zdrava vodica jezika nam bistra proticala, 
s njihova neudesna prijekopa i navoda posahnula i 
zanorila. 


Nije kud istine zatajit, za kojom i onako svakomu 
je nauku poći: jezik nam je dopanuo grdnih ran i 
teške boljezni. Zato se ova Akademija stvorila, zato 
ju nje osnovatelj teškim novcem podigao, zato je mala 
zemlja Hrvatska uz posestrime svoje sebi otkidala, a 
na nju davala, zato se mi časti njezinih udov i učes- 
nikov domogli: da jezik ispravimo, povisimo, otrije- 
jebimo i puna sile, bogatstva i ljepote na vidik izne- 

21. sldvinski, adj. ovdje: južnoslavenski; Kurelac svoj 
materinski jezik zove hrvatskim, a kad govori o književnom 
jeziku, zajedničkom za sve južne Slavene, zove ga siovinskim. 

26. ogariti, garom namazati, uprljati. 

35. zamoriti, zanorim: zaroniti, iščeznuti, nestati. 

39. Akademija, t. j. Jugoslavenska Akademija u Zagrebu, 
otvorena god. 1866., a podigao ju biskup J. J. Strossmayer. 

40. nje (genet.) mj. njezin, 

■12. ud, m. član; udov (gen. pl.) mj. uda ili udova. 

semo; da k rasplodu mudrih i korisnih knjig, koliko 
nam ikad sile smogu, prinesemo, te razvitku i napretku 
ljudskoga uma i ćudi ljudske u rodu slovinskom što 
krepčije dopomožemo. Ne budi u nas one kobne riječi: 
kako stoji, tako da stoji; kako je bilo, tako i budi . — 
Sto sam rekao o ispravku jezika, to nije, da narodu 
pravo preotmemo i od njega se odmetnemo; nu to 
samo nam je pomislit, da ni narodu jezik svudaj onaj 
isti nije, da je i narod gdjekud i gdjekad skrenuo; 
a i mi smo pod igom i nasiljem tuđe knjige često i 
često bludili i zahodili: ispravit je dakle grijeh i sa 
stranputice svrnut to selskoga kopača to učenoga 
pismenika. Uprimo dakle, štogod sile teče, nesamo 
stvari nepoznate odgalit, skrovite dokučit, duboke 
iskopat, do visokih prnut, a previsoke i slabijemu 
umu ulagodit; nego nam je i oruđe svakoj misli i 
vijesti ljudskoj, jezik , divno oruđe jezika slovinskoga, 
prema visini i krilu današnjega vijeka utesat i okresat, 
okitit i naresit, te ga ljudskomu društvu i narodom 
utvorit i pokazat lijepa i mila; jer uz najveću boga- 
tinju proniruće učenosti i mozganja duboka, te obzi- 
ranja bud koliko daleka: bez jezika skladna, umiljata, 
umu laskava i sluhu pogodna prave knjige miljenice 
ne ima, po onoj proslavljenoj riječi, koja hoće, da 
bude lijepa duša u lijepom stasu i prilici lijepoj. 

II. 

Ako je ikojemu narodu čuvati svoj jezik, da ne 
utrne prvo i ranije, nego je proživio i štogod dokazao, 

61. vijest, f. znanje (scientia). Isp. str. 10. r. 177. 

65. bogatinja, f. bogatstvo. — proniruća učenost: učenost, 
koja pronire t. j. roni do dna, prodire, istražuje. 

to je našemu: jer niti su nas gore obastrle i zaklonile, 
kako Španjolce, niti nas more opasalo i oplovilo, kako 
Ingleze, nu su vrata naše kuće širom otvorena, ni 
dograđene ni pokrivene, te ju vjetrovi tuđinstva pro¬ 
puhuju i prodimlju, te najboljega štogod otkidaju, naj¬ 
gorega štogod unose i umeću. Ne bojimo se toliko 
vjetra madžarskoga, rumunjskoga ni arnautskoga, jer 
su ti jezici s našega nekad bogatstva oteščali i stekli; 
niti zaziremo od Jelinstva mladog, jer je podalje i ne- 
naprednije, niti prenalik Jelinom starim. Nu koga se 
plašimo i plašit imamo, to su Nijemci, to su Vlasi, to 
su, grdne li sramote, isti još Turci. 0 Nijemcu ne 
treba ni govoriti: sve nam je gradove, što se rastrli 
do Jelenjskih vrhov i do Grobničkoga polja, svojimi 
valovi zaplovio i opljuskao, žene i roblje naše u tu- 
đinstvo zavezo, jezik nam i knjigu do mozga osušio, 
srce nam i ljubav ohladio, junaštvo nam ispio i ozlo- 
voljio, te hrvatski narod, poljepši nekad, bolji i pa¬ 
metniji, provrgao u mučenike, kruhoborce, nebrige; 
tako nas prosjekao i raskolio, da na ulici, užas ti 
na srcu, dvoja lica viđaš, žive i kobne svjedoke ne¬ 
sklada našeg. 

Još bi manje trebalo govoriti o Agarjanih, o si- 

76. prodimati, složeno od pro-dimati; starohrv. d i m a t i, 
puhati. 

81. Jelin, m. Helen, Grk; Jelinstvo, n. Helenstvo. 

82. Vlah , m. Talijan. 

85. Jelenjski vrhovi na Grobničkom polju uz selo Jelenje. 
— Grobničko polje visoka je ravnica, opasana gorama, spušta¬ 
jući se samo na zapadu prema dolini rijeke Rječine, u Hrvatskom 
Primorju. Prema tradiciji nekoć se Grobničko polje zvalo Je¬ 
lensko polje. 

94. Agarjan, m. u Hercegovini govori se danas o Turčinu. 

novih Osmana. Otkada li ih svijet poznaje, i ta krvava 
pošast tik i med nami stoji, do današnjega dneva. 
Da je s Turstva miris i blagoslov, toliko oko njega 
ne vrtlariše ni ga toliko zalijevaše: tako se mudroj 
Evropi zaljubio smrad i sila, krv i mrak. Bar Osman 
na svojem umu glavolom nije, niti se u njega prodaju 
svrdli učenosti, te je ipak uz strah i trepet, što mu 
ih stopa svudaj zanosi, našemu jeziku više naudio, 
nego sve knjižare učenoga, i sve škole tuđinke hr¬ 
vatskoga svijeta. Jezik naš po Bosni svaki dan sve 
to veće upada i lice gubi, sve to veće turskimi riječmi 
nadjeveniji, nagrđeniji. Narodi nesvijesni dan se po 
dan gube, ne znajući da se gube. 

Nu niti mi je danas spominjat prvih ni drugih, 
nu mi je prijeći k našim obalam, k susjedom vlaškim. 
Uza svu tankost njihove glave i svu hitrinu njihove 
krvi, uza svu visinu njihovih spomenov i divni priklad 
sunčane im zemlje, ipak oni u nauku Nijemca ne- 
samo ne zasegli, nu mu se ni ’z daleka primakli nisu. 
Tak itako veći nam je strah od njih za strane pri¬ 
morske, negoli od Nijemac za strane Podravlja i Po- 
savlja. Pogačice jezika vlaškoga slatke su, čim je 


99. Osman mj. Osmanlija. — Kurelac, kako se po ovame 
mjestu razbira, vidio je u Turstvu samo krv i mrak, i Turci su 
po njegovu mišljenju najviše nagrdili čistoću hrvatskoga jezika. 
Upravo obratnu misao iznio je Kurelčev zemljak dr. Ante Star- 
čević, koji je baš muslimane bcsansko-hercegovačke smatrao 
najčistijim dijelom našega naroda. 

100. glavola (augm.) f. glavonja; onaj, koji ima veliku 
glavu. Ovdje u prenesenom značenju: onaj, koji je osobito uman. 

111. priklad, (češki: priklad) m. primjer, izgled. 

114. tak itako, adv. znači: pa ipak. 

njemačka zobenica oštra i opora. Vlaškim se jezikom 
igra, njemačkim se, ne bud komu žao, kola natežu. 
Jezik sunčanice zemlje za pjesmu već od Boga kao 
stvoren, čim je teutonski napregom ljudskom jedva 
ponekle uspio, jer i najveći njihovih duhov srca ju 
izreče prežalosna: „Evo me pjesnika, da se dao svla¬ 
dati jezik“. 

Ali nije jezik sam po sebi, ni slatko mu zvonce 
ni tanahni poskok, ni lakost ni glatkost, ni milje ni 
obilje, što ga je po Dalmaciji tako raskorijenilo i 
rasadilo i krila mu na sve strane razapelo, nego su, 
ter na vele, pomogli toli sjajno mletačko gospodstvo, 
koje je umjelo mamit i vuhlit, vladat, gospodovat, 
brodit i trgovat, platit i nagradit. Naša tadanja siro¬ 
vost prava sreća za nas, jer da su ljudi prijetljiva 
srca, kako smo tada bili, mogli iz vrela zasrknut one 
zdrave vodice pjesnikov i gatalac vlaških: Petrarke 
i Boccaccia, Tassa i Ariosta : jezik nam izdahnu niti 
kad uskrsnu. Sreća, da su gdjekoji samo po čašicu 
te vode zajeli i k ustima primakli, da ohranimo ple¬ 
menitu žeđu, dok i k nam ne domakne vila vrelarica, 
koja vrelo da razgvozdi, da voda provre i procuri. 
Sada smo podobni i na toliko dozrijali, da možemo 
susjedu bez zuba i zazora reći: „Prem si lijepo us- 
pjevao! Pjevaj i dalje, Bog ti dao. Nu sam rad sada 
i ja uspjevati, ako i ne bude pojanje preko tvoga, 


117. zobenica, f. hljeb od zobi. 

129. vuhliti (starohrv.); danas: vuhovati, vuhujem ; znači: 
laskati, biti vuhven, licemjeran, prijevaran, lukav. 

136. zajeti (starohrv.), uzeti, zahvatiti. 

138. razgvozdili, otvoriti, probiti. 

ni možebit uz tvoje, a to se barem pobrinem, da 
ugodim rodu, a možebit i tebi.“ 

HI. 

Kad gledam uplakano i suzami zamiveno lice hs 
H rvatske, domovine moje, duša me kori ter kan' da 
govori: tako li svjetuješ tužnomu rodu, tako li po- 
mažeš žalosnomu domu tvojemu! Voda iz kamena 
pišti žalno bugareći, a ti slovinski jezik trijebiš, slova 
prosijavaš! Pravedan je ukor moje svijesti, nu ja, i5o 
danas rob ako ikada, inoga puta ne imam. Dok nije 
bilo kvara u sjemenu ljudskom, usta naša ni pod 
kojom stražom ne bijahu. Nu je druga danas. Ne- 
samo da se narodom ruke zakovale i tvrdo prigvoz- 
dile, nego im se i usta mukom zalijepila, bud i naj- iss 
poštenija riječ ucvasti htjela ; i veći je zazor od slova, 
što ga iz dna uzmeš i proneseš, nego da si u krv 
greznuo i bogzna koje grješno čudo počinio. Nije mi 
ga tad, bolna mati moja, slušati leleka ni jecanja 
tvoga, nu se uzvratit k tihomu nastojanju oko dolca, i6o 
oko vrtlaca besjede slovinske, ne bi li u njem travicu 
uzgojili i teške se rane tvoje kadatad zagojile. Pun 
je trnja i koprivlja, pun je čička i handračine, pun 


149. slova prosijavaš t. j. mećeš na rešeto ; istražuješ riječi 
i njihova značenja. 

150. svijest, f. u Kurelca: savjest. Isp. str. 10. r. 177. 

161. vrtlac, (dem. od vrtao, vrtla), m. vrtić. 

162. zavojiti se, zacijeliti, iscijeliti. U starohrv. jeziku riječ 
goj znači: mir; prema tome ova lijepa Kurelčeva fraza potpuno 
odgovara narodnoj: zamirila se rana. 

163. handračina, f. augm. prema handrača, znači: česta, 
trnje, guštara. 

drače i plijevora svakog, te istoga krša i kruga, 
zmijinskoga legla, tako, da nam je muka na srcu u 
tom ga jadu gledajući. Ali na što su ralo i brana, 
na što motike i lopate, na što kosijeri i gvozdeni zubi, 
na što pralice i pljevače, ako ne mislimo orat i branat, 
krčit i kopat, pljet i čupat, kopit i hlaštit, razgruliat 
i silom praha razorit? Iza truda i znoja u ogradi 
svega: tuj hrane i lijeka, tuj vode i hlada, tuj vonja- 
voga cvijeta, tuj miloga stana. 

Uz kojekudno robovanje naše mnogo nam je na¬ 
rodni govor ogolotio i postradao; zakon mu se po¬ 
gazio, ćud ogrubjela, jedinstvo razišlo; knjiga jedva 
što je gdjekud napupila, u Dubrovniku procvala i 
ponesla, brže ju mrazovi opurili, te je uzela ginut, 
venut i hahuljat. A čija usta da izreku, što je narodu 
jezik kitan i obilat, dobrolik, miloćud, složen i do- 
građen? Nije to vrt, kako napomenuh, to je grad 
kamena i željeza tvrđi, jer se na njega može zagonit 
svaka pakost i zavist, svaka sila i zasjeda, svaki 
zakon i samovolja tuđa; može zagonit: nu ga ne 

164. plijevor, m. ono, što se isplijeve ; korov. — krug, m. 
ovdje znači: odvalina, odsječak stijene, gdje se zmija savija u 
kmg. 

167. gvozdeni zubi, nekakvo oruđe sa zubima od gvožđa. 

168. pralica , f. gvozden šiljak za pljetvu; njem. das Jateisen, 
die Jathacke. — pljevača, f. oruđe, čim se plijeve (sinonim). 

169. plj'eti, plijevem (ili plijeviti, plijevim): čupati plijevor 
u vrtu ili u polju. — kopiti, kopim: okopavati (na pr. kukuruz, 
trs ). — hlaštiti (starohrv.), očistiti. — razgruhati , razgruham: 
rastući. 

170. Ograda, f. ono, čim se što ogradi; ovdje u prenesenom 
značenju: ono, što je ograđeno ; vrt, bašča, gradina. 

178. hahuljati, hahuljam (starohrv.) : ginuti, venuti. 

može opsilit, ne može uzeti, ne može predobit. Oni 
umovi jasni, ona dična pera, one hrabre misli, ona 135 
ponosita ćud slavnih umnikov narodnih, koji svoj rod 
uzljubili, njega pomagali, a svoju slavu njemu oporu- 
čili: oti ozidali branik nerazoriv nerazboriv; jer duh 
i krv, to je zidarija božja; nikad narodna krv, nikad 
narod onih se duhov svojih ne odbi, koji ga učili i 190 
njemu se mučili, zoricu duha njemu privodili, na svo¬ 
jem ga krilu dizali, ime mu svijetlom obasjavali, a 
spomen u vijekove zanesli. 

Rad, knj. 3., 20. i 23. 

Aforizmi. 


Našijem strastim ni kraja ni konca; na razgradi 

jedne uhvatila temelj druga. 

* 

S nejednaka srca više je omraze med ljudi, nego 
s nejednake glave. 

Uzrok smirenosti sretnijeh ljudi oni je mir, koga 

im dobra sreća u ćud zametnula. 

* 

0 sunce ni o smrt ne možeš oči uprijeti. 

* 

Bila koja i najgrješnija strast naša, mi se njom 

još ponosimo, samo je zavist bojažljiva i sramežljiva, 

niti je itko za svoju priznaje. 

* 

Nikakvim pretvaranjem one ljubavi zadugo ne 
pokrismo, koju imamo, niti one utvorismo, koje ne 
imamo. 

* 

Kako je god lako sama sebe prevarit toga ni ne 
opaziv, isto je tako teško druge prevarit, da oni toga 
ne opaze. 

Ako smo radi uljudni da budemo i da ugodimo, 
ne smijemo sitničarit ni dlake cijepati; što je prava 
uljudnost, u nje je žica tanka ali čvrsta. 

Čovjek dosjetljiv bio bi dosta puti u smetnji, da 
ne ima glupa društva. 

* 

Malo je ljudi tako mudrih, da bi voljeli koristan 

ukor nego lažljivu pohvalu. 

* 

Ne preziremo svakoga, u koga je kakvo zlo, no 

preziremo svakoga, u koga ne ima nikakva dobra. 

* 

Grijesi na duši kako rane na tijelu: koliko ih 
god liječio, nikad ne zarastu i svaki čas otvorit se 
mogu. 

* 

Nestrepivost velika je sila duše, s koje ona ne 
poznaje ni smetnje ni nereda ni zabune niti ičega, 
što uoči velike pogube dušom potresti može ; s nje¬ 
zine sile junaci za mira miruju, niti se izgube, kad ih 
snađu najstrašniji događaji, kojim se nitko nadati 
ne mogao. 

* 

Ima opakijeh ljudi, kojih se ne bi toliko bojati, 
da što dobro u njih nije. 

* 

Kad mi nahodimo mnogo načinov u istome poslu, 
ne mislimo, da je to plodnost našega duha, nego nam 
se on, baš zato, što je slab, zabuši od onoga, što 
u mozgu zavre, te ne umije ono pravo odabrati. 

i 

Malo komu da nije milo povrnut malu kakvu 
ljubav; gdjekoji zahvalit će za osrednje; ali prema 
velikoj gotovo svatko osta nezahvalan. 


39. zabušiti se, zapanjiti se, iznenaditi se. 


20 

25 

30 

35 

40 


— 65 — 


5 










45 


Mislimo, da mrzimo na laskanje, a mi ne mrzimo 
nego na način, kako nam ko laska. 

* 

Izgubimo kadšto koga, za kojim nas više kao 
tuga hvata, nego da bi nas srce boljelo; a za kojim 
drugim opet više plačemo, nego što ga žalimo. 

* 

_ Čegagod sitna duša svojim umom ne dosiže, to 

odsuđuje. 

* 

Gdjekoja svojstva, koja su dobra, mogu se, 
ako smo ih po naravi stekli, prometnut u zla; a 
druga opet nikada nisu vrsna, ako smo ih prisvajali; 
tako je na priliku bolje, da nas razum nauči, kako 
čemo gospodarit i komu vjerovat, a naprotiv niti je 
ko dobrotiv niti je junak, ako se kao takav već 
rodio nije. 

* 

Kako za svitanja svaka se stvarca iz mraka po- 
mila, tako i za sreće, kad pukne, vidjeti je svako 
dobro naše i svako zlo. 

* 

Zato mrzimo na tuđu taštinju, jer je uvredljiva 
za našu. 

* 

Ponos tako dolikuje čovjeku zaslužnu kaogod i 
ures i ukras lijepu čeljadetu. 

*! 

Kad proničemo kao da proričemo i zato ni s ko- 

58. pomilati se, pomaljati se. 

jega svojstva duha ni oholiji našoj bolje brk raste nego 
5 toga pronicanja. 

Kad nas sreća iznenad zateče i na visoko stavi, 
ne provodiv nas donle stubu po stubu, a ni mi opet 
tomu se ne nadav, onda je gotovo nemoguće, da se 
tamo udržimo i da mjesto, kako treba, zauzmemo. 

Prijevod iz francuskoga. 

Rukopis u Arkivu Jugoslav . Akademije. 


66. ni, dat. pl. mj. nam (ni mj. nam govori se i danas u 
Crnoj Gori). 

Život Julija Agrikole. 

(Prijevod djela Kornelija Tacita: ,,De vita et 
moribus Julii Agricolae". 

1. Starinski je običaj ispričat unukom, čim se 
bavili muževi slavni, čemu li navicali; a ni naša ga 
doba, prem za svoje malo da haje, izvrgla nije: kad 
golema čija i dobrinja plemenita premogla i svladala 
opačinu (bez koje niti je države velike ni male), slijepu s 
nepravdu i zavist. Nu u naših starih, nesamo što su 
više sklanjali na djelo spomena dostojno, te i prilika 

k tomu bivala bolja, nego i umovi slavni, iznoseć' 
med ljude dobrinji spomenik, nikomu se ne ulagujuć', 
niti za čim hlepeć', nitko ih mitio nije do čitave im 10 
duše. Veća stran, pisati svoj život, sudili su, da to 
nije oholija, nego da se uzda u svoje poštenje ; i nitko 
stoga nije zazirao od Rutilija ili Skaura, ni što kle¬ 
vetao. Tako dakle onda, kad dobrinje najlakše niču, 

2. navicati, trajni glagol prema svršenom: naviknuti. 

4. dobrinja, f. krepost (u moralnom smislu); a riječ kre¬ 
post u Kurelčevu prijevodu „Agrikole" znači: krepost vojničku 
(virtus militaris). 

11. veća stran, veći dio, većina. 

13. P. Rutilije Rufo, državnik, govornik i stoik, koji je na¬ 
pisao svoju autobiografiju (,,De vita sua“). — M. Emilije Skauro , 
konzul god. 115. pr. Kr., koji je također opisao svoj život (,,De 
vita sua“). 

tad ih najbolje i cijene. Nu meni, naumivši povijedati 
život čovjeka jur mrtva, trebalo je ipak isprike, koje 
ne zaprosih, da mi nije kosnuti se vremen svakoj 
dobrinji zlobnih i opornih. 

2. Čitali smo, kako se radilo o glavi Arulenu 
Rustiku, što je branio Peta Trasiju, a Hereniju Se- 
necionu radi Priska Helvidija; te nesamo da se raz¬ 
jarili na njih, nego na iste još im i knjige, čim trojaci 
odabrali čeljad, koja na skupištu i sajmištu spomenike 
najbistrijih umov na ognju da sažge. Domišljahu se 
valjda onim ognjem zatrti glas naroda rimskog i slo¬ 
bodu savjeta, i svijest svega roda ljudskog, te zato 
protjeraše i učitelje mudrosti, i svaku dobru umiću 
iz domovine prognaše, da uznemogbudeš namjeriti se 
i na što poštena. Veliku odista dokazasmo ustrpljivost; 
te dočim se vidjelo za dobe stare, dokle ga mož* 
sloboda, tako mi, dokle ga mož’ rapstvo, gdje od 


19. Arulen Rustik, znameniti državnik, filozof stoičke škole 
i historik pod vladom Flavija. Car Domicijan zapovjedio je 
god. 94., da ga ubiju zato, što je napisao knjigu, slaveći Peta 
Traže ju, državnika i stoika uzvišena značaja, koji se protivio 
opačinama Neronovim i za to junački podnio smrtnu kazan. 

20. Herenion Senecion bi za vlade Domicijanove smaknut, 
jer je hvalio stoika Helvidija Priska starijega, koji je za cara 
Vespazijana pogubljen krvničkim mačem. 

22. trojaci, triumviri. 

23. skupište, n. zborište (lat. locus comitiorum); mjesto, gdje 
su se sastajale skupštine naroda rimskoga (comitia). — sajmište, 
n. ili sajam, m. forum, trg (mjesto u Rimu, gdje se sudilo). 

26. savjet, m. senat (lat. senatus); savjetnički, senatski. 

27. umića (starohrv.), f. umjenje; umjetnost i nauka. 

31. rapstvo (starohrv.), n. ropstvo, robovanje. 

bijede proiskivanja ni što progovorit smiješ ni počub 
I da možeš tako i pozabit kako i obmučat, to nesamo 
glasa, dali iste nam još i pameti nesta. 

3 . Sada ga istom malo odahnusmo; i premda je 3* 
odmah početkom prcblaženoga vijeka Nerva Cezar 
gospodovanju slobode primijesio, te Nerva Trajan 
svaki dan sreću vremen razmnožava, i gdje nesamo 
željeti i nadati se možeš životu bez pecali, nego i 
tvrdo o tomu s’ uvjerit: ali je po naravi krhkosti ljudske *<> 
zlo jače nego lijek; te kako tjelesa naša sporo rastu, 
a naglo utriplju, tako i umove ter nauke lakše ih 
potapta nego uskrisi. Uzmi k tomu slast lijenosti iste: 
jer nam se lotrovanje, isprva mrsko, napokon svilene. 

Pak za ovih petnaest godin, dobar pedalj kratka nam 45 
života, koliko ih ne skapa što po čemu, nu lje po¬ 
najbolji s bjesnoće gospodarove ? Malo ko, recimo, 
preosta živ, ne iza drugih nego istih nas, čim ga 
tolika ljeta iz sredine života otkrojilo, te mladenci 
mučke k starosti doljezli, a starci međaše prihvatili. so 
Ipak mi se ne uzgrusti ostaviti spomen prvanjemu 

32. proiskivanje, n. uhođenje. — Kako su se uhođenja bila 
uvriježila za cara Domicijana, pripovijeda Tacit u An. IV. 69. 

33. pozabiti, zaboraviti; starohrv. zabiti, zabudem. 

36. Nerva Cezar t. j. M. Kokcej Nerva (god. 96.-98.) 
postao je carem iza umorena silnika cara Domicijana, a poslije 
smrti Nervine upravljao je rimskim carstvom M. Ulpius Tra¬ 
jan us, rodom Španjolac, od god. 98. —117. 

42. utriplju (starohrv.), ginu, obnemognu, ukoče se. 

43. potaptati, potlačiti. 

44. lotrovanje, n. besposlica. 

47. gospodar, m. u prijevodu ,,Agrikole“ znači: car. 

50. međaš, m. ovdje: skrajna granica (života). 

rapstvu, a svjedodžbu dobroj česti sadanjoj, ako ga 
i uspišem neohvano i bez začina; nu čim je knjiga 
namijenjena u čast mojemu tastu Agrikoli, nadam se, 
ako li je ne pohvale, da mi bar oproste. 55 

4 . Kn. Juliju Agrikoli, niklu iz roda stara i gla¬ 
sovita, selitve u Foru Juliju, oba su djeda bila pro- 
skrbnici cesarski, plemići dakle na konju. Otac 
Julijev, Julije Grecinjanin, reda savjetničkog, poznat 
s nauka vitijskog i mudrinjskog, baš po tomu si do- 00 
bavio gnjev Gaja Cezara. Jer kad mu ukazali osva- 
diti M. Silana, a on ne htio, ubiju ga. Majka mu je 
bila Julija Procila, poštena kako malo koja. Na nje 
krilu odgojen i njegovan, dok još bio djetić i doraslić 
svemu je izvikao, čemu je čast i što je kakva pri- <>5 
lika; a uhranilo ga od grijeha i napasti nesamo što 
je po *sebi momak bio dobar i čitav, nego i to, što 


52. čest (dobra), f. sreća. 

53. neohvano, adv. neuglađeno, priprosto. 

57. selitva, f. naseobina (lat. colonia). — Forum Julii u 
Galiji narbonskoj kraj mora. — proskrbnik, m. lat. procurator; 
carski prokuratori bijahu financijski činovnici u pokrajini. Oni 
bijahu počevši od Augusta vitezovi ili slobodnjaci, koji su zbog 
ove časti odmah postali vitezovi. 

60. vitijski, adj. govornički (u jeziku staroslov. i u starih 
hrv. pisaca). — mudrinjski, adj. od imenice mudrinja, f. filo¬ 
zofija. 

61. Gaja Cezara t. j. cara Gaja Kaligule, koji je vladao 
od god. 37.—41. — ukazati, zapovjediti. 

62. M. Silan, tast cara Kaligule. Na Silana posumnjao je 
Kaligula, da će mu preoteti prijesto, pak je otac Agrikolin trebao 
da ga tuži na smrt, ali ovaj to nije htio učiniti i zato bi od cara 
pogubljen, a Silana prisili Kaligula, da sam sebi prereže vrat. 

64. djetić, m. dječak. — doraslić, m. mladić (dorastao momak). 

66. uhraniti, učuvati. 

mu je Masilja učiteljicom bila, koja mu naukom upra¬ 
vljala; mjesto zgodno, gdje su ga čeljad uljudna po 
grčku, a uza to štedljiva po župljansku. Još mi je 
na pameti, kako mi je sam pripovijedao, gdje on za 
prve mladosti življe bio prionuo uz mudrinju, negoli 
se podobi Rimljaninu, te još savjetniku, nu da majka 
razborita duh mu uspregla goreć’ i praskav. Nije 
čudo: um visok i strmovit trgao za onim, što je lijepo 
i hubavo, za slavom, što je golema i uzvišena: nu 
ga je u tom bio više iskren nego šegav. Poslije ga 
razum i godine ulagodile, i što je najteže, u tomu je 
uspio: da mu mudrost nije šenula. 

5. Rat i oružje najprvo je svikao u Britaniji pod 
oči Svetoniju Paulinu, vojvodi žustru i trezvenu, i 
ovaj s pošte svojim ga odabrao suložnikom. Nit se u 

68. Masilja (lat. Massilia), grad u Galiji narbonskoj, danas 
Marseille. Od Augustova vremena često su mladi Rimljani po¬ 
lazili u Masiliju, da se uče, možda stoga, što su ondje bili bolji 
običaji nego u Ateni. 

70. župljanski, adj. pokrajinski. 

73. podobi se, dolikuje. — savjetnik, m. senator, član rim¬ 
skoga senata. Rimljani slabo su cijenili nastojanje oko filozofije, 
a odličnike, ako bi jače prionuli uz filozofiju, neki su carevi 
rimski kao svoje protivnike i progonili. 

76. hubav , adj. ubav, lijep. 

77. šegav, adj. oprezan, lukav. 

79. mudrost nije šenula t. j. Agrikola sačuvao je uvijek 
pravu mjeru, dok su neki stoici njegova vremena precijenili mu¬ 
drost, izazivali srdžbu opakih careva i pogibali, a bez koristi za 
javni život. 

81. Svetonije Paulin, vješt vođa, koji je upravljao od go¬ 
dine 59.—61. Britanijom. 

82. pošta, (od počta) f. poštovanje. — suložnik , m. drug 
u šatoru. 

Agrikole onako pusto, po navadi mladićev, vojevanje 
provrglo u lastovanje; ni stoga, što koljenik bio, on 
se zato ulotrio ni razbludio ili kojekud pohodio: naučit 
mu se čega ili ne naučit; nu je nastojao raspoznati 
krajeve, upoznati se s vojskom, od vještijih štogod 
prihvatiti, za onimi s’ povesti, što su bolji, hvalisavo 
s’ ne zaticati, ni rad straha i od čega s' odbijati, te 
ratujuć’ da bude i predljiv i prionljiv ujedno. Ni ga 
bi prvo kad Britanija u takvoj muci i neprilici, nit se 
ikad tako ukolebala. Stare vojnike pobilo, selitve 
požeglo, vojske pohvatalo, jednom se ga pobij, da 
obladaš, a drugi put, da glavu izneseš. I premda je 
drugi tuj promišljao i upravljao, te sva oblast i slava, 
što je krajina opet zadobita, dopala vojvodu, nu se 
mladenac tom prilikom uhitrio, uvježbao i razbadrio, 
te na srcu rat mu ukresao oganj slave junačke, ne¬ 
prilične za onakih vremen, gdje, kako si vrsniji, svaku 
ti na zlo tumače, niti je komu manje velika se glasa 
plašiti nego zla. 

6. Pošad indi u grad, da prihvati službe, zaruči 
se s Domicijom Decidijanom, čeljadetom roda svijetla. 


84. lastovanje, n. besposlica, dokolica; lastovati, biti 
■dokon, raskalašen. — koljenik, m. tribun (vojnički). 

85. ulotriti se, podati se besposlici. 

89. zaticati se (ikavski) mj. z at jecati se, zaricati se, hva¬ 
lisati se. 

90. predljiv (starohrv.), onaj, koji preda; strašljiv.— prionljiv, 
adj. onaj, koji za što prianja. 

94. obladati (postalo od ob-vladati), obrvati, posvojiti. 

97. uhitriti se, postati hitar (vješt). — razbadriti se, postati 
badar (žestok). 

102. pošad (starohrv.) mj. pošav, pošavši. — indi, adv. dakle. 


85 

90 

95 

100 

S ote mu ženidbe, premda strmitelju na što veće, 
pribude i dike i snage. Živjeli su u slozi divnoj, uzaj- 105 
miče milujući se, jedno prepočitujuć’ drugo; samo da 
čim je grješnija žena zla, tim je dobra pohvalnija. 
Dopala ga Azija, da bude poreznikom, uz namjesnika 
Salvija Ticijana. Ne podmitilo ga ni jedno ni drugo, 
premda krajina bila bogata, te za izjelice nikad bolja; rio 
a i namjesnik, bud na koju nespor lakomiju, volje bio 
svaku mu oprostit s draga srca, samo li se i on uzaj- 
mice ogluši na bezakonje mu. U kući mu s’ rodila 
kći, da mu bude s nje pomoć i veselje, jer koje vri¬ 
jeme prvo bijaše izgubio sina. Skoro zatim provede 115 

istiha i na miru sve ono vrijeme, za kojega bio po¬ 
reznikom, poslije koljenikom sebarskim, pak kolje- 
nikom godišnjim, poznavajuć’ vremena Neronova, za 
kojih se lotriju cijenilo, da je mudrost. I dok načel¬ 
nikom bio, sve tako se vladao i mučao: jer ga ne 120 


104. premda, ovdje: upravo, baš. — strmitelj , m. imenica 
izvedena od starohrv. glagola str miti istrmiti se, nastojati 
oko čega, težiti na što. 

105. pribili, pribudem (starohrv.): prirasti. 

106. prepočitati, više cijeniti, štovati; počitnik, štovatelj. 

108. Azija se naročito zvala pokrajina u zapadnom dijelu 

Male Azije. — poreznik , m. kvestor. — namjesnik, m. prokonzul. 

117. koljenik sebarski, pučki tribun. — koljenik godišnji, 
tribun godišnji (tribunus annuus). 

119. lotrija, f. besposlica. — načelnik, m. pretor. Red časti 
bijaše ovaki: kvestura, edilitet ili pučki tribunat, pretura i najzad 
konzulat. Agrikola bijaše kvestor u Aziji god. 64., tribun pučki 
god. 65., pretor god. 68. Pretori su za careva pored jurisdikcije, 
koju je August u neke stegnuo, donekle zahvaćali u upravu, a 
dužnost im bijaše priređivati svečane igre u cirkusu ili u teatru, 
u početku s pomoću same države, a kasnije samo o svojem 
trošku. 


— 74 


bijaše dopalo sudit. A što su igre i sujete službene, 
udario je srednjim putem, ni sporeć’ ni prosipljuć’, jer 
što je ko dalje od raskoš, pobliže dobru je glasu. 

Kad ga poslije Galba odabrao, da božnicam priloge 
progleda, što pomnjivije sve proiskav učini, da ničije 125- 
ruke svetinje koje taknule se nisu do Neronovih. 

7 . Ono ljeto zatim teška je rana zadjela to njega 
to kuću njegovu. Jer brodovi Otonovi kojekud se 
skitajući čim ga po dušmansku napadahu na Inteme- 
ljane, pleme ligursko, majku Agrikole na nje selih J3* 
ubiše, ter ta sela i veliku čest očinstva ugrabiše, što 
je uzrok krvi i bio. Čim je dakle Agrikola spješio, 
da majku sahrani, zateče ga glas, da se Vespazijan 
za carstvo hvata, te se odmah pribije uz njegovu 
stranu. U početak je gospodovao i gradom upravljao i3s 
Mucijan, jer je Domicijan vrlo mlad još bio, te od 
očeve sreće ugrabio samo razuzdani život. Mucijan 
pošalje Agrikolu, da sakupi vojsku, i kad vidje, da 

121. sujeta, f. taština (iz jezika crkvenoga). 

122. sporiti, sporim: umnožiti; činiti, da što kome napre¬ 
duje (isp. nasporiti). 

124. božnica, f. hram. — prilog, m. dar (hramu). Neron 
oteo je iz hramova zavjetne i triumfske darove od srebra i zlata, 
da poslije velikoga požara u Rimu god. 64. uzmogne obnoviti 
grad i naročito sagraditi zlatnu kuću. Neron je otimao i božanske 
kipove, te ih davao majstorima, da ih preliju. 

128. God. 68. bijahu carevi jedan za drugim Galba, Oton 
i Vi te li je. God. 69. zavlada Vespazijan, proglašen carem u 
Judeji i u Egiptu. Vespazijan, koji je vladao od god. 69.—-79., 
otac je Titov i Domicijanov. 

130. Ligurija, današnja Genova i Nizza sa dijelom Piemonta. 

135. gradom t. j. Rimom. 

136. Domicijan, sin Vespazijanov, bijaše uto star istom 
18 godina. 


— 75 — 







ovaj to obavio pošteno i oštro, izruči mu puk dva¬ 
deseti, koji dugo bijaše oklijevao da prisegne; jer se 
govorilo, da je predšasnik nešto mutio, tako da istim 
poslom svjetničkim odveć je silovit bio, te se ga pla¬ 
šili, a ni posal načelnički u red ga spravit ne mogao, 
ne zna se, sa svojega li duha ii s onoga u vojsci; 
te tako njega izabrali nasljednikom, a zajedno i osvet¬ 
nikom, i po rijetku i u koga usprezanju i smjernosti 
svojoj volio je, da ko pomisli, da poslušne ih zatekao, 
nego u posluh doveo. 

8. Tad je upravljao Britanijom Vetije Bolan s li¬ 
jepa i mirovitije, negoli krajina tako surova tog do¬ 
stojna bijaše, jer mu je Agrikola ustavljao silu i ne 
dao plamenu da prehvati, umijuć 1 on posluhnuti, te 
navikao ono, što je pošteno, udružit s onim, što je 
korisno. Doskora- zatim dopao je Britaniju Petilije 
Cerijal, što bio vijećnik. Ko je što valjao, nastalo mu 
prilike, da pokaže. Isprva je služeć’ pod njim bilo 
muke i stradanja, nu doskora te dopalo i slave. 
Gdjekad on izruči koju hrpicu, da vidi, pak dobro li 
ispalo, vojske i više. Nu se nikada zato Agrikola 
slaveć’ preuzeo, nego svu sreću odbijao na onoga, 
što je začeo, dakle na vojvodu. I tako valjan sa po- 

139. puk , m. legija. 

142. posal (starohrv.), m. legat, poslanik; posal svj et¬ 
nički, legatus consularis; posal načelnički, legatus praeto- 
rianus. — Poslom svjetničkim, dat. pl., dakle: dvadeseti 
puk (legija) bio je silovit legatima konzulskim, te se ga oni plašili. 

149. Vetije Bolan , namjesnik u Britaniji od god. 69.—71. 

154. Petilije Cerijal jedan od najčuvenijih vođa u Vespa- 
.zijanovoj vojsci, namjesnik u Britaniji od god. 71.—74. 

155. vijećnik, m. konzul. 


140 

145 

150 

155 

160 

sluha, a sa stida nehvastav, niti mu je ko zaviđao, 
niti on bez slave ostajao. 

9 . Kad se sa posalstva u puka bio povratio, 
Vespazijan ga med starešince primio, te mu poslije 165 
izručio krajinu Akvitaniju, po dostojnosti od najprvih 
i sjajnu: to upravljati ju, to i nadati se, da bude 
vijećnikom, na što ga i namijenio. Misle mnogi, da 
umovi vojnički nisu tankoviti, jer da stoborska pra¬ 
vica, neplašiva i krupna i rukom se pomažući, ne no 
umije hitrovati na sudu. Nu Agrikola, po razboru 
svom naravnomu, još i med onimi, što togu nose, 
sudio je lako i pravedno. Nu da razdvojimo u njega 
vrijeme, kad je radio, od onoga, kad se odmarao. 

Kad bi to zahtijevao sajam ili sud, tuj ti ga ozbiljna, ns 
pomna, oštra, a gdjekad i meka; čim bi službu ovršio, 
poglavaru ni traga. Niti je on bio kada tužan, ni 
drzovit, ni lakom, i što je vrlo rijetko: ophod prijazan 
ne činio uštrba gospodstvu, niti ga zato manje ko 
ljubio, što je bio oštar. Napomenuti u tolika čovjeka, iso 
da nije primao mita i da mu ruke svagda ostale čiste, 


164. posalstvo u puka, služba legata u legiji. 

165. starešinac, patricij. — Patriciji, koji pripadahu sena- 
torskim obiteljima, bijahu stari rimski plemići. Ali u ova vre¬ 
mena dobivahu i pojedine građanske obitelji patricijska prava. 
Pa kako je na koncu republike bilo već malo pravih od starine 
patricija, popunjavali su carevi njihove redove novim obiteljima. 

166. Akvitanija , pokrajina u južnoj Galiji. 

169. stobor, stoborje: tabor (lat. castra). 

171. hitrovati, biti vješt, okretan; hitrina, f. vještina, 
okretnost duha, lukavost. 

172. toga, gornja haljina, što ju je Rimljanin nosio u miru, 
kad je u javnost izlazio kao građanin; što togu nose, znači: 
građani rimski. 

bilo bi povrijedit mu dobrinje. Ni dobra glasa, za 
kojim se gdjekad i dobra čeljad povode, iskao nije, 
bud kojom hitrinom bud iznašajuć’ dobro svoje na 
vidik: jer niti se je takmio sa svojimi drugovi, niti iss 
se pregovarao sa proskrbniki; predobit ih, mnjaše, 
da je bez slave, a predobiven ostat, sramotno. Tu 
rabotu on obavljao ne posve tri godine; poslije ga 
odonud pozovu očekivat, dok ga načine vijećnikom, 
svi se domišljajući, da ga dopane krajina Britanska, 1% 
nije, kao da je on o tomu što prosuo, nu jer se sva¬ 
komu viđaše pravo. Nije glasu svagda bit lažljivu : 
gdjekad i pogađa. Za dobe, dok vijećnikom bio, meni, 
tada još mladu, kćer je svoju zaručio, na svako dobro 
priličnu. Poslije toga ju udomio. Čas zatim izruče mu 195 
Britaniju, pridav k tomu svećeništvo mostarsko. 

10. O narodih i pologu Britanije, o čem mnogi 
jur pisci spominjali, ne progovorim s njimi se nadticat, 
nu jer su ju tad istom spokorili. Ob onomu dakle 
istina sad progovaraj, o čemu se prvo, dok se ne 200 
doznalo, mnogo koješta šaralo. Britanija — od svih 
otokov, što ih Rimljani zapoznali, najveći — razastrla 
se nad Germaniju, sa zapada nad Španjolce, Vlasi 
joj se priziru sa juga, a sa sjevera tamo zemlje dalje 
ne ima, nu joj more, što ga tuj puklo naširoko, kra- 205 

188. rabota, f. služba (posao, radnja). 

196. mostar, m. vrhovni svećenik; lat. pontifex; sveće¬ 
ništvo mostarsko, čast u kolegiju pontifika. — Agrikola bi¬ 
jaše legijski legat u Britaniji od god. 69.—73., namjesnik u Akvi- 
taniji od god. 74.—76., konzulom postao je god. 77., a Britanijom 
je upravljao kao namjesnik od god. 77.-83. 

197. polog, m. položaj. 

203. Vlasi t. j. Gali. Isp. bilješku na str. 16., red. 295. 

jeve obija. Oblik sve Britanije knjigočije najzborniji, 

Livije od starijih, a Fabije Rustik od mlađih, prispo¬ 
dobili su odugu bljudu ii prosjeku. I jest podoba 
takva s ovopol Kaledonije, te stoga se razišao glas 
o čitavoj. Nu prostor zemalj bez kraja i konca, što 210 
se otisnuo prema obali skrajnjoj, ušiljio se poput za- 
gvozda. Ove bregove najozadnjijega mora tada prvi 
put rimski su brodovi oplovili i potvrdili, da je Bri¬ 
tanija otokom, te još otkrili i posvojili ostrova donle 
nepoznata, što ih zovu Orkade. Razgledala se i Tule, 215 
što ju dosad snijeg i zima zameli, nu more brodarom 
lijeno je i teško, te pričaju, da ga ni vjetrovi razigrat 
ne mogu : mislim, da zato, što su zemlje i brda tanko 
porasijana, a s njih zlo se vrijeme i prikuplja, pa 
duboko i vjekovito more, te sporo se mož' uljuljati. 220 
Narav i plimanje velikoga mora proiskivat niti je ova 
knjiga namijenila, a i mnogi o tomu su pisali, nu to 
samo pridam, da se nigdje more tako ne razvalilo; 
da se mnoge bistrine tud promeću; da uz brijeg nit 


206. najzborniji, najrječitiji. 

208. bljitdo, n. zemljan sud za jelo, zdjela. — prosjek , m. 
sjekira s obje strane oštra za prosijecanje. 

209. s ovopol Kaledonije, s ove strane Kaledonije. — Ka- 
ledonija, danas: Škotska. 

211. zagvozd, m. klin. 

212. najozadnjiji, najkrajnji. 

215. Orkadi, otoci pri Škotskoj, danas Orkneys. — Tula, 
nepoznat otok; neki naslućuju, da je to Islandija. 

221. plimanje, n. plima i osjeka. — veliko more, u Ku- 
relca: ocean. 

223. pridati, dodati. 

224. bistrina, f. struja. 

225 


je plime ni osjekli, nego da je zemlju kao zateklo i 
opasalo, te i brda joj i vrhove kao pogruzilo, 

11, Inače, ko je Britaniji prvi težak bio, ii do¬ 
maći sin ili prišljaci, o tomu oni, kako svi surovci, 
malo što znadu. Po tijelu struka su razlika: po tomu 
i sudi. Jer riđa kosa onih, što su po Kaledoniji, ter 
udesa im golema potvrđuju, da potječu od Germancev. 
A Silurac zarudjela lica i kudravi vlasi, te Španjolska 
im nasuprot, dokazuju, da su stari Iberci tamo se 
premakli i te strane zaljegli. Oni, što su Vlahom 
bliži, ti njim nalikuju, bud po sili sjemena, bud i po 
tomu: što sunce i zrak, ako se zemlje i razvrgle, 
jedan im struk dali. Nu jedno uz drugo prilika je 
pomislit, da su Vlasi susjedno ostrvo osvojili. Vjera 
im je slijepa povjera. Po jeziku mnogo nadaleko nisu. 
Namamiti koju pogibelj svaki je drzak, nu odbiti ju, 
kad hrupi, plašljivi su svi. Nu su Britanci ipak žešći, 
jer se nisu po dugu miru umekšali. I Vlasi bo, kako 
dočusmo, bili su bojnici na glasu, nu uz dangubu 
obišla ih lotrija, te sa slobodom i junaštvo ih minulo. 
To snađe i one Britance, što su otprva predobiveni, 
a oni drugi su takvi, ko što biše Vlasi. 


225. osjekal, f. osjeka. 

226. pogruziti (starohrv.), potopiti. 

228. surovac, m. barbar. 

231. udesa, nom. pl. od u d o. 

232. Silurac, gen. pl. — Siluri nastavali su današnji južni 
Wales. 

233. Iberi su od starine stanovali u Hispaniji, ali nigda u 
Britaniji. 

239. povjera, f. sujevjerje. 

245 

12. Sila im je u pješaku; gdjekoja plemena i na 
kolih vojuju, i tim je cijena veća; obično zaštićenik 
za štititelja. Negda su slušali kraljeve, sad se po kne- 
zovih sve razvrglo na strane i prijateljstva. Nit se 
ičim bolje okoristismo, vojujuć’ na te hrabre čeljadi, 
nego tim, što u slogu ne pristaju. Malo kad dvije tri 
župe da se sprave ujedno, kako da otisnu bijedu, što 
na svih ide. I čim tako svaki za se vojuju, svi ga 
propadaju. S magle i dažđev vrijeme u njih grsno, 
nu zime ljute ne ima. Dnevi su im dulji nego kod 
nas, noći bistre, te na dnu Britanije posve kratke* 
tako da od sumraka do sutona vrlo je natijesno. I kad 
oblaci ne smetaju, vidjeti je, govore, laskot sunca i 
obnoć, te da ono ni ponire ni iznire, nego istom mi- 
nuje. Valjda zato, šio na kraju zemlje plosnina, pak 
nije otkud sjenu se ostrmiti, te ne bude mraka, a noć 
zaljezla med zvijezde i vedro. Zemlja oliš masline i. 

248. zaštićenihi, m. podanik, koji je na kolima borac, a 
gospodar (štititelj) upravlja kolima. 

253. župa, f. u prijevodu Agrikole znači: pokrajina, ple¬ 
menska zajednica sa glavarom na čelu, općina (lat. civitas), dok 
latinsku riječ provincia Kurelac prevodi: krajina. 

255. dažđev, gen. pl. od dažđ. mj. dažd. — grstan, adj.. 
neprijatan. 

259. laskot, m. sjaj. 

260. ponirati (starohrv.), padati; zapadati. — iznirati, isho~ 
diti. — minuje, prolazi. 

262. sjen, m. sjena. 

263. vedro, n. svod nebeski. — U ono su doba mislili 
Rimljani, da noć postaje tek od zemaljske sjene. Zemlju su po¬ 
mišljali izbočitom pločom, ispod koje noću prolazi sunce od jedne 
strane (zapadne), da se ujutro javi na drugoj strani (istočnoj). — 
oliš, adv. osim. 


250 


255 

trsa ter inoga, čemu je nik po zemljah toplijih, svakim 
je žitom rodna i plodna. Sporo zrije, a brzo proklija, 
Obojemu taj isti je uzrok : mnogo je vlage i po zemlji 
i po zraku. Ima Britanija i srebra i zlata i još druge 
rude, za koju se boj bije. Ima i bisera u moru, nu 
je taman i olovinjast. Neki se domišljaju, da zato, što 
ga ne umiju pobirat, čim ga u Crvenomu moru od- 
liplju sa stijene živa i još dišuća, a u Britaniji onda 
ga istom prikupljaju, pošto ga otpralo. Nu ja ga lakše 
uzvjerovab, da je biseru čega ponestalo, nego nam 
lakomstva. 

13. Britanci drage volje i u vojsku davaju i pla¬ 
ćaju, i sve drugo, što carstvo ište, ovršuju, samo ako 
im ne bude krivice, jer je tako lako ne prebolješe, 
čim su pokoreni do posluha, a ne još do rapstva. I 
o prvomu Rimljaninu, pokojnom Juliju, što je prvi 
s vojskom u Britaniju uljezao, premda je sretnim 
bojem narod uplašio i obalu prihvatio, ipak prilika je 
reći, da ju potomkom pokazao jest, ali ne izručio. 
Nato ga nastanu domaći ratovi, i prve glave trgnu 
oružje na državu, te i kad se umirilo, dugo se za 
Britaniju ne pominjalo. Sto je August svjetovao, to je 

264. nik, m. ono što klija, niče; čemu je nik, što niče, 
uspijeva. 

270. Crveno more , danas: perzijski zaliv. — odliplju, ot¬ 
kidaju. 

279. Julije t. j. Julije Cezar, koji je dva puta, god. 55. 
i 54. prije Kr., provalio u Britaniju, ali bez trajna uspjeha. 

283. domaći (građanski) ratovi započeli su god. 49. pr. Kr. 
između Cezara i Pompeja, a prestali su istom god. 30. pr. Kr. ( 
kad ujedno počinje Oktavijan August kao prvi car vladati 
rimskom državom. Oktavijana je naslijedio car Tiberije (go¬ 
dine 14.—37. poslije Kr.). 

270 

275 

280 

285 

Tiberiju zapovijed, dakako! Nu je poznato, da je Ka- 
ligula oko toga navijao, Britanija da se uzme; nu on 
ako s jedne ruke ćudi je bio naumljive, to sa druge 
opet i kajalica brza; a i silno mu se namaganje na 
Germance istaštilo. Pokojni Klaudije on je to začeo, 290 
jer čim je prevezao pukove i vojsku, što je u pomoć, 
udruži u gospodstvo još i Vespazijana, te je odmah 
sve na bolje zaslutilo. Predobiše tamo nekolika ple¬ 
mena, kralje im pohvataše, a sreća na Vespazijana 
prstom pokaza. 295 

14. Najprvo tamo postave Aula Plaucija, što bio 
negda vijećnik; iza njega Ostorija Skapulu; jedan i 
drugi ljudi od rata; te doskora onu čest Britanije, 
što je najbliža, pokroje u krajinu. Nasele tamo i stara 
vojnika. Nekolike župe izruče kralju Kogidunu (i taj 3o« 
sve do naše dobe ostao najvjerniji), jer je to već stari 
običaj, što ga je narod rimski poprimio: da mu kra¬ 
ljevi budu oruđem rapstva. Poslije je Didije Gal ono, 
što prednjaci stekli, održao, i samo nekolike obrovce 
dalje pomakao, jeda steče glas, da je učinio više, nego 305 
bio dužan. Didija izmijenio Veranije, nu za ljeto dan 
umre. Iza njega Svetonije Paulin za dvije godine 
sretno je vojevao, nekoja plemena podložio i vojsku 
po stoborih umnožio. Na to se pouzdav nasrne na 
ostrovo Monu, otkud pomoć prihodila odmetnikom, 31« 


289. namaganje, n. pokušaj, pothvat. 

290. istaštiti, postati prazan, izjaloviti se. — Klaudije vla¬ 
dao je od god. 41.—54. 

304. prednjaci, predšasnici t. j. Plaucije i Ostorije, koji su 
prije Didija Gala upravljali vojskom u Britaniji. — obrovac, m. 
bedem, kula, utvrda (lat. castellum). 

310. Mona, danas otok Anglesey. 

te se za njegovimi ledi ono zbivalo, čenni on priliku 
zadao. 

15 . Jer čim posal otišao, Britancem odlane na 
srcu, te uzmu raspravljati, koja ga li nije nevolja 
s rapstva, i svaki svoju kazivati i tumačiti, te se uzaj- 3 i5 
miče podžizati: „Nije ti ga kud ni trpjeti, ako nismo 
radi, da nam toga i više naprte; da se ga nanosimo, 
kad nam se hoće. Imali smo prvo po jednoga kralja, 
sada nameću dva: poslanik krv ti ispija, a proskrbnik 
tvoju muku grabi. II ga oni složni ii nesložni, po nas 320 
zlo svakojako. Jedan ti ga čini silu i sramotu po 
satniku, a drugi po svojemu cafu. Njihovoj lakomosti, 
njihovoj pohlepi ništa se ne ote. Sto ti ga više koji 
uzme, to im je junak bolji ;i te nam sad jadnjaci kuće 
preotimlju, djecu odvlače i momke u vojsku pobiru, 325 
kao da umrti za domovinu toga baš ne znamo. Ta što 
je njih ovamo i prešlo, da malko razbrojimo, što je 
nas ? Tako čineć’ i Germanci jaram otresli, a ne brani 
ih more nego samo rijeka. Pak ako se njim hoće vo- 
jevati zato, što su lakomice i izjelice, to mi i bolje 330 
da se pobijemo, jer nam je stalo za domovinom, za 
ženom i rodom našim. Nije straha, da ga i oni ne 
odmaknu, kao što im je i Julije odmakao, samo mi 
budimo, kako su nam i stari bili. Te ako nas i uzbiju 
jednom ili dvaš, zato ne predajmo: sirotinja svagda 33s 


313. posal (starohrv.), m. poslanik (lat. legatus). 

316. podžizati (v. impf. prema p o d ž e ć i), raspaljivati. 

322. satnik, m. centurion (lat. centurio). — caf, m. sluga, rob. 
326. umrti (dijal.) mj. umrijeti. 

328. Germani razbili su god. 9. poslije Kr. u teutoburško* 
šumi vojsku rimsku, kojoj bijaše na čelu Varo. 

335. dvaš, dvaput. 

žešće napada, a i borac je tvrđi. Ta milo nas je već 
istim bogovom našim, čim na drugom negdje otoku 
to vojvoda to vojska mu boravi rimska. Pak što je 
najmučnije bilo: evo nas već i u dogovoru, a zateći 
se od njih na njemu veća je napast nego vojevati." 

16 . Tako se uzajmice podgovarajuć’ — pod Boa- 
dicejom, ženom kraljevskoga roda (jer u njih, kad je 
vojna, to muško to žensko svejedno), svi pristaše uz 
rat, ter goneć’ vojnike po obrovcih rasijane i pre- 
dobiv stražare na oružju, napaše na selitvu istu, srce 
tobože rapstva. Nit onako ljuti, kad predobili, ikoje 
strahote ominuli, koju surovci činit navikli. I da Paulin, 
odmetu se dočuv, brže ne priskoči, Britanija ode; nu 
s jednoga boja sretna, što ga imao, opet im bi izno- 
vice navicati jarmu. I odsad ponajviše oružje bi no¬ 
sili, bud što se bili odvrgli, ili što se koji njih plašili 
posla posobice. Čim Paulin, inače vrstan, bude osor- 
ljiv prema podložniku, te, i svoj osvetnik, s ljudi ga 
uzeo odveć nemilo, pošlju Petronija Turpilijana, tobož 
uprosljivija, jer ne zna, što ko počinio, i zato ga lakše 
umekšat. Te ovaj, kad izmirio, što bilo, niti što po- 
čimljuć', izruči krajinu Trebeliju Maksimu. Trebelije 
mlitavac, što rata i ne okusio, održa krajinu po tomu, 
što bio svačija priklonica. A i surovci, pošto ih gri¬ 
jesi zamamili, omekšali i s našimi se mirili. Nu i ra¬ 
tovi su domaći, što nastali, tu mlitavost ponekle mogli 
ispričati. Ali je stoga nikla nesloga, čim se vojnik, 
sto je viknuo ratu, plandujuć’ rasprokšio. Trebelije 

345. stražara, f. utvrđeno mjesto, vojnička posada (lat. 
praesidium). 

352. posla t. j. legata. — posobice, adv. osobito. 

355. uprosljiviji, blaži. 


340 

345 

350 

355 

360 

bježeć’ i kojekud se krijuć’ gnjevu vojske izmače, nu 
sramotan i ponizan opet joj se nametne. Nu kao da 
se pogodili: vojska da čini, što ju volja, a vojvoda 
da ostane zdrav i čitav, — te ga buna krvi ne pro¬ 
lila. A baš ni pod Vetijem Bolanom, čim ratovi do¬ 
maći još i sad trajahu, Britanije mnogo ne stezali. 
Prema neprijatelju ta ista mlitavost, a u stoboru taj 
isti prkos. Samo što na Bolanu krivice ne bilo, niti 
ko na njega za kakvo zlo djelo zamrzio, te bi ljudi 
više ga milovali nego ugledali. 

17. Nu čim uza vas koliš svijeta Vespazijana do¬ 
pala i Britanija, odmah ga nastaše veliki vojvode, vojske 
odabrane, a vragovom srce klonu. I zadade straha 
Petilije Cerijal, kad udario na župu Brigantsku, o 
kojoj glasaju, da je, što je god krajine, u njoj najviše 
ljudstva. Mnogo se je puti s njimi pobio i dosta kr¬ 
vavo : sve im gotovo strane zavojštio, te ih predo- 
bivao. I da ga je dopao nasljednik ini, što Julije 
Frontin, razori mu vaskoliki glas prisluge njegove; 
nu ovaj (u koliko se smjelo) veliki muž, čim breme 
tolike slave na njega spalo, lijepo ga održa, te dobi 
na oružju Silure, pleme ratno i krepko, premogav to li 
mužastvo protivnika, to li nezgode krajev. 

18. U tomu je stanju sreće nejednake, gotovo 
pod jesen, Agrikola Britaniju zatekao, kad jur vojnici 
o pohodu kakvom ne misleći ni za što se više ne 
brinuli, a suparnik na priliku odgađao. A nešto ranije 

374. koliš, m. okoliš, okrug. 

376. vrag, m. ovdje: dušmanin, neprijatelj. 

386. mužastvo (starohrv.), n. muževnost, hrabrost. 

389. pohod, m. vojna (lat. expeditio). 

390. suparnik, m. protivnik (lat. adversarius). 


365 

370 

375 

380 

385 

390 

nego on prispio, Ordovičani ono krilo, što na njihovoj 
međi vojevalo, malone sasvim bili smlavili. S ote dobre 
im kobi sva se krajina bila pouzbunila; a neki, premda 
jesu htjeli rat i junaštvo im pohvaljivali, ipak su mislili, 
da treba još počekati i novoga posla proučiti. Nu 
Agrikola, premda je ljeto bilo već minulo, da mu bila 
vojska krajinom rastresena, da je vojnik prije dobe 
već počivat uzeo, i sve kasno i nepogodno bilo za 
onoga, ko misli ratovat, te i nekim se viđalo bolje 
mjesta čuvati, koja su sumnjiva, — ipak je naumio 
sreću pokušat; te skupiv vojsku pod horugve, a pu¬ 
kove razrediv, i sa nešto pomoćnikov, čim ga Ordo¬ 
vičani u ravnicu ne smjeli, on glavom pred jatom, 
da ni drugih ne bude strah, naperi voj lijepo uz gla¬ 
vicu. I kad malone cijelo im pleme poklao, znajuć’ da 
glas ne smije ostidjeti, i da prvom srećom mnoge mož' 
uplašiti, naumi osvojit ostrovo Monu, štono spomenuh, 
da ga Paulinu, kad ga otimao, ostavit bijaše, jer se 
bila sva Britanija na noge podigla. Nu čim se tvrdo 
na što isto opremili ne bijahu, tu ga sad ne bude 
brodov, vojsku prevesti. Nu ju preveze krepkost do¬ 
mišljatog vojvode. Uzme ponajbolje od pomoćnikov, 
što su znali za gazove te umjeli plivat po njihovu: 
upravljajuć’ to sobom, to oružjem, to konjem ; ter 

391. Ordovičani, pleme u Britaniji, misli se, na otoku Moni 
(Anglesey). 

395. novoga posla t. j. novoga legata (namjesnika) Agrikolu. 

401. horugua (starohrv.), zastava (lat. vexillum). 

402. pomoćnici, pomoćnička četa (lat. auxilia). 

403. jato , n. četa (lat. agmen). 

404. voj, bojna vrsta (lat. acies). — glavica, f. brdo. 

413. gaz, m. na vodi ono mjesto, gdje se gazi, prelazi 
preko nje. 


395 

400 

405 

410 

uprtnice na stran, tako iznenada vodom usploviše, 
da protivnici zabušeni, čim ga očekivahu to sprave, 
to brodove, to more, najedanput pomisliše : da, čim 
ga oni tako vojuju, ništa im teško i neuzmožno biti 
ne može. Kad oni tako mir zaprosili i ostrovo pre¬ 
dali, stadoše Agrikolu na vas glas dizati i veličati, 
što ga je, unišav u krajinu, volio se mučiti i stradati, 
nego se, kako drugi, širiti i koga naveliko dočekivati. 
Niti se Agrikola stoga, što mu sreća prispjela, išta 
ponosio, a ni htio, da itko pobjedom ili pohodom 
prozove, što ih predobio i uspregao. Tako ni pišam, 
lovorom okićenih, pisao nije. Nu što se on više glasa 
klonio, to je veći narastao, jer se domišljali: čemu li 
se on unapredak ne nada, kad o veliku tako muči. 

19. Inače znajuć' krajišnikom za ćud, a s tuđe 
štete dokučiv, da ga oružjem ništa ne opravi, čim 
krivice traju: tvrdo je naumio ratovom podsjeći ko¬ 
rijen. Počimljuć' sobom i družinom najprvo je svoju 
kuću u red spravio, što za mnoge nije lakše nego 
vladati krajinom. Nije dao slugam ni slobodnjakom, 
da ruke u državu zameću; nije gledao prijateljstva, 
ni slušao preporuke ili molbe satnikov za kojeg voj¬ 
nika, nego, koji bi valjao, na tog bi se pouzdao. Do¬ 
znavao bi za svaku, ali ne nakazao svake. Malo li 
ko pogriješio, to mu oprostio, nu za veliko uzeo ju 
oštro. Više puti ne bi ga ni nakazao, nu mu je bilo 


415. uprtnica, f. prtljaga. 

416. zabušeni, iznenađeni, zapanjeni. 

425. pišam, gen. pl. mj. pisama. — Pobjednici vođe slali su 
senatu obavijesti u pismima ovjenčanim lovorikom. 

434. slobodnjak, m. na slobodu pušten rob, oslobođenik. 
438. nakazati, kazniti. 


415 

420 

425 

430 

435 

440 

dosta, da se kaje. U službe i uprave volio je po¬ 
stavljat onoga, koji ostane prav, nego da sudi onomu, 
koji bude kriv. Pobiranje žita i daće narod je lakše 
pregorio, što ga nije jedan davao više nego drugi; 
a ukinuo je koješta, što se bilo uvelo, samo da se 
može narod globiti, te mu je to više dodijalo nego 
ista daća. Tako mu ga trebalo iščekivati pred žitni- 
cami, dok ih ne otpru, kupovati žita i bez nevolje, 
a plaćati ga pošto poto. Još bi potjerali župljane u 
krajeve daleke i po stranputicah, da prve zime u 
kojekakve zabiti, kud ni puta ne ima, žito svezu; 
jer bi se malo njih okoristilo, da ga pri ruci bude. 

20. Ugušiv sve to odmah prve godine, mir na 
velik glas izišao; čim se ga prvo, bud s nehajstva ii 
grdosti vojvod, ne plašili manje nego istoga rata. Čim 
se zaljetilo, a on kupi vojsku, često med vojnike za¬ 
lazi, one, što bijahu čedni, pohvaljuj, a pljačkare za¬ 
uzdaj, stoborišta sam razviđaj, močvare i dubrave 
sam prohodi, suprotnika smirom zadirkuj, te izne- 
varce na njega nasrnuv sve mu poharaj, i dobro ga 
skleptav, opraštajuć' na mir ga zamamljuj. Tako mu 
postupajuću mnoge župe, dosad s nami se takmivši, 
taoce mu poslavši odsad zub pustiše. Ote župe, tako 

448. Britani su prije Agrikole morali sve plodine davati 
Rimljanima, a onda su ih sami od Rimljana kupovali. 

449. zupljanin, m. član jedne župe, plemenske zajednice, 
■općine. 

455. grdost, f. gordost, ponositost, oholost. 

458. stoborište, n. taborište (lat. campus castrorum). 

459. suprotnik, m. protivnik. — iznevarce, adv. iznenada. 

461. skleplati, zastrašiti, nagnati u strah. 

463. zub pustiše, okaniše se neprijateljstva; isp. uzeo zub 
na njega: postao mu neprijatelj. 


445 

450 

455 

460 

ih poslije stražarami i obrovci ogradismo pomnjivo i 
mudro, kako nijedne česti novije stečevine britanske. 

21, Druga je zima prohodila mirom bez ikakva 
žackanja, te se njom zdravo okoristili. Jer da se ljudi 
raštrkani i divlji, te zato baš i ratni, privedu na 
mirovanje i na lastovanje, stanu ih to ljudi to pogla¬ 
vari nagovarat i pomagat, da grade kuće, hramove i 
sajmišta, pak bi uza to žurne pohvaljivali, a trome 
pokarali. Te tako s nevolje jedan uzmu naticati se 
s drugim. Sinove knezovske uzelo nastavljat na umiće 
gospodske, te preuznosit glave britanske nad vlaške, 
ne bi li oni isti, što malo prvo o jeziku rimskom ni 
čut ne htijahu, još i vitijstvo poželjeli. Stoga i nošnja 
naša osta dičnom, i toga uzela mah. Malo pomalo 
sišli i dalje, te ih skvarenost posve razbludila i ras- 
pregla; tuj ga trijemovi, tuj kupala, tuj gozbe sre¬ 
đene što sputnije. Što su blune, ti su govorili, da je 
to pitomija, a s dobre česti išlo je na rapstvo. 

22. Treća godina vojevanja nova je plemena ot¬ 
krila, čim do blata Tavskog sve narode satrlo. Zato 
neprijatelj strahom poplašen vojske naše, premda iz¬ 
mučene nemilim vremenom, podraživati ne smio, te 
nam je bilo kad obrovce podizat. Upazili su vještaci, 
da ni jedan drugi vojvoda tako mudro zgodnih mjest 
ne obirao, i da obrovca kojeg, što ih Agrikola na¬ 
mjestio, niti je kada oteo dušman, nit ikada koji ostao 


472. naticati se (ikavski) mj. natjecati se. 

476. vitijstvo, n. rječitost (lat. eloquentia). 

480. sputan , adj. doličan. 

481. pitomija, f. uljudba. 

483. blato, n. zatok ; plitka obala, koja je za plime pod 
vodom, a za osjeke zamuljena. 


465 

470 

475 

480 

485 

pust, budi s ugovora budi sa bježanja. Napadalo se 490 * 
često, a da ne bude neprilike, ako ih obastru, dobi¬ 
vali su hrane za svu godinu. Te tako se nije bilo 
čega plašiti zime i svaki se uzdao u se ; čim supar¬ 
niku ništ’ ne opravivši srce padalo, jer ga bio navikao 
štetu ljetnu ispravljati srećom zimskom; nu sad ga 495 
gonili to ljeti to zimi. Nit je ikada Agrikola, pohlepan, 
tuđe slave prihvatao: satnik ili nadstojnik imao je 
svom junaštvu svjedoka pouzdana. Govorilo se, da 
je bio okrutan, kad bi koga karao; nu kako je bio 
uljudan uz dobre, tako je uza zle bio zlovoljan. Nu soo 

njegov gnjev brzo bi se ispario, nit se bilo komu 
plašiti, da nije podjamnik ili podmuklica: volim koga 
i uvrijedit, mislio je, nego biti kivan na njega. 

23. Ljeto, što bilo četvrto, na to uložili, da uzdrže, 

što su prihvatili. I da je podnosilo mužastvo vojske i sos 
slava imena rimskog ne prodirati dalje, do nekoga 
konca jur bijahu domakli; jer dvije drage morske, 

Klota i Bodotra, s plime i osekli obojega mora tako 
se strahovito jur zatisle i usunule, da ih sada samo 
prostorac vrlo tijesan rastavlja. I tuj se stražare po- 510 ' 
razmetale, a svaki se zaton obližnji prihvatio; a vraga 
otisnuli prijeko, kao tobož na ostrovo drugo. 

24. Petog ljeta vojevanja, i prvi put po moru 
s vojskom se prevezav, s nepoznati doslije plemeni 

497. nadstojnik, m. prefekt (lat. praefectus). 

502. podjamnik, m. potajnik; koji pod kim kopa, buši; 
himbenik, intrigan. Riječi: podjamnik, podjamni i pod- 
jamstvo dolaze u starih hrv. pisaca (Budiniča, Divkovića, Della 
Belle, Mikalje). 

508. Klota i Bodotrija , morski zalivi: Frith of Clyde L 
Frith of Forth. 

često se borio i sretno ih premogao. I na onu stranu 
Britanije, što je prema Hiberniji, vojske opremio, ne 
sa straha, nego dapače s nekog očekivanja, čega li 
onda ne bi, kad Hibernija — što je lijepo med Bri¬ 
tanijom i Španjolskom, a ni moru Vlaškomu sa ruke 
— onu bi čest carstva, ka je najsilnija, smijesila je 
i skopčala, jedna drugoj u korist. Uzmeš li ju, kolika 
je: prema Britaniji tješnja je, nu ostrova našega mora 
preushodi. Zemlja i zrak, ćud i obikva ljudi gotovo 
sve isto kako i u Britaniji. Bolje im se sa trgovine 
i obrtnikov razaznalo za pristane i podoline morske. 
Agrikola bio, kao s prijateljstva, u sebe prihranio ne¬ 
koga kraljića njihovoga plemena, kojega, kad se narod 
uzmutio, protjerali, te ga bio namijenio, da mu se 
desi uz priliku. Od otoga slušao sam često, da s jed¬ 
nim pukom i sa nešto pomoćnikov teško ne bi svla¬ 
dati i podložiti svu Hiberniju, kolika je, i da s toga 
bi koristi i glede Britanije, kad bi svudaj rimsko lih 
oružje sagledala i sloboda joj susjedova s očiju se 
skinula. 

25. Onoga ljeta, kad mu redovanju nastala go¬ 
dina šesta, uze Agrikola one župe u pamet, što su 
onostran Bodotre, čim se razmogao strah, da se ne 
podignu sva plemena, što su ozgor, i da im vojske 
ne stanu po dušmansku prohađat. Dade indi zapo¬ 
vijed, da se sve luke na moru brodovi proištu. Agri- 

516. Hibernija, Irska. 

522. našega mora t. j. Sredozemnoga. 

523. preushoditi, nadilaziti. — obikva, f. običaji; skup svega, 
na što je čovjek obikao. 

525. podolina morska, luka (od prirode). 

535. redovanje, n. služba, uprava. 


515 

520 

525 

530 

535 

540 

kola je prvi svoju silu njimi umnožio, i dično su ga 
družili; te bi često, čim se rat začeo i po kopnu i 
po moru, u stoboru istom pješak i konjanik i pomorski 
vojnik, uz veselje i obilje, svaki njih svoje djelo di¬ 
zali i slučaje svoje, prilikujuć’ po vojničku hvastavo 545 . 
jaruge i dubrave gorske zlu vremenu i strahotam uz- 
bujanja morskog, dušmana kopnog, gdje je predo- 
biven, bijesnomu moru, gdje je spokoreno. Razabralo 
se od sužanj, da su se Britanci, kad su vidjeli bro¬ 
dove, kao zablenuli; jer je zadnja zaklonica — čim 550 * 
ih more izdalo, i tajnu, što ju imao slabiji, prokazalo 
— sada im se pregradila. Narodi, što su po Kaledo- 
niji, sve se diglo na oružje, s velikom pripravom, a 
glasom još većim, kako već biva, kad se za što pravo 
ne zna; raznesli, da se to na vas mah napada; te 555 
pridali još, da već i obrovce otimlju, jeda bolje po- 
plaše. A plašljivci, kao neki mudrijaši, opominjahu: 
da nije druga, nego zamaknut onkraj Bodotre, i da 
je bolje s mira otići, nego istjeranu biti. Kad on 
zatim doču, da misle nahripiti razvrženi na nekoliko 560 
klubak, pak jeda ga dušmani, poznavajući mjesta, ne 
opkole, čim ih bude više, — to ga i on pođe, raz- 
dijeliv vojsku na troje. 

26. Kako dušman za to dočuje, odmah si ju pro¬ 
misli na ino; te kad bude u noć, svi ukup nasrnu 565. 

na puk deveti, što je bio najslabiji; te pošto stražare, 
sanjive i trepetljive, posijeku, provališe. I čim u sto¬ 
boru istom već se klali, Agrikola po uhodah dušmanu 


545. prilikovati , ispoređivati. 

560. nahripiti (u starih hrv. pisaca) mj. nahrupiti; navaliti. 

561. klubak, gen. pl. od klupko, n. ovdje: skupina. 

za lazove razabrav, pođe sustopice za njim, pak zapo- 
vidje konjanikom i pješakom, što je imao, najhitlenijim, 
da se zaždenu lijepo za leđa hrvačem, te onda složno 
svi da zavrisnu. Kad al gle to zora, i horugve zabli- 
snuše. Te čim se tako Britanci, s napasti dvoje, kao 
lecnu, al ga zatim Rimljanom srce se namjesti, pa 
čim se prvo spašavahu, sad se u slavu razmahnuše, 
te ga oni sad napadoše; i u tjesnacu, pri dvari boj 
se zametnu uprav grozovit, dok ih god ne razbiše, 
čim se obje zaticahu vojske rimske: jedna, da dokaže 
pomoć, ku je prinesla, a druga, da joj je ne trebalo. 
I da se bjegunice ne zakloniše za berege i dubrave, 
iom se pobjedom vas rat okonča. 

27 . Vojska tim se ohrabrivši i na glas izišavši 
ni o čemu ni pomisliti ne da, čega ona uzmogla ne 
bi; te uze žamorit, da je svom Kaledonijom prominut, 
te boj za bojem bijuć’ toj Britaniji kraja već i vrha 
doći. A oni, što ga malo prvo na oprezu bijahu i 
mudri, iza dobre sreće sad isprijeka obreli se skočni, 
te zinuli navelike. Uz vojnu ote svagda je nezgode. 
sreću svi učitaju sebi, a nesreću na jednoga svaljuju. 
Nu Britanci, ne pripisujući te dobiti mužastvu vojske, 
nego dobroj prilici i umići vojvode, od svoga ponosa 
ne odgodiše, nu su junake oboružali, roblje u zbje- 

569. laz, m. put, gorska staza. — sustopice, adv. na pr. 
:ići za kim sustopice t. j. stopama njegovim. 

570. Kitlen, adj. brz, hitar. 

571. zaždenu se, 3. 1. pl. prez. od glagola: zagnati se. 

576. dvar , f. vrata. 

580. bereg (iz kajk. narječja), m. močvara, kaljužina. 

589. učitati, ubrajati, prisvajati. 

592. zbjeg, m. zaklonište, zaklonito mjesto. 


570 

575 

580 

585 

590 

gove zamakli, zborovi i žrtvami urotu posvetili, te se 
tako s obiju stran razišlo srca razdražena. 

28 . Istoga ljeta zastava usipljanska, popisana u 595 
Germaniji, a opremljena u Britaniju, od djela ne ustrgli 
grozovita i upametljiva. Poubiše satnika i one vojnike, 

što ih u svaku šaku uturilo, da inih obuče redu i na 
ogled im budu te upravitelji; pak uziđoše na tri plav- 
čice liburanske, krmnike na to prisilivši. Nu kad o eoo 
dvojici njih posumnjali, te ih zato ubili, po čudu se 
nekom uz jednoga lih provezoše krmnika. Nu čim 
bi to ovdje to ondje pljačkali, a Britanci svoje bra¬ 
nili, nije moglo biti bez boja; te, sad predobi sad izgubi, 
do tolike napokon dospješe nevolje, da su isprva svoje 605 
slabiće, a poslije po ždrijebu ljude pojidali. Pa kad 
Britaniju oplovili, ne umijući krmičat, plavčic se oha- 
jali; iza toga ih Svevljani, a neke poslije Frižani uzeli 
za lupeže, te ih uhvatili. Pogdjekoje njih i prodaše, te 
s ruke u ruku stigoše i do naše obale, gdje se istom 610 
vas taj čudni događaj pravo razvidio. 

29 . Početkom ljeta Agrikolu zadjela rana u kući, 
čim je izgubio sina, što mu se bio pred godinom rodio. 

I taj slučaj niti ga je on podnosio kako veća čest onih, 

što se grade žestoki, niti je žalio i naricao po bablju. I 615 
u toj tuzi još isti rat bio mu lijekom. Poslav dakle bro- 

595. zastava, f. kohorta (Vio legije). — Usipi, pleme ger¬ 
mansko, u zapadnoj Germaniji na desnoj obali Rena. 

598. šaka , f. manipul (dio kohorte). 

600. plavčica, f. lađa. — krmnih, m. krmilar, krmar. 

607. krmičati, upravljati lađom. — okajati se, okaniti se čega. 

608. Svevljani (lat. Suebi), germansko pleme na obalama 
Istočnoga mora. — Frižani (lat. Frisii), pleme germansko, što je 
nastavalo današnju sjevernu Holandiju. 

dove naprijed, što pljačkajuć’ kojekude mnogo pustoga 
straha da zadadu, i opremiv vojsku, kojoj udružio 
najhrabrije Britance, i što s duga mirovanja cud im 
bio proučio, — te stiže do gore Grampije, koju pro¬ 
tivnik već bijaše priklopio. Jer Britanci, zadnjim bojem 
još nepokoreni, niti se ičemu nadajući van osveti 11 
rapstvu, pak i upućeni jednom, da općenitu pogibe j 
slogom je razbiti, — po porukah i uvjetih svim se 
župam sile tamo slegle i primamile biše. I preko tri¬ 
deset tisuć oružanih oko jur zagledalo, i jos omlada 
vrvljaše, pak i oni, u kojih starosti još ima sirove i 
zelene, te s kojih glasovitiji ratnici svaki svoju diku 
iznosio; kad al između više njih vojvod, jedan - 
što bijaše znamenit to rodom to junaštvom K.a ' 
gak po imenu, pred nalogom, što rat izvikivala, 

ovako, vele, da ga sprogovori: . 

30. „Sve što više mislim o nevolji našoj i vojni 
našoj, sve to više srce mi govori, da današnjim danom 
i slogom vašom svoj Britaniji sloboda osvane; ,er niti 
vas je koji rapstvu navikao, niti zna, kamo da bjezi, 
a nije ti ga kud ni na more sada, čim se primiču 
brodovi rimski. Tuj dakle ne ima drugo do boja i 
oružja, što je i onako junaku najpriličnije, te istoj rđi 
sada najkorisnije. Ta i prvo što je bilo sretna i nesretna 
boja kojekakva sa Rimljani, u naših ga ruku pomoć 
i bijaše, na nas se ozirahu; a to zato, što med svinu 
sinovi Britanije mi smo najplemenitiji, te shovljeni u 
nje nutrinji, a ne zirkajuc dolje na rabujuce pri¬ 
morje, da bi samo oči tuđim se gospodstvom natru- 
nile nisu. Mi, što smo na nuglu svijeta i slobode, 

631 ndloga, i. mnoštvo, navala ljudi, gomila, rulja. 

643. shovljen (starohrv.), adj. smješten, sakrit, skrovit. 

625 

630 

635 

640 

645 


isti nas je zakutak ovaj, krilo ovo dosad obranilo, te 
nam se glas od njih oteo; nu sad im se eto rastvori 

i zadnji kraj Britanije. Što još ne zna, kakav je, to 
je lakomcu najslađi zalogaj. Iza nas već naroda ne 
ima. Što je dalje, to je slap i kamen, ili, što je i 
gore: Rimljanin. A njegovoj oholiji nitko se ne izmače: 
ponizio se ti i skrotio, koliko ti drago. Pak kad svu 
zemlju grabeć’ obišli i raskopali, te im ponesta 
kopna, — to sad po moru ištu. I ako dođu do koga, 
da što ima, tomu otmu, a ko ne ima, tomu gospoduju; 
te im ti podao istok, podao i zapad: ni toga im 
dosta ne bi. Ta oni se polakomiše na svega svijeta 
bogatiju istom ko i golotinju. Zato ukrasti i ubiti i 
oteti, sve im to prohodi pod imenom carstva , a kad 
golu pustinju gdje ostave, to im je 

31. „Što može biti komu draže od svoga djeteta 

ii rođaka? Nu ih nam u vojsku pobiru, te ti služe, 
ni sam ne znaš, gdje ni koga. Sestra naša ili žena, 
ako sramoti uteče, dok je rata i napasti, ne uteče 
vragu, da je ne oskruni, kad se on doskita kao gost 
ili prijatelj. Što je našega blaga i imetka, to nam 
sve u namet ode, a ljetinu za se skupljaju. Još i 
to: i ruke nam i tijelo izmučiše, jer hoće, da im šume 
krčimo i berege sušimo, te nas uza to još psuju i 
bičevi biju. Rođenoga sužnja kad ko kupi, to ga i 
hrani; nu Britanija tužna, ona svaki dan i gosu 
svoga da kupuje, i svaki dan ga nahrani. Kada nov 
sluga u kuću dođe, to je on svačije ruglo od čeljadi: 
tako ti ga i nam, da budemo ruglo svim ostarjelim 

659. bogatija, f. bogatstvo. 

666. oskruniti, osramotiti. 

660 

670 

675 

slugam ovoga svijeta. Nu kud ini u nas njive ili 
rude kakve ili luke na moru, da im raboćemo? Pak 
je i to: što ga je gospodar, ne mili ga, da mu je po¬ 
danik odviše junačljiv, ni da svojim bude uzdani- 
kom. Ta stoga jur, što smo im daleko i što smo «>so 
ga ograđeni, te na manjemu strahu: stoga već u njih 
sumnje dopadasmo sve to veće. Kad vam oni dakle 
nikad ne oprostiše, to svaki vas srcem sad usplani, 
to vi, kojim je do glave, to vi, kojim je do slave. Ta 
nije tomu ni davno, što se bili podigli Briganti, da 635 
bi za kim, nu za ženom: i sve im selitve popalili i 
obrovce oteli; a da budu malko bolje za srećom pri¬ 
onuli, otresoše jaram. A mi, koji smo zdravi i čitavi, 
te se ne damo, a s onoga, što učinimo, pokajat se 
ne mislimo, mi odmah u prvomu boju da im ne poka- 699 
žemo, kakve si je Kaledonija junake prihranila?" 

32. ,.Mislite li vi, da Rimljani tako i vojevati umiju, 
kako za mira lastovati ? Ako su na glasu, to su po 
razdoru i neskladu našem, te s naša im tek jada 1 po¬ 
roka vojsci glas puče, Nu i te vojske bude donle, dok 695 
uzbude sreće; kako ona slaže, ne bude ni vojske, 
čim se u nju svake vjere nabralo. Van da pomislite: 
i Vlasi i Germanci, te sramote! isti još Britanci, 
premda su, recimo, krv svoju tuđinu prodali, — da 
je jur zato dušman u njih premašio slugu, te da srce_ 700 
im i vjera k njemu se prilijepili? Nije tako. U njih 
samo straha je i trepeta, a tim se ljubav ne održa, 
jer kako straha nestane, omraza nasta. Sve nam 
dakle na pobjedu sluti, čim se pobijemo. Pak u 
Rimljan, gdje su im stopanice, da ih podžegu? Gdje 7.5 


705. stopanica, f. žena, domaćica. 

su im rođaci, da ih izruže, ako uzbjegnu? Ono tamo, 
s veće česti, ni domovine ne ima, ili drugu koju. A 
baš ih nije ni mnogo; pak stoga, što nam zemlje ne 
poznavaju, od svega vam zaziru. Kamogod okom 
svrnu: u nebo, u more, u šumu, sve im je tuđe. Ta 
isti, rekao bis, bogovi tuj ih opkoliše i povezaše, te 
u naše ih ruke predaše. Ništa vas dakle strah ne 
napadaj zato, što se u njih bliješti i srebro i zlato: 
tim se oni ne obraniše, a vas ne raniše. Pak usred 
njihove vojske bude koje i mišice naše (a nije straha, 
da nam sinovi ne doznadu, o čemu li se mi borimo). 
Pak i Vlasi kako da se ne sjete svoje stare slobode? 
te još Germanci da ih ne odbjegnu, kako ih odbjegoše 
tolič Usipljani? Tu dakle ne imaš, čega da se plašiš: 
po obrovcih vojske nimalo; po selitvah sve stara 
čeljad; a kad se jednomu ne će slušati, a drugi ljuto 
zapovijeda: tad ni općina ga rimska na volji ne osta, 
ni u slogu ne udari. Evo nas ovdje i vojvode i 
vojske; a tamo eno vam nameta da plaćate i rude 
da kopate i koje hoćeš nevolje. Sad, ili vas volja 
taj jaram dovijeka nositi ili ga odmah otresti, — to 
je spalo na ovo bojište. Kad pođete u boj, stare si 
pripomen’te, a i potomke naše!“ 

33. Veselo taj govor posluhnuše, te po navadi 
surovačkoj pjevajuć’, žamoreć' i sa svakom hala- 
vanjom. I već bi se u klupka svijali, protrkujući to 
jedan to drugi, te oružjem zamahujući, dok im se na¬ 
pokon i vojevi izredili, —kad Agrikola pomisli, premda 

719. iolič (i otolič), adv. nedavno, netom. 

730. surovačkoj , barbarskoj. — halavanja , f. buka; hala- 
vanjiti, bučiti. 


710 

mu vojnik bio ohotan i samo što nije ograde pre- 
skakivao, da ga treba i bolje potpalit, te uze praviti 135 
ovako: „Evo je, braćo junačka, osam godin tomu, što 
sa snage i dobre kobi cesarstva rimskog, vjerom i 
prispjehom vašim Britaniju preobladaste. Za tolikih 
pohodov i za tolikih bojev, bud hrabrosti trebovaše 
suprot vragu, bud ustrajanja i nastojanja suprot na- 
ravi istoj, — niti se vi na vojvodu, niti se ja žalio 
na vojsku. I čim ga ja i vi premakli međe starijih 
vojvod i njihovih vojnic, to nam je sad Britanije lijepo 
do nje konca: ne po glasu istom i nasluhu kakvom, 
nu smo ju pritisli stoborjem i oružjem našim. Nađosmo 645 
Britaniju, te ju spokorismo. Što ga puti ja ne čuh, 
kada bi se zajatio med vas, pak vam dodijale tolike 
brdurine, vode i barine, gdje ga kliknuo hrabro po- 
bolji: Ta kud su ti dušmani? Jednom li već, da se 
pobijemo! — Evo ih, gdje idu, istisnusmo ih iz nji- 75 * 
hova skriša, sad mož dokazati, što ti srce željelo, 
što li t' junaštvo valja. I sve dobro, ako dobijemo, 
nu zlo, ako izgubimo! Jer prevaliti velike putove, 
probijati dubrave, blata pregaziti, sve je to lijepo i 
dično, dok namičeš: nu čim uzmakneš, sa sadanje 755 
zgode gotova ti napast. Niti ga bo onda poznajemo 
puta, niti je lako za hranu, nego: pest i oružje, i tu 
ti ga je. Ja, za moju, toga se odavna odrekoh, samo 
i pomislit: da ikada izvrnuta leđa mogu ostat čitava, 

734. ohotan (starohrv.), adj. voljan; koji je dobre volje, 
veseo. — ograde, pl. utvrde, opkop. 

735. praviti, besjediti. 

738. prispjeh, m. trud, nastojanje. 

748. hrabro, m. vojno, junak. 

751. skriš, m. zakutak, skrovište. 

bud u vojske, bud u vojvode. Poštena smrt bolja 
nego sramotan život. Ostati zdravu i poštenu — na 
jednoj ti je sad polici. A i da pogibeš tuj, gdje se 
zemlja završila, bez slave ti ne bi.“ 

34. „Da vam se tuj izredila nova plemena i vo- 
jevi nepoznati, ja vas primjerom drugih vojsk sada 
ohrabrivah. Nu prođite sad po pameti svu vašu slavu, 
pak se onda dopitajte vaših očiju! Ta to su oni, što 
ih vi minule godine, kad uz tatijsku noć na jedan 
puk napali bili, vikom rasplašiste. To su od svih Bri¬ 
tanac najbolji bježani; zato tako dugo i preostaše. 
Sto je ljuta zvijer, te kad ko prohodi dubravom i 
grmom, ona odmah na njega srče: a što je plaho i 
mlohavo, kako što šušne, odmah se razbježi. Tako i 
oni Britanci, što su bili hrabri, ti su već odavna mi¬ 
nuli, a preostale rđe i plašivice. A što ih vi jednom 
već napipaste, to nije, što se oni mozbit ustavili, nego 
ste ih vi zatekli. Primakla im se zadnja doba, te se 
ohrepenjeli od straha i totudaj se iznizali, da ih po- 
bijete što nikad ljepše. Ta zarec’te se već jednom otih 
pohodov ; priglavite pedeseterim godinam dan golemit, 
te dokažite državi, da, ako se rat koji produljio, ili 
gdje metež kakav usplanuo, to se nikada vojsci pri- 
pisivat ne smjelo.* 1 

35. Čim Agrikola još govoraše, vatra se vojniku 
raspirivaše; nu kad govor dokonča, srce svim po- 

768. tatijski mj. tatski. 

770. bjezan, m. koji rado bježi. 

778. ohrepenjeti, ukočiti se, upropastiti se, upanjiti se. — 
totudaj, adv. ovuda. 

779. zarec te se otih pohodov, znači: zarecite se, da će biti 
jednoć već kraj tim vojnama. 

780. priglaviti, dodati (na svršetku). 


765 

770 

775 

780 

785 

skoči, te hvataj oružje. Podjareni i naglavice hitajući, 
tako ih je Agrikola razredio: da je sredinu osnovao 
s vojske pomoćnikov, kojih bijaše osam tisuć, a krila 
im podupr’o trimi tisućami konjikov. Puci su stajali 
na ogradah: za golemu pobjedi diku, rimska li se krv 
oštedi; u pomoć, ako one uzbiju. Vojevi britanski, 
to za oko to za strah, po glavicah se biše razredili: 
tako, da čim su vojevi prednji pritisli glavicam dno, 
oni su drugi uzbrdicom ostrmili se i naježili; a ko- 
lesnice kosiračke i konjici, glavicam po gumnih, ro¬ 
goborilo je i trkotalo. Tad Agrikola videć, da je 
dušmana više, i toga se plašeć’, da ne udare i sprijeda 
i sa strane, redove je razmakao; i premda po tomu 
vojevi se odveć oduljili, te još gdjekoji ga i napominjah, 
da pukove prizove: nu on, srca pouzdana i krepak 
u nezgodi, sjaše s konja, te ga pješ stade pred ho- 
rugve. 

36. Kad udarile vojska na vojsku, borilo se u 
početak izdaleka, te su Britanci, u kojih bijahu ma¬ 
čevi strašni, a kožni šćitci, krepko i umjetno sulicam 
se našim ugibali i odtrckavali je; a sa svoje opet 
strane velikom nas silom strjelic obasuli: kad al Agri¬ 
kola podbode tri zastave batavske i dvije tungurske, 

795. kolesnice kosiračke, srpata bojna kola. — glavicam po 
gumnih, po sredini polja (lat. media campi). 

796. trkotati, onomatopoetska riječ; označuje glasove trke 

kola i konjika. 

801. pješ, adv. pješke, pješice. 

805. šćitak (starohrv.), m. štit (deminutiv). 

806. odtrckavati, odbijati. 

808. Batavci (lat. Batavi), pleme keltsko, u zapadnoj Ho- 
landiji. — Tungri, pleme u Belgiji, između današnjeg Liege-a i 
Amsterdama. 


790 

795 

800 

805 

da se pobiju na šake, a mačem na’rtice : što je njim, 
starim vojnikom, obično, nu tim nenarednije bilo Bri¬ 
tancem, štitove kratke noseći, a mačetine ogromne; 
pak nije podnosilo ne’rtastim mačevom britanskim 
klati se izbliza, ni udarati svoj na svoga. Čim ga 
dakle Batavci, boj zametnuvši, grbom rane zadavajući 
usnice im nagrđahu, i pobivši onih, što bijahu pri¬ 
tisnuli dno, na glavice jur napirahu, — to i zastave 
druge, zanesene, i njimi se takmeći, što im god ruku 
dopadaše, sve posjekoše, i jer pobjeda nešto se po¬ 
spješila, to ih s veće česti ostaviše poluživih ili još i 
živih. Međutim jata se konjanička već bijahu raz- 
bjegla, pa se kolesnik sa svojom kosiračom u pje¬ 
šački boj zamijesio. I premda se ga nešto kao prenuli, 
nu bi doskora zapinjao, to ob istoj vojsci njihovoj, 
odveć rpičastoj, to o poljani gredovitoj, gdje ga nije 
bilo prilike za kolesnički boj: čim, stojeć’ on kao na 
puzalici, to borci na njega, to konjske navirahu ledve; 
te bi često zahodeća kojekud kolesa i splašeni bez 
kolesnikov konji na svakoga, kamo bi koga nanesao 
strah, pousprek i pouzgred nasrtali. 

37. A oni Britanci, što se još ne pobili, te vrške 
glavicam opsjeli bijahu, a nas malini, mirujući, jedva 
se i prizirahu: ti ga sad uzeli istiha se spuštati i leđa 
dobitnikora zahodit. Nu Agrikola, što se i tomu bio 
domislio, četiri im krila konjanička, ostavljena, ako 
ustreba, poslao ususret. I što se plahovitije bijahu 

814. grb, m. pupak štita (lat. umbo). 

816. napirati, od na-pirati (kao do-pirati). 

821. kolesnik, m. borac na kolima, vozač (lat. auriga). — 
kosirača, f. bojna srpata kola. 

826. ledva (starohrv.), f. bok, bedro. 


810 

815 

820 

825 

830 

835 

primakli, to ih on življe potjerao i raspudio, te tako 
namjena britanska na njih se osvrnula. Jer čim se, 
po zapovijedi vojvode, ona krila s čela ratnikov uki¬ 
nula, suparniku zaljezoše isprijeka. I onda ga je po 
onoj prostoriji bilo što gledati veliko i grozno! Daj 840 
poždeni sad ove, posijeci sad one, prihvati ote, a — 
drugi li se namaknu — skreši one prve. A dušmani, 

— kako bi kojim podnosila ćud. Tu ih budi čitava 
gomila, a s oružjem u ruci; nu čim količina za njimi, 

a oni obrni, te bjež’! A drugi opet, bez oružja, sami 845 
se zateci i smrt poišti. Kamogod pozreš,. — to oružje 

— to mrtva tjelesa — zglobovi rastrzani — a tla u 

krv ogrezla. Gdjekad i onim, što ih već premoglo, 
gnjev se razmozi i junaštvo. Tako, kad se mi du- 

bravam primakli, oni se skupe, te one zatočnike 830 

prve, što ih gonili, nepažljive, a mjesta ne znajući, 
lijepo ih opkoliše. I da Agrikola, koga je svude bilo, 

ne bijaše naručio nekim zastavam, snažnim i hitrim, 
da po lovačku, gdje je šuma gusta, konjici da sjašu, 
i svu ju prođu i obadu, a gdje je rjeđa, — na konju 835 

— lje nam ga ta prevelika obijest totako ne prodje. 

Nu kad vidješe, gdje nam se redovi složili i zbili, te 
da namičemo, razbjegnu se te odvrviše: ne jatimice, 
kako bi prvo, nego bez obzira, svaki za se, i simo i 

tamo, te se zabijahu u stran i u pustaru. U mrak S6e 

istom, kad nam već bilo dosadilo, prestasmo ih gonit. 
Pogibe ih do deset tisuć, a naših pade trista šezdeset; 

i med njimi Pavle Atik, nadstojnik zastavi, kojega 
plah i bijesan konjic med dušmane zanesao. 

38. Oni dakako, što predobili i koječega uplije- 865 
nili, proveli su noć u veselju. Nu Britanci vrljajući i 
856. totako, adv. tako (pojačano). 


- 104 — 


kukajući, muško i žensko, sve u jedan glas, daj vuci 
ranjenike, dozivlji one, što ostali živi, pusti kuću, te 
od ljutine još ju i zapali, prihrani se gdjegod, pak 
ostavi, sad ju sprogovori s kim, pak se opet raziđi; 87o 
a gledajući koji njih dječicu svoju srce mu pucaj ili 
se uzmami. Zna se zacijelo, da su neki posjekli i ženu 
i djecu, kano od milosti. Nu drugi dan vidjelo se i 
bolje, što ga bi s pobjedom. Sve mukom zamuklo, 
glavice puste, krovi se dime, uhode s nikim se živim 875 
ne sastani. Nu čim ih on na sve strane razaslao, pak 
i opet stupa im se kakva ni slijeda doznalo nije, kud 
se oni to vrgli; ni se što dočulo, da se igdje pri¬ 
kupljaju ; a rat se, pošto je ljeto već dospjelo, ras- 
pirivat ne mogaše: to on povede vojsku u krajeve sso 
Borešćanov. Kad mu oni dali taoce, zapovidje nad¬ 
stojniku brodov, da oplove Britaniju. A on iduć’ po- 
lagahno s vojskom, jeda ova plemena novija dobudu 
straha od istog mu zatezanja, to konjika to pješaka 
-spravio je napokon u zimovnike. A brodovi, što sta- 885 

jali u luci trutuljskoj, svu onu drugu stranu Britanije 
opluvši, opet se tamo povratili. 

39. Sve te događaje (k kojim prispjela još i pisma, 
što mu ih pisao Agrikola, i u kojih nimalo se ne 
hvastao) slišao je Domicijan čela vedra, srca neve- 890 
sela; jer mu je ono progovaralo, da su se ljudi pod- 
smijavali njegovoj proslavi radi Germanije, gdje se 

877. stup (u starih dubr. pisaca) ili stupaj, m. korak, trag 
>(od stope). 

883. dobudu, od dobiti, do budem (stari obi. mj. dobijem). 

892. proslava, f. triumf. — Domicijan je god. 83. slavio 
triumf nad Hatima, plemenom germanskim, i dobio pridjevak 
*,Germanicus“, a nije neprijatelja ni vidio. 

mitila i nabavljala čeljad, kojoj kosa i haljine da budu 
prilične sužanjskim: čim je u ovaj par, uz golem glas, 
što se o vojvodi prosuo, trebalo proslaviti pobjedu 895 
istinitu i veliku, u kojoj dušman izgubio tolike tisuće 
ljudi. Ničega se toliko ne plašio, nego da se ime ko¬ 
jega čeljadeta u državi ne uzvisi nad gospodarovim ; 
plašio se, da mu drugi sad ne preotme slavu voj¬ 
ničku, te da mu ne bude uzalud, što je dosad gušio 900 
građansku i sajmenu tolikih ljudi, čim svaku slavu 
inu kako tako mož’ zabašuriti, nu onu dobra vojvode 
nikako. Tako se pojidajuć’ i u srcu nešto vareć (a 
to je svakako slutilo na zlo) zasad odgodi srd, dok 
se prvi uzmah te slave na niže ne spusti, i prijazan 90y 
vojske ne pritrne : jer je taj čas još Agrikola držao 
Britaniju. 

40. Zapovidje dakle u savjetu, da mu se odluče 
sve urehe za proslavu, i da mu se podigne kip u 
čast, i sve da bude, što je obično na dan proslave, 9ia 
sipljuć’ još na njega besjede najpočasnije. Po štokomu 
još i to rašapta, da je Agrikoli namijenjena Surija, 
te koja po smrti Atilija Rufa, nekad vijećnika, ostala 
pusta, dok se ne nađe čeljade prikladno. Vjerovali 
su mnogi (budi već da je istinito ili da je iz glave 915 
gospodarove niklo i izmišljeno), da je slobodnjaka, 

901. sajmena slava, slava sa rada na foru t. j. govorništvo 
(lat. studia fori). 

904. srd, m. srdnja, srdžba. 

909. ureha (starohrv.), f. ures, nakit. — urehe za pro¬ 
slavu (triumf) bijahu za vojvode u to doba: lovorov vijenac r 
toga picta, tunica palmata i scipio eburneus. Pored toga mogao 
je pobjednik dobiti kip ovjenčan lovorom. Uza to bi se vršile 
religiozne slave, molile se molitve i prikazivale žrtve. 

912. Surija , f. Sirija (lat. Syria). 

što mu bio tajnik, poslao k Agrikoli donoseći mu 
knjižice, gdje mu se daje Surija, nu ga slao s tim 
nalogom: da mu ih izruči, ako ga zateče u Britaniji; 
nu da se taj slobodnjak na njega namjerio na pro- 92o> 
livu velikoga mora, i da je nato spješio nazad k Do- 
micijanu, a da Agrikole ni pozdravio nije. Nu ovaj 
međutim svojemu nastupniku krajinu bio izručio mirnu 
i bez ičijega straha. I da mu ne bude prihod znamenit 
po imenu i mnoštvu susretnikov, ukloniv se dočeku 92S 
sa strane prijatelj, noću ga stiže u grad, noću u pa- 
latu zaljeze : kako mu i naloženo bilo; kad li do¬ 
čekat, — Domicijan pobrže ga poljubiv, niti koje 
s njim progovoriv, zamuti ga tamo u kolo med sluge. 

Nu Agrikola, jeda bi ponos glasa vojničkog, što je 930 
lotrom nepriličan, i drugom dobrinjom ukrotio i raz- 
blažio, to se on posve dao na mir i svake se rabote 
ohajao; malo bi trošio; sa svakim progovori; a u 
društvu ol jednoga samo ol dvojice prijatelj: tako da 
mnogi, koji su navikli velike ljude ucjenjivat po nji- 93s 
hovoj gizdi i oholiji, vidjevši i pogledavši Agrikolu, 
pitali bi: otkuda mu glas? a malo bi se ko domislio. 

41. Za te dobe često bi ga, a sve bez njega, u 
Domicijana i osvađali i opet opravdavali. Uzrok to¬ 
likoj napasti nije bila ikakva mu krivica, niti tužba 940> 
čija, nego je bio kriv: gospodar, dobru nazloban, 

918. knjižice, carsko pismo. 

920. proliv, m. morska užina, tijesno; na prolivu veli¬ 
koga mora, na užini oceanskoj. 

923. nastupnih, m. nasljednik. 

924. prihod, m. dolazak. 

927. dočekat, dočekan. 

941. nazloban, adj. nenavidan, zavidljiv, zavistan, — na- 
zlob, m. zloba, zavist, nenavist. 

kriva: muževa slava, krivi još: lukavi hvalitelji, duš- 
mani od svih najgori. A bijahu državi nastala takova 
vremena, koja nisu dala, da se Agrikola zamuči: 
tolike vojske pogubljene po Meziji, po Daciji, po 945 
‘Germaniji i Panoniji, bud po drzovitosti bud mloha- 
vosti vojvod; toliki muževi ratni zajedno sa zasta- 
vami nad’rvani i uhićeni; i nije da se je posumnjalo 
o međi samo i obali carstva, nego i o zimovnicih 
pučkih i kako ih uzdržat. Čim dakle jedna šteta 950 

drugu sustizala i svaka se godina kitila bud pogu- 
bom čijom bud kakvim porazom: to je onda narod 
zinuo te iskao vojvodu Agrikolu, jer je svaki priličio 
krepkost, stanovitost i vještinu njegovu, po ratu ste¬ 
čenu, mlitavosti i bojazljivosti onih, što im vojske 955 
bile izručene. A dobro je poznato, da su takvi gla¬ 
sovi i uši Domicijanove nabijali i ogribali: čim bi 
slobodnjaci, što bijahu pobolji, s vjere i ljubavi, nu 
drugi opet, što bijahu pogori, s jala i nazloba njimi 
dražili i nukali gospodara, i onako nazlobrza. Te 960 

tako se Agrikola, to po dobrinjah svojih, to po tuđih 
zlobinjah, u svoju slavu oborio. 

42. Prispjela je godina, gdje je trebalo, da ga 
dopane biti namjesnikom, bud Aziji bud Africi; i 
čim su tolič pogubili Civiku, nit je Agrikoli trebalo 965 

945. Mezija , zemlja između Dunava i Balkana. — Dacija, 
istočna Ugarska, Sedmogradska, Bukovina, dio Moldavske i 
Vlaška. — Panonija , istočni dio Austrije, Štajerska, Kranjska, 
Ugarska između Dunava i Save, dio Slavonije, Hrvatske i Bosne- 

949. zimovnici pučki t. j. legijski. 

962. zlobinja, f. pogrješka, mana. 

965. Civika Cerijal bi po zapovijedi Domidjanovoj smaknut, 

^er su ga optužili, da je kao prokonzul (namjesnik) u Aziji radio 
o državnoj izdaji. 

savjeta inog ni Domicijanu primjera inog. Dođoše 
k njemu neki, koji su znali, kud gospodar snubi, da 
Agrikolu zapitaju: je li ga volja tamo poći. Isprva 
oni, kao skrovice, pohvaljuj mir, gdje ga on mož’ biti 
bez brige; poslije i obreci pomoći ga, da mu bude 97 <p 
primljena isprika; napokon i bistro, to svjetujuć’ to 
plašeć', k Domicijanu ga domamiše. Koji, preobrazljiv 
koliko hoć, te- kao stvoren za bezobraz, sasluša 
molbu ispričatelja; i kad na nju prista, još mu je 
podnosilo, da mu se zahvali, niti mu je planuo stid 97 ^ 
nad ohotom tako zazornom. Plaće ipak, što se vikla 
ponuđati namjesnikom, i što ju nekim i. sam pribavio, 
Agrikoli ne dade: bud ga uvrijedilo, što je Agrikola 
ne zaprosio, bud što mu oholo srce ne dalo, da ono 
mitom nagrađuje, što komu odrekao. Takva je ćud 980 - 
ljudska: da na onoga mrziš, koga si uvrijedio. A 
k tomu još Domicijan srca je bio jadljiva; i što mu 
je jad bio skrovitiji, to neuprosniji: nu ga je ukrotila 
blagost i mudrost Agrikole. Jer nije išao za tim, da 
uporom i pustim hvastanjem slavu slobode steče, ni 9 &s- 
udes da podraži. Znajte oni, koji su navikli onomu 
se divit, što je drzovito: da i pod opaki gospodari 

966. savjeta t. j. smrt Civike bila Je Agrikoli opomena, da 
otkloni prokonzulsku čast, da ga ne stigne ista sudbina. — pri- 
mjera t. j. car Domicijan, pogubivši Civiku, dao je Agrikoli pri- 
mjer, što će ga stići, ako ne otkloni prokonzulsku čast. 

972. preobrazljiv, adj. himben; koji se pretvara. 

973. hoć, adv., na pr. koliko hoć, koliko mu drago. 

976. ohota, f. milost, naklonost. = zazorna ohota bila 

je zato, što se Domicijan gradio, kao da Agrikoli daje osobitu 
milost, primivši njegovu ispriku, da ne prima časti prokonzulske^ 
a uistinu sam ga je lukavo prisilio na taj čin. 

983. neuprosan, adj. neumoljiv, nepomirljiv. 

može biti velikih mužev, i da pokornost i smirenost, 
pravoga li je u njih truda i snage, do iste hvale do- 
prti mogu, do koje toliki drugi, što postrmice, a dr- 990 
žavi ni u kakvu korist, sa smrti se proslaviše ponosite. 

43. Konac njegova života, toli tužan za me, nije 
mu samo prijatelje ražalio, nego je i tuđe još i ne¬ 
poznate ljude zabrinuo. Ista prostota i čeljad, kojoj 
drugo po glavi se mete, k njegovoj bi kući zahodili, i po 995 
sajmištih i sastancih o tomu progovarali; niti se je itko 
smrti Agrikole obradovao ili ju brzo pozabio. Zalili ga 
još više i za to, što se bio prosuo glas, da ga je otro¬ 
valo. Ja o tomu ništa pravo ne znam, ne mogu dakle 
ništa ni reći. Nu istina jest, da za svega mu bolo- 1000 
vanja k njemu bi dohodili to slobodnjaci prvi to lje- 
kari tajni češće, nego je viklo u gospodarov, što 
glavom ne pohađaju: bud je to bilo s brige za nje¬ 
govo zdravlje ili s uhodnje kakve. Zna se i to, da 
zadnji dan, kad se borio s dušom, teklići su bili raz- 1005 

ređeni, koji su svaki čas o njemu prijavljivali, nu 
nitko se ne dade u to uputit, da živa duša može biti 
spješan, kad mu je dočuti žalost. A čim mu je tada 
na srcu odlanulo, to je mogao pokazivati i lice ža¬ 
losno i dušu, jer je bolje umio sakriti radost nego 1010 

strah. Moglo se i to doznati, da se j’ velmi obrado¬ 
vao, kad je pročitao oporuku Agrikole, što ga je to¬ 
liko ucijenio, te mu ostavio i k predobroj ženi ga 
svojoj i milosnoj kćerci pridružio. Nu um njegov 

997. pozabiti (kajk.), zaboraviti. 

1003. glavom ne pohađaju: car Domicijan slao je glasnike, 

,da pitaju, kako je bolesnome Agrikoli. 

1008. spješan , m. onaj, koji nešto pospješuje. 

1011. velmi (starohrv.), adv. veoma. 

s tolika mu laskanja od njegovih tako je bio skvario 1015 
se i oslijepio, da ni toga znao nije, da, što je dobar 
otac, inoga djedića i ne piše nego opaka gospodara. 

44. Rodio se Agrikola, čim Gajo Cesar bio treći 
put vijećnikom, dne trinaestoga lipnja, a umro je 
godine pedeset i šeste svoje dobe, za vijećnikov 1020 
Kolege i Priska. Ako potomci žele doznati, kakav je 
bio vidjeti, kojega li rasta, a to je bio oniži nego da 
rečeš: visok; pogleda junačka, pak i opet, uzmi sve, 
lica i oblika umiljata. Reci mu ko: dobar čovjek, 
lako ga uzvjerova; reci ko: velik, i lakše još prista. 1025 
I premda ga je ugrabilo za polovice vijeka, nu slavu 
li mu gledaš: dugo je živio; jer je svakojemu isti- 
nomu dobru, kojega je samo u dobrinjah, mjeru na¬ 
vršio ; i čim ga dopalo biti vijećnikom, čim ga dopale 
dike proslave, što mu je mogla sreća još prisnovat ? 1030 

Nije bio prebogat, nu je imao prilično. Ostali mu 
kći i žena, poštenja ne povrijedio, glasa mu svudaj, 
rod i prijatelji sve čitavo, te je prilika reći: blaže si 
ga njemu, uteče i spasi se! I premda mu nije bilo 
suđeno dočekati se ovog jarkoga sunca, te ugledati 1035 
Trajana gospodarom, na što je svagda slutio i to 
samo želio, te i na moje uši o tomu progovarao, 
itako s te preskore smrti otu bar utjehu ponese: 
što ga ubježe onoj zadnjoj dobi, kad Domicijan, ne 
na odušak ni čas po čas, nego naprečac i kao jed- 10« 
nim mahom državu zatr i uduhnu. 


1017. djedić, m. baštinik. 

1018. Agrikola se rodio god. 39. poslije Krista, kad je Gajo 
Kaligula, potonji car, bio treći put konzul. 

1038. itako , adv. ipak. 

1041. za/r, 3. 1. sing. aorista od glagola zatrti. 

45. Ne vidje tog Agrikola, kako vijećnicu opsje- 
davali, kako savjet oružjem opkolili, i najednom 
toliko se mužev, što ga vijećnik bio, s životom rasta¬ 
vilo, a tolike se plemenite vladike prognale i razbje- 
žale. Tad se druga pobjeda ne čitala oliš Kara Me- 
tijeve ; osude su Ćor-Mesalinove glomatale po Dvorcu 
albanskom; a zlikovac Masa Bebije dotle ga dotjerao, 
da gle i on, čuda! obrete se krivcem. Naše su ruke 
Helvidija u tamnicu spratile, nam je bilo militi se i 
gledati na Maurika i Rustika, nas je kropila i za- 
mivala pravedna krv Senecionova. Nero ga bar 
odnese oči, kad naručio, da koga zakolju, a nije 
gledao; nu pod Domicijanom i te ga budi velike 
nevolje: što takva gledati i uza to gledanu biti, čim 
se nam zatim uzdasi zapisivali; i čim, da na tolikoj 
čeljadi bljedilo zamijetiš, dosta bijaše ljuta mu po¬ 
gleda i one crvenike lica, kroz koje stid nikada ne 

1045. vladika, f. žena, gospođa. 

1046. čitala, cijenila. — Carus Metius, jedan od najgorib 
denuncijanata ovoga doba. 

1047. Catul Mesalin, zloglasna uhoda Domicijanova, koji jer 
podstrekavao cara, da ubija ljude. Bio je slijep, i zato ga Ku- 
relac zove Ćor-Mesalin. — glomatati, šumjeti, odjekivati (prema 
imenici glomot). — Dvorac albanski, zaselak cara Domicijana 
u albanskom gorju u Laciju. 

1048. Masa Bebije bijaše jedan od najvećih zlikovaca Do- 
micijanovih i glavni pokretač krvnih osnova carevih. Herenije^ 
Senecion tužio ga u ime pokrajine Hispanije zbog globljenja f 
rad čega mu se on kasnije svetio osvadama, te je i Senecion bio- 
za Domicijana smaknut. 

1050. Helvidije mlađi radi prikazivanja jedne drame dopadne 
tamnice, u kojoj bi i smaknut. 

1051. Maurik i Rustik bijahu dva brata; ovoga je Domicijai* 
pogubio, a onoga prognao. 


1045 


105* 


1055 


— 112 - 


probi. Nu ti si srećan, Agrikola, nesamo po života 
slavi, nego i sa zgode smrti! Kako oni kazuju, koji *060 
su ti bili na zadnjemu razgovoru : dočekao si osud 
s mira i bez straha. Kao da si tim naumio, koliko 
je na te, gospodara opravdat! Nu meni i tvojoj kćeri 
— nesamo što nam je okrutno izgubiti roditelja, nego 
nam je veća tuga i stoga, što nas nije dopala sreća 1065 
zdravlje ti prigledat, slabost okrijepit i tebe se na¬ 
gledati i nagrliti. Rado li ti prihvatismo poruke i be¬ 
sjede, te nam ih u srce zasađasmo! To je naša žalost 
i teška rana naša, da smo te mi, čim toliko te vrijeme 
ne viđasmo, četiri već godine ranije izgubili. Nije 1070 
sumnje, predobri roditelju, pošto preljubazna su¬ 
pruga uza te bijaše, da ti nije bilo obilato časti 
svakoje: nu te sahranila koja suza manje i tvoje 
umiruće oko nekoga je izgledalo. 

46. Ako ima gdje mjesto za božje ugodnike; ako 1075 
velike duše, kako se mudri domišljaju, s tijelom ne 
utrnu, a ti počivaj ugodno, te nas i svu kuću našu 
odzovi od zaludna čezanja i ženskog naricanja, pa 
nas prizovi na razgledanje svake dobrinje tvoje, i 
s koje ne bi pravo da žalimo i da plačemo. Bolje, ioso 
da te štujemo tebi se diveć’ i, ako se da, tebi pri- 
likujuć*, nego za koje te vrijeme hvaleć\ Tuj ga je 
prava čast i u tomu milost još i najbližemu rođaku. 

To kćeri to supruzi preporučujem, da po tomu štu¬ 
jete spomgji to oca to supruga, da mu svako djelo ioss 
i besjedu svaku po pameti premećete, i da više sliku 
mu i oblik duše obimljete nego tijela. Nije kao da 
sam ja suprotivan prilikam od mramora ili mjedo- 


1078. čezanje, n. čeznuće. 

vine, nego kako lica ljudska, tako su im i podobe 
krhke i mrtne; nu oblik duha, taj je vjekovit; niti 
ga ikojom tvarju ti tako prihvatit ni obrazit možeš, 
nego tvojimi običaji. Što nam je god omiljelo u Agri- 
koli, čemu se god mi divili, to ostaje i ostane do¬ 
vijeka u dušah ljudskih — po dobru glasu. Na mnoge 
još od starih udari nespomena, kao da slavni i zna¬ 
meniti i nisu, nu Agrikola ostane, čim se potomkom 
o njemu zapričalo i dokazalo. 

Rukopis u Arkivu Jugoslav. Akademije. 


1090 


1095 

Slova nad grobom Ljudevita Gaja. 

P oštovana skupštino! Zalostiva družino! Onaj, ko¬ 
jega danas materi zemlji predajemo, nije od onih 
ljudi, koji se u nas svaki dan rađaju; jer je pokojnik 
nesamo tvorac one književne i kulturne dobe, pod 
koje okriljem i danas stojimo, nego i stvoritelj i uz- 
držitelj one pomisli, toliko mile jednim, toliko zazorne 
drugim, pomisli južnoga Slovinstva. Dok se Ljudevit 
ne pojavio, u svojem mraku zemlja čamila, mrtvi san 
sanjala. Rodio se je u Krapini, i kako mi pokojnik 
sam kazivao, podučavatelj njegov, Pavao Pobor, po¬ 
tonji plovan i arcižakan ogulinski i otočki, prvi je 
bio, koji sjeme ljubavi roda u mladu mu dušu zasa- 
đivao, jer je na izmaku ratov Bonapartovih kipjelo 
pitanje: s kim držiš? S Rusom ili s Francuzom? No 
je Pavle uvijek odgovor na slovinsku stranu navodio. 
Kao djetence, može se reći, Gaj nešto nacrtao o kra¬ 
pinskih gradovih, a ono, što se o njih priča, može 
odista i stariju glavu zanesti, nego bijaše njegova, 
kad ono uspisao. Na putu mojega života srio sam se 
i upoznao s njim u Njemačkom Gracu. Tamo se 


17. krapinski gradovi; misli se prvo Gajevo književno 
djelce: ff Die Schlosser bei Krapina** (Karlovac, 1826.), u 
kome je Gaj iznio staru priču o Čehu, Lehu i Mehu, praocima 
svih Slavena. 


5 

10 

15 

20 


— 115 — 









hvatao učenih ljudi, pokojnoga Muchara, povjesnika 
Štajerske zemlje, i one slatke i mile dušice Wartin- 
gera, arhivara, toli skromne, toli učene; njih se hvatao, 
koliko đak smio da prihvati, da se priuči. Samo bo¬ 
ravište najmilije mu bilo Johanneum; tamo ga oči 
moje viđale, gdje se po Farlatu naiskat te iz njega 
sit načitat ne može. Od gospodara mojega, u kojega 
ja bio na stanu i na hrani, učena čovjeka, te kojega 
knjige ja prigledao i čuvao, od njega za ono malo 
novca, što mu majčica na veselje posilala, Valvazora 
nabavio, te njim željnu svoju mladost oslađivao, željnu 
ne po današnju piva i jestiva, dangube i prohoda, 
nego knjige i nauka, Topal privrženik svojega roda, 
već se tada u njem objavilo onoga duha rasplodnika, 
kojim svakad obiluje onaj, što je pravi ugrijanik. 
Latio se pokojnoga Murka, kojega smo nedavno iz¬ 
gubili, te ga svojim žarom podgrijavao i nagovarao, 
te je Murkov slovenski slovnik, kojemu u Slovenac 

21. Muchar Alberl (1786. —1849.), porijetlom Hrvat, rođen 
u Tirolu, profesor na sveučilištu u Gracu, pisac djela „Geschichte 
des Herzogtums Steiermark“. 

22. Wartinger Josip (1773.-1861.), historik, arhivar šta¬ 
jerskih staleža, upravitelj Johanneum a, zemaljskog muzeja u 
Gracu, što ga je god. 1811. osnovao nadvojvoda Johann. 

26. Farlati Daniel (1690.—1773.), Isusovac, crkveni historik, 
pisac djela ,,Illyricum Sacrum“. 

30. Valvazor, vidi bilješku na str. 41. redak 186. 

35. ugrijanik, m. veoma lijepa Kurelčeva riječ za tuđice: 
entuzijast, fantast; čovjek bogate fantazije. Za isti pojam Kurelac 
dalje (redak 48.) upotrebljava kao sinonim riječ: vatrenik. 

36. Murko Anton (1809.—1871.), slovenski gramatik i leksi¬ 
kograf. Njegov rječnik izišao je god. 1833. pod naslovom ,,Slo- 
vensko-nemški in nemško-slovenski ročni besednik". 

38. slovnik (u jeziku slov., češ. i polj.), m. rječnik. 

tako milo nadanje bilo, božje svijetlo ipak ugledao, 
te poslije i po veće puti svoj blagoslov po svijetu 
prosuo. Nastojao pokojnik i na tom (god. već 1828.), 
da Murko svoj slovnik u svijet otpremi pravopisom 
češkim, nu ne znam, na čijih konservativnih silah ta 
se kola slomila. Napomenut mi je i to, kako je Gaj 
i k meni dohodio te me pitao, što ja mislim, kojim 
pravopisom da se djelo štampa. Ja mu, na koliko se 
domišljam, ni crne ni bijele, jer mi srce bilo prijesno 
za sve, što se Slovinstva tiče. Nu se mladi vatrenik 
tim ne uplašio, nego sve to veće domorodni oganj 
u mene pirio i podjarivao, ako i jesam otvrd i oporan 
bio. Tako se opominjem, da me pokojnik jednom 
uprosio, kojim bi jezikom ja uspisao, da ikad što na¬ 
pišem? Rekoh mu po svoju: „Ne znam, reku, da je 
ikad hrvatska učenost o čem propitala te koju stvar 
doznati požudila; na kojem jeziku bio upros, na tom 
treba i odgovor da bude." Nisam znao tužan, da je 
svaka duša božja lakoma za slovom i slova željna, 
mudro li je slovo i lijepo. Ljudevite Gaju! U grobu 
ti hvala, što si me svrnuo na narodnu stazu, srce 
mi otvorio narodnoj misli, domorodnoj ćutnji, ter 
s otoga dara, premda siromah i zapušten, bez službe 
i zasluge, bez plaće ni dohotka, na dnu sam duše 
zdrav i krepak, tvrd i stanovit. Ta me sreća drži, 
ta me potpire. God. 1829. učeni Poljak Kucharski 
uzeo putovat po čitavom Slovinstvu. Kako Gaj dočuo, 
da se primiče hrvatskim stranam, umače školi te se 

64. Kucharski Andrej (1795.—1862.), poljski naučenjak, pro¬ 
fesor slavistike, koji je god. 1828.—1829. nauke radi proputovao 
Istru, Hrvatsku, Dalmaciju i Crnu Goru. U Zagrebu boravio je u 
dva maha duže vremena, i tu mu je provodičem bio mladi Gaj. 

dade sprovađat učenoga muža po svih Hrvatih, i 
s našimi ga, što je bilo, muževi spravljat i spoznavat. 

Dok u Pešti boravio i učio, iznese knjižicu na 
svijet, koja, sitna i malena, od veće nam postade 
koristi, nego da je bogzna koje tegotne učenosti puna 
bila, knjižicu o pravopisu. Jer iz nje se izvilo ono 
presretno jedinstvo pravopisno u latinske polovice ter 
u iste susjedne braće slovenske, koje i sad na kupu 
nas drži moralnom i književnom, na kupu, kojeg iz 
prvoga odmah početka zavist razmetnuti htjela i sve 
sile u to uprla, tako, da je povijest o našem pravo¬ 
pisu svoju pragmatiku zaslužila. To je trud i spo¬ 
menik onoga muža, kojega danas pod zemlju sprav¬ 
ljamo, te s kojega, da je sam i jedinstven, imena mu 
dovijeka preosta. Za toga boravka u Pešti i s po¬ 
kojnim se Kollarom upoznao, te odonud se vrativ 
sva je društva, sve sastanke mladih ljudi okadio uče¬ 
nošću toga Slovaka, toga skromnoga lutorskog du¬ 
hovnika, te ugrijane slovinske duše, a najpače čudesi 
divne mu i pročuvene pjesni ,,Slavy dcera“. Nam je 
bilo, kao da nam je ko usta medom omazao, i bolje 
smo k tomu pridisali nego k ljiljanu i k čeminu. To 
je bila prva kitica iz golemoga vrta Slovinstva. 

67. po svih Hrvatih mj. po čitavoj Hrvatskoj; Hrvati mj. 
Hrvatska. 

72. knjižica o pravopisu t. j. Gajevo djelce: „Kratka osnova 
hrvatsko-slavenskoga pravopisanja" (Budim, 1830.). 

82. Kotlar Jan (1793.—1852.), rođeni Slovak, pjesnik češki, 
lutoranski slovački propovjednik u Pešti. Najčuvenije mu bijaše 
pjesničko djelo ,,Slavy dcera", iz koje su i naši preporoditelji 
primili sveslavensku ideju t. j. ideju kulturnog jedinstva svih 
slavenskih naroda. 

Dosad u domovinu i o njoj s kim progovarajuć’ 
usta mu se topila u opisivanju onoga, što je u njoj 
krasote i milote; a pamet nagnjetena spomena i dike 
starih nam ljudi hrvatskih, o kojih kad bi uzeo pričat, 
to trvalo i duralo, nu nikomu ne dosadilo. Najveć 
mu se srca prilijepio Senjanin Vitezović, kojemu on 
posljedovat htio ter kojemu posljedovo i jest, nu 
kojega se zle sudbine pobojao ter i žalibože ubojao 
nije. Jer ako je, kako Krčelić piše, tolika nenavist 
nesmrtnoga Pavla priklopila, a to je ni Ljudevit 
uklonit ne umio; te ona grožnja zlotvorov naših, da 
ga misle tako zatrt i narodu omrazit, da svak’ Hrvat 
kamen na nj podigne, mal’ da ne što se ispunila nije. 
Požalimo to njega, to i osude mu takve. 

Kad Ljudevit mladovao, hrvatski narod ikakvih 
novin na svojem jeziku ne imao, te kako nas pre¬ 
tekla i u nas se ugnijezdila gluma tuđinska, tako 
nam preotele mah i novine tuđinske. Pomislio mladi 
promišljenik i na glavnu potrebu za književni uskrs, 
na štampariju, te čim ju dobavio, a Bog sam zna, 


90. dosad (starohrv.) mj. došavši. 

94. trvati (čcš. trvati; polj. trwać), trajati. — durati, trajati. 

95. Vitezović Pavao (1652.—1713.), rodom iz Senja, čuveni 
hrvatski historik, leksikograf te reformator književnog jezika i 
pravopisa. Gaj se u nj ugledao kao u svoga preteču. 

96. posljedovati komu , povoditi se za kim. 

98. Krčelić Adam Baltazar (1715.—1778.), rodom iz Br- 
dovca kraj Zagreba, kanonik zagrebački, hrvatski historik. 

109. štamparija; Kurelac je ovdje nehote poremetio krono¬ 
logiju dvaju događaja: Gaj je naime stekao privilegij za tiskaru 
god. 1837., a u audijenciji kod kralja Franje I. bio je 29. svibnja 
god. 1833., kadno je molio i dobio privilegij za izdavanje hr¬ 
vatskih novina. 

kojom mukom i nategom, ode luče samo i mlado pred 
carevo lice, te zaprosi novine ubogomu rodu hrvat¬ 
skomu. Carsko Veličanstvo Franko I. dobrostivo i 
milostivo, uz ove mu ih mal’ da ne šaljive riječi do¬ 
pusti: „Nije pravo, da Madžari štampajući toliko, vi 
baš ne štampate ništa. Prim’te se i vi posla te štam¬ 
pajte i vi.“ 

Sto je bilo s Gajevom utlakom (da već tako 
štampariju prozovemo), kako je u njoj sve kipjelo i 
vrvjelo, vješti se ljudi za nju nabavljali, hrvatske 
knjige, koje bijahu obmukle, iz nje prosipavale, i 
slava njezinih pismen lijepo rezanih, lijepo utisnutih, 
kako se razlijegala, o tom ne progovorim, jer to ide 
u nižu slavu čovjeka prometnika. 

Nu mi je s ponosom i s slavom napomenut, kojim 
su putem novine mu udarile, kojim krilom usprhnule, 
kojim duhom odisale, kojom vatrom vojevale. Nesamo 
da se poprimio prostraniji jezik, kojega dalmatinski 
um izbrusio, dalmatinska knjiga obogatila, dalmatinska 
usta usladila, nego se uzeo gonit i razbijat zakonski 
razdor i nemir; učila se plemena od svojega popuštat, 
a kupnomu pridavat, o slozi nastojat; začeo narod o 
sebi pomišljat i svojem jedinstvu; uzeli smo na um 
i uputili se, što je ljubav roda i koje li joj pravo; 
zagledali u spomenike stare nam slave; trgli i uspregli 
onomu se oprijet, ko nam dobra ne htio. To su bile 
staze Gajevim novinam. 

Takvim se novinam i takvomu glasu narod i 
odazvao, po svih stranah ilirskih pokrajin nastala 

110. luče , liičeta, n. dem. od lutka: ovdje nadimak od mila 
za mladoga Gaja. 

129. zakonski mj. vjerozakonski ; zakon, m. vjera. 

radost i klicanje, stoga se i ljubav uvriježila, te je 
svudaj slatki nad proklijao i napupio se, očekivanje 
procvalo, dok nije svemu tomu korijen podgrizla ona 
zlokobna svađa, koja se u nas konca ne dočeka, 
svađa radi imena. Niti se Spanjol plaši imena iber- 
skoga, ni sjeverni sin imena skandinavskog, ni se 
lecaju u Svicah imena helvetskog, niti po Nijemcih 
imena germanskog, nu naši ljudi, mišje ćudi, ulekli 
se imena ilirskog, jer im bio u prilog zakonski kvasac, 
s kojega i danas našlo bi se ljudi, koji, kako i po 
Turskoj, narode bi po zakonu brojili i krojili. 

Takve svađe po sreći zasula i zatrpala godina 
1848. Ote se godine pojavio i narodni naš junak, i 
— čudna stvar! — onaj, o kojem protivnici gatali, 
da je ustuk i otpor slobodi i napretku, o njem puno 
godin ranije, dok Josip u Ogulincev služio, meni Gaj 
tajinstveno i veselo progovarao, da u Krajini šibica 
raste, koja se prometne prutom osvetnikom; da tamo 
čovjek žive, hrvatski plemić, što je naumio našu ne¬ 
volju uklonit i našoj slobodi putove prokrčit. Tako 
je Gaj umio ljude. uvrebat te na službu domovine, 
na ljubav roda podgovorit ih i uputit: jer se ne varam, 
ako mislim, da je Gaj u banovu dušu prvo sjeme 
zasadio. 

Zao mi je, da o godini, koju spomenuh, kao 
svjedok govorit ne mogu, nu one godine, tužna spo¬ 
mena, što se potom objavile, i našega Ljudevita opsje- 
nile, u svoje ga nenarodne mreže zaplele, u jamurinu 
teških dugov zavukle, zasužnjile i sile mu skršile, 

140. nad, m. nada (u Hercegovini i Crnoj Gori). 

154. Josip t. j. Josip Jelačić, krajišnički časnik, potonji 
ban hrvatski. 

na kraj propasti dovele, i, teško mi je reći, omrazom 
obastrle i sramotom obasule. Teško li se čovjeku 
oteti i ohrabrit, kad zalutao, dušman ga ukliještio i ™ 
davi, a svoji ga se ne sjećaju, nit iotkle kakva pomoć 
da sine! Nu kršćanom na grobu nije da sudimo, 
nego da pomilujemo, da požalujemo, da oprostimo, 
da zaboravimo slabost i krivicu, a da priznamo pošten 
trud i učinjeno dobro, i da oplačemo čovjeka, koji 175 
knjigu nam obnovio, jeziku puteve otvorio, slogu med 
plemeni uveo, zakone izmirio, narod osvijestio, svijetu 
nas pokazao i na oči mu izveo, te na veliki put na- 
rodnjega nauka i napretka otpremio. Tvojemu puto¬ 
vanju po zemlji ostala stopa, koje nitko ne zatare, 180 
Zato ti hvala, uskrisitelju roda, istom sada u grobu, 
kad je živ nisi mogao imati od nezahvale na zemlji ! 

Iz knjižice „Slova nad grobom 

Ljudevita Gaja". Zagreb, 1812. 

Napomene urednika. 

U nas Hrvata ima tek nekoliko jakih ličnosti književnih, 
što su stvorile osobiti svoj stil, a upravo djela tih pisaca naj¬ 
manje su danas poznata i najslabije su utjecala na općeno stva¬ 
ranje hrvatskoga stila. Kurelac je okupio oko sebe četicu pri¬ 
stalica, uvjerenih, da književnost bez svoga stila minuje kao 
sjena i ruši se u ništavet; ali ni jedan od njih ne bi i ne osta 
čitav književnik, pak tako i djela osamljena učitelja padoše u 
zaborav. Kako volimo starine, i Kurelac u nas steče zasjenak 
imena glasovita, ali i uz lijepo ime vatra s njegove prelijepe 
besjede bivala sve slabija, dok posve ne zatrnu, jer ne imao tko 
da je snijeti i podjari. Kurelčeva djela jedva da itko u nas i 
čita. A danas, gdje priličnika u stilu nemamo, gdje i ponajbolji 
nam pisci pišu, kao da im je izgledom pisarija novinska, treba 
Kurelca i čitati i učiti naizust. Mi smo danas dalje od izvornog 
hrvatskog stila nego ikada i slabići na jeziku kao nikada. Naš 
jezik „laštio se i zvonio, cvjetao i bogatovao“, a sad nam je 
omlačio ; nekadašnji bogatac i preticatelj pokazao nam se ubož¬ 
nikom i sporim mlakonjom. To bijaše povod, da je priređen 
onaj izbor iz Kurelčevih djela, namijenjen naročito omladini, a 
s poznatim naslovom njegove knjige „Runje i pahuljice". 

I. U našim „Runjama i pahuljicama 4 * probrano je iz Kurel¬ 
čeva književnoga rada samo ono, što i danas može zanimati 
svakoga, što je i sad ma po čemu aktualno, a bez teške filološke 
učenosti, pak po tome dosežno te pristupačno i onome, koji nije 
filolog. Cjelovite su radnje prilozi: „Kakvu je biti slovu 44 , „Govor o 
nauku 44 , „Mladost zanesenost 44 , „Život Julija Agrikole 44 i „Slovo nad 
grobom Lj. Gaja 44 , a ostalo fragmenti, s našim naslovima, ali same so¬ 
bom zaokružene cjeline. „Divni umiljatnik 44 priopćen je bez ne¬ 
koliko redaka na kraju, koji taj cjeloviti ulomak vežu s ostalim 

•člancima u knjizi „Recimo koju“, a u našem ih izboru nema. U 
članku „Hrvati i Slovenci" odbačeno je na tri mjesta po neko¬ 
liko nepotrebnih redaka, a u „Govoru o nauku" posve prigodni 
dodatak na svršetku, danas zališan. Inače ova knjiga podaje 
vjeran Kurelčev tekst uz naš jezični i stvarni komentar, u čemu 
smo jedino u „Životu Julija Agrikole" upotrijebili i bilješke 
<lr. M. Šrepela (Tacit: Manja djela. Zagreb, 1889.). 

Svi prilozi, osim „Kakvu je biti slovu", priopćeni su po 
izvornom Kurelčevu rukopisu ili štampanom tekstu, kako je 
izišao uz njegovu veliku pomnju. Prilog „Kakvu je biti slovu" 
zadade velike jade Kurelcu, kad izađe u „Pozoru" (1863.) pun 
pogrješaka, a na žalost rukopisni nam se izvorni tekst nije sa¬ 
čuvao. Ipak u Kurelčevoj ostavštini, u arkivu Jugoslavenske 
Akademije, sačuvano je ovo predavanje u prijepisu jednoga od 
njegovih učenika, jamačno prema izvorniku, pa ma da je i taj 
prijepis dosta rđav, ipak je ispoređivanjem jednoga i drugoga 
teksta s najveće česti bilo lako odrediti, što je dobro, što li 
pogrješno; i naš je tekst po tome svakako i u tančinama naj¬ 
bliži izvorniku, koji se izgubio. 

II. Naše „Runje i pahuljice" podaju Kurelčev tekst u današ¬ 
njem modernom obliku, t. j. njegov skrajnji etimološki pravopis 
zamijenjen je današnjom fonetikom, i to u čitavu širokom opsegu 
Kurelčeva shvaćanja pravopisa. U predgovoru „Stopa Hristovih" 
on kaže: „Što je pravopisa, to je štiocu, kad moje čita, gdjekad 
slovo koje ne čitat, gdjekad je omekšat. gdjekad oduljit“. Ku- 
relac tako piše na pr.: lagko , dvigne , podnos, višje, gorje , nižje, 
čto, kde, vse, vsačto , mne, a sam kaže, da treba čitati: lako, 
digne, ponos, više, gore, niže, što, gdje, sve, svašto, mnije. Ovi 
arhaizmi imali su u njega samo pravopisno značenje, a tako bit 
če, da je jedino pravopisnu razliku vidio i u ovakvim svojim 
arhaizmima: morje mj. more, grozdje mj. grožđe, listje mj. lišće, 
sretja mj. sreća, Ijudij (gen. pl.) mj. ljudi, hće mj. će, dći mj. kći, 
stiahu mj. htijahu, ogrutno mj. okrutno, lašćio se mj. laštio se, 
plašćem mj. plaštem i t. d. U nas je provedeno, kako treba 
čitati i kako je Kurelac htio da se čita, a ne kako je on pisao. 

III. Ove su dakle promjene samo promjene pravopisa. Ali 
nama bijaše poći i nešto dalje, da ne promašimo svrhu izdanja. 
Uz pravopisne osobine pretjerane etimologije oteščavaju čitanje 

Kurelčevih djela premnogi arhaizmi, idiotizmi te jezične nepra¬ 
vilnosti, danas svakome poznate. Od toga preobilja može se 
štošta oprezno ukloniti, a da time ne diramo u bitna obilježja 
njegova stila, u kome on naumice jako ističe crtu jezične starine. 
Promjene ove ruke jesu: 

1. Kurelac uz neke nepravilne oblike, i ako rjeđe, upotre¬ 
bljava i obične, pravilne, na pr.: er i jer, ur i jur, hrđa i rđa, 
najdeš i nađeš, posumnjeli i posumnjali, zarasao i zarastao, do - 
gođaj i događaj, rastresen i rastresen. Mi smo sve to izjednačili 
i proveli svuda pravilne oblike. 

2. Kurelac upotrebljava gdješto svoje e i tamo, gdje mu 
nema mjesta, na pr.: ugodeti mj. ugoditi, ugodela mj. ugodila, 
naumela mj. naumila, leh mj. lih, i napokon porasejana mj. po- 
rasijana. Ali i obratno on upotrebljava: živili mj. živjeli, potiču 
mj. potječu, potamnile mj. potamnjele. To je u njega bilo nesre¬ 
đeno, jer je kadšto pisao i posve ispravno, pa su u nas prove¬ 
deni dosljedno pravilni oblici, osim u slučajevima, gdje je Kurelac 
imao naročiti razlog, da upotrijebi ikavski oblik na pr. za ozna¬ 
čivanje trajne radnje: razmitao, oblicu , ili u starohrvatskim rije¬ 
čima: umić a i t. d. 

3. Promijenjena su i neka imena, što ih je Kurelac pisao,, 
kako ih mi danas ne upotrebljavamo, na pr. Curilo mj. Ćirilo, 
Prgošić mj. Pergošić, Habdeličovu mj. Habdelićevu, Kolombo 
mj. Kolumbo, Himelaja mj. Himalaja, Jeropa, Jeropljanin, je- 
ropski mj. Evropa, Evropljanin, evropski, Elinstvo, Elinom mj. 
Jelinstvo, Jelinom, skandinavskoj mj. skandinavskoj, stenjeveč- 
koga mj. stenjevačkoga. 

4. Kao pojedinačne promjene spominjemo ove: božanstveni 
mj. božastveni , veličanstvo mj. veličastvo, anđelski mj. angelski r 
slavuji mj. slavulji , stajaše mj. slojaše , iza četiri godine mj. iza 
četirih godin, za dvije godine mj, za dvijuh godin, diobu mj. 
djelbu, odbjegnu (3. lice pl. prez.) mj. odbjegu, sloboda mj. svo- 
boda. A tako su i Kurelčevi nepravilni komparativi, na pr. 
tihlji, noviji, kreplji izmijenjeni pravilnim oblicima: tiši, noviji, 
krepčiji i t. d. 

5. Kurelčevi oblici za particip prezenta i perfekta prilago¬ 
đeni su, koliko se moglo potezom pera učiniti, da se nimalo ne 
dira u ritam njegove proze, našim današnjim književnim oblicima. 

Ove promjene ne diraju ni u što bitno u stilu Kurelčevu, 
pače sve lijepe osobine njegova stila, prava osebujnost njegova 
jezika i čistoća te tankovitost narodnog mu izražavanja uz ove 
promjene izbijaju još jače, pa će u tome obliku naše ,,Runje i 
pahuljice" moći biti na uhar svakome, koji traži runo jezika 
narodnoga i klasični hrvatski stil, kakova mi danas i nemamo. 
S ovom jedinom željom i predajem ,,Runje i pahuljice" naročito 
u ruke naše omladine, a dužnost mi je, da zahvalim „Odboru 
za podignuće spomenika Franu Kurelcu u Ogulinu", što se vrlo 
spremno pretplatio na oveći broj primjeraka ove knjige, te mi 
tako omogućio, da je u našim teškim nakladničkim prilikama 
izdam o svome trošku. 

U Zagrebu, na Novo ljeto god. 1915. 

Dr. Branko Vodnik. 

